കോപ്പായ്‌ക്കെതിരായ ആരോപണം; മെസ്സിക്ക് മൂന്നുമാസത്തെ വിലക്ക്\nFri Jul 01 2022 18:42:12 GMT+0530 (India Standard Time)\nഅര്‍ജന്റീനന് താരവും ബാഴ്‌സലോണ സ്‌ട്രൈക്കറുമായ ലയണല് മെസ്സി, വിലക്കിന് പുറമെ 50,000 ഡോളര് പിഴയും നല്‍കണം. ലാറ്റിന് അമേരിക്കന് ഫുട്‌ബോള് കോണ്‍ഫെഡറേഷനാണ് മെസ്സിയെ വിലക്കിയത്.\nBY NSH3 Aug 2019 11:55 AM GMT\nNSH3 Aug 2019 11:55 AM GMT\nസാവോപോളോ: കോപ്പാ അമേരിക്കയുടെ സംഘാടകര്‍ക്കെതിരേ ആരോപണമുന്നയിച്ചതിന് ഫുട്‌ബോളിലെ മിശിഹായ്ക്ക് അന്താരാഷ്ട്ര ഫുട്‌ബോളില്‍നിന്ന് മൂന്നുമാസത്തെ വിലക്ക്. അര്‍ജന്റീനന് താരവും ബാഴ്‌സലോണ സ്‌ട്രൈക്കറുമായ ലയണല് മെസ്സി, വിലക്കിന് പുറമെ 50,000 ഡോളര് പിഴയും നല്‍കണം. ലാറ്റിന് അമേരിക്കന് ഫുട്‌ബോള് കോണ്‍ഫെഡറേഷനാണ് മെസ്സിയെ വിലക്കിയത്. മെസ്സിക്ക് അപ്പീല് നല്‍കാന് ഏഴുദിവസം അനുവദിച്ചിട്ടുണ്ട്. കോപ്പാ അമേരിക്കയില് ബ്രസീല് കിരീടം നേടാനുള്ള വഴികള് സംഘാടകര് നേരത്തെ തയ്യാറാക്കിയിരുന്നുവെന്നും അതിനുള്ള നടപടികളും നിയമങ്ങളും ഓരോ മല്‍സരങ്ങളിലും അവര് നടത്തിയിരുന്നുവെന്നും മെസ്സി ആരോപിച്ചിരുന്നു.\nകോപ്പയില് സെമിയില് ബ്രസീലിനെതിരേ അര്‍ജന്റീന തോറ്റിരുന്നു. തുടര്‍ന്ന് മൂന്നാം സ്ഥാനത്തിനായുള്ള പോരാട്ടത്തില് ചിലിയെ തോല്‍പ്പിച്ച് അര്‍ജന്റീന ജയം നേടിയിരുന്നു. എന്നാല്, ഈ മല്‍സരത്തില് മെസ്സിക്ക് ചുവപ്പ് കാര്‍ഡ് ലഭിച്ചിരുന്നു. തുടര്‍ന്നാണ് താരം കോപ്പയ്‌ക്കെതിരേ ആരോപണമുന്നയിച്ചത്. മെസ്സിയുടെ കരിയറിലെ രണ്ടാമത്തെ ചുവപ്പ് കാര്‍ഡാണിത്. വിലക്ക് വന്നതോടെ ഒക്ടോബര്, സെപ്തംബര് മാസങ്ങളിലുള്ള അര്‍ജന്റീനയുടെ സൗഹൃദമല്‍സരങ്ങളില്‍നിന്ന് മെസ്സി പുറത്താവും.\nMessi banned international football three months


ചക്കുളത്തുകാവില് പൊങ്കാല നാളെ :: Janmabhumi Daily\nWednesday3December 2014 8:15 pm IST\nചക്കുളത്തുകാവു ക്ഷേത്രത്തില് പൊങ്കാലയിടുന്നതിനായി ഭക്തര് കാലേകൂട്ടി എത്തിച്ച മണ്‍കലങ്ങള് നിരത്തുന്നു\nആലപ്പുഴ: ചക്കുളത്തുകാവ് ശ്രീ ഭഗവതി ക്ഷേത്രത്തിലെ പ്രസിദ്ധമായ പൊങ്കാല മഹോത്സവം നാളെ നടക്കും. പൊങ്കാല അര്‍പ്പിക്കുന്നതിന് ക്ഷേത്രത്തിലേക്ക് ഭക്തജന പ്രവാഹം തുടങ്ങി. നാളെ പുലര്‍ച്ചെ പൊങ്കാല ചടങ്ങുകള് തുടങ്ങും. ദേവീ സ്തുതികളും പൂജാദ്രവ്യങ്ങളുമായി ആയിരക്കണക്കിന് സ്ത്രീകള് ദേവീ കടാക്ഷത്തിനായി പൊങ്കാല അര്‍പ്പിക്കും.\nപുലര്‍ച്ചെ നാലിന് ഗണപതിഹോമം, നിര്‍മ്മാല്യദര്‍ശനം, എട്ടിന് വിളിച്ചുചൊല്ലി പ്രാര്‍ത്ഥന, രാവിലെ ഒമ്പതിന് പൊങ്കാലയ്ക്ക് തുടക്കം കുറിച്ച് ശ്രീകോവിലില് നിന്നും പണ്ടാര അടുപ്പിലേക്ക് മുഖ്യകാര്യദര്‍ശി രാധാകൃഷ്ണന് നമ്പൂതിരി അഗ്നി പകരും. മാതാ അമൃതാനന്ദമയി മഠം ജനറല് സെക്രട്ടറി പൂര്‍ണാമൃതാനന്ദപുരി ഭദ്രദീപം തെളിക്കും. മാതൃഭൂമി എംഡി: എം.പി. വീരേന്ദ്രകുമാര് പൊങ്കാല ഉദ്ഘാടനം ചെയ്യും.\n11ന് അഞ്ഞൂറിലധികം വേദ പണ്ഡിതന്മാരുടെ മുഖ്യകാര്‍മ്മികത്വത്തില് ദേവിയെ 41 ജീവതകളിലായി എഴുന്നള്ളിച്ച് ഭക്തര് തയാറാക്കിയ പൊങ്കാല നേദിക്കും. പൊങ്കാലയുടെ ചടങ്ങുകള്‍ക്ക് കാര്യദര്‍ശി മണിക്കുട്ടന് നമ്പൂതിരി നേതൃത്വം വഹിക്കും. പൊങ്കാല നേദ്യത്തിനു ശേഷം ജീവത എഴുന്നള്ളത്ത് തിരികെ ക്ഷേത്രത്തില് എത്തിയാലുടന് ദിവ്യ അഭിഷേകവും ഉച്ചദീപാരാധനയും നടക്കും. ഉണ്ണികൃഷ്ണന് നമ്പൂതിരി, അശോകന് നമ്പൂതിരി എന്നിവര് ചടങ്ങുകള്‍ക്ക് കാര്‍മ്മികത്വം വഹിക്കും.\nവൈകിട്ട് ആറിന് സാംസ്‌കാരിക സമ്മേളനം മന്ത്രി രമേശ് ചെന്നിത്തല ഉദ്ഘാടനം ചെയ്യും. തോമസ് ചാണ്ടി എംഎല്‍എ അദ്ധ്യക്ഷത വഹിക്കും. സീമാ ജാഗരണ് മഞ്ച് അഖിലേന്ത്യാ സംയോജകന് എ. ഗോപാലകൃഷ്ണന്, കൊടിക്കുന്നില് സുരേഷ് എംപി, ഗുരുവായൂര് ദേവസ്വം മുന് അഡ്മിനിസ്‌ട്രേറ്റര് കെ. വേണുഗോപാല് എന്നിവര് പങ്കെടുക്കും. ക്ഷേത്ര മുഖ്യകാര്യദര്‍ശി രാധാകൃഷ്ണന് നമ്പൂതിരി അനുഗ്രഹ പ്രഭാഷണം നടത്തും. യുഎന് വിദഗ്ധ സമിതി ചെയര്‍മാന് ഡോ. സി.വി. ആനന്ദബോസ് കാര്‍ത്തിക സ്തംഭത്തില് അഗ്‌നി ജ്വലിപ്പിക്കും. പൊങ്കാലയ്ക്കുള്ള വിപുലമായ ക്രമീകരണങ്ങള് പൂര്‍ത്തിയായി. തകഴി, തിരുവല്ല, ചെങ്ങന്നൂര്, മാന്നാര്, വീയപുരം, മുത്തൂര് എന്നിവിടങ്ങളിലെല്ലാം പൊങ്കാലയിടുന്നതിന് സൗകര്യം ഉണ്ടായിരിക്കും.


യുഡിഎഫ് 'മുങ്ങും' ; കൊച്ചി മേയര്‍ക്കെതിരായ അവിശ്വാസ പ്രമേയത്തില് ഇന്ന് ചര്‍ച്ച ; കോണ്‍ഗ്രസ് ഗ്രൂപ്പ - Samakalika Malayalam\nയുഡിഎഫ് 'മുങ്ങും' ; കൊച്ചി മേയര്‍ക്കെതിരായ അവിശ്വാസ പ്രമേയത്തില് ഇന്ന് ചര്‍ച്ച ; കോണ്‍ഗ്രസ് ഗ്രൂപ്പുപോരില് പ്രതീക്ഷയര്‍പ്പിച്ച് എല്‍ഡിഎഫ്\nBy സമകാലിക മലയാളം ഡെസ്‌ക് | Published: 12th September 2019 07:17 AM |\nLast Updated: 12th September 2019 07:17 AM | A+A A- |\nകൊച്ചി: കൊച്ചി മേയര് സൗമിനി ജെയിനെതിരെ ഇടതുപക്ഷം നല്‍കിയ അവിശ്വാസ പ്രമേയത്തില് ചര്‍ച്ചയും വോട്ടെടുപ്പും ഇന്ന് നടക്കും. ജില്ലാ കളക്ടറുടെ സാന്നിധ്യത്തില് ഉച്ചയ്ക്ക് രണ്ടരക്ക് അവിശ്വാസപ്രമേയ നടപടികള് ആരംഭിക്കാനാണ് തീരുമാനം. മേയര് സൗമിനി ജെയിന്റെ കഴിഞ്ഞ നാല് വര്‍ഷത്തെ ഭരണം സമ്പൂര്‍ണ പരാജയമാണെന്ന് ആരോപിച്ചാണ് പ്രതിപക്ഷം അവിശ്വാസ പ്രമേയ നോട്ടീസ് നല്‍കിയത്.\nമേയര്‍ക്കെതിരെ കോണ്‍ഗ്രസിനുള്ളിലെ ഗ്രൂപ്പുപോരും, യുഡിഎഫിലെ പടലപ്പിണക്കങ്ങളും മുതലെടുക്കാമെന്നാണ് എല്‍ഡിഎഫിന്റെ പ്രതീക്ഷ. മേയര് സൗമിനി ജെയിനെ മാറ്റണമെന്ന ആവശ്യവുമായി കോണ്‍ഗ്രസിലെ ഒരു വിഭാഗം നേരത്തെ രംഗത്തെത്തിയിരുന്നു. ജില്ലയില് നിന്നുള്ള രണ്ട് മുന്‍മന്ത്രിമാരും ഇവര്‍ക്കൊപ്പം ചേര്‍ന്നിരുന്നു. എന്നാല് ഭരണത്തിന്റെ അവസാനനാളുകളില് മേയര് പദവി മാറ്റം തിരിച്ചടിയാകുമെന്നാണ് കെപിസിസി നേതൃത്വത്തിന്റെ നിലപാട്. മാത്രമല്ല, നിലവിലെ സാഹചര്യത്തില് കൗണ്‍സിലര്‍മാരില് ഭൂരിപക്ഷവും മേയറെ മാറ്റുന്നതിനോട് യോജിക്കുന്നുമില്ല.\nഅവിശ്വാസ പ്രമേയ നടപടികളില് നിന്ന് വിട്ടുനിന്ന് വോട്ടെടുപ്പ് മാറ്റിവയ്ക്കാനാണ് യുഡിഎഫിന്റെ തീരുമാനം. ചര്‍ച്ചയിലോ വോട്ടെടുപ്പിലോ പങ്കെടുക്കേണ്ടതില്ലെന്നാണ് കോണ്‍ഗ്രസ് നേതൃത്വം കൗണ്‍സിലര്‍മാരെ അറിയിച്ചിട്ടുള്ളത്. യോഗത്തില് നിന്ന് വിട്ടുനില്‍ക്കണമെന്ന വിപ്പ് ഡിസിസി പ്രസിഡന്റും ഡെപ്യൂട്ടി മേയറുമായ ടിജെ വിനോദ് കൗണ്‍സിലര്‍മാര്‍ക്ക് കൈമാറിയിട്ടുണ്ട്. പാര്‍ട്ടി നിര്‍ദേശത്തിന് വിരുദ്ധമായി പ്രവര്‍ത്തിക്കുന്നവര്‍ക്കെതിരെ കടുത്ത നടപടി ഉണ്ടാകുമെന്നും അറിയിച്ചിട്ടുണ്ട്. കോണ്‍ഗ്രസ് കൗണ്‍സിലര്‍മാര് എല്ലാവരും വ്യാഴാഴ്ച രാവിലെ 11 ന് ഡിസിസി ഓഫീസില് എത്തണമെന്നും ഡിസിസി പ്രസിഡന്റ് നിര്‍ദേശം നല്‍കിയിട്ടുണ്ട്.\nയുഡിഎഫിന്റെ 38 അംഗങ്ങളും ഒന്നിച്ചു നിന്നാല് അവിശ്വാസ പ്രമേയം പരാജയപ്പെടും. 74 അംഗ കൗണ്‍സില് ക്വാറം തികയണമെങ്കില് 38 അംഗങ്ങള് പങ്കെടുക്കണം. ബിജെപിയുടെ രണ്ട് അംഗങ്ങളും വോട്ടെടുപ്പില് പങ്കെടുക്കില്ലെന്ന് പ്രഖ്യാപിച്ചിട്ടുണ്ട്. ക്വാറം തികയാതെ വന്നാല് അവിശ്വാസ പ്രമേയ നടപടികള് ആറ് മാസം വരെ വൈകിപ്പിക്കാന് സാധിക്കും. ഇതാണ് യുഡിഎഫിന്റെ പ്രതീക്ഷ.\nകൊച്ചി മേയര് അവിശ്വാസ പ്രമേയം എല്‍ഡിഎഫ് കോണ്‍ഗ്രസ്


Travel - Boolokam\nNandu - November 7, 2019 0\nസൗദി അറേബ്യയിലെ അസ്ഫാൻ കൗതുകങ്ങളുടെ കലവറ\nബൂലോകം - August 12, 2019 0\nത്രസിപ്പിക്കുന്ന ചരിത്രങ്ങളുടെ കേദാരമാണു സൗദി അറേബ്യ. ചരിത്രത്തെ അറിയാനുള്ള ത്വരയും യാത്രയും ഇഷ്ട്ടപ്പെടുന്നവർക്ക് എന്നും വിസ്മയമങ്ങളേ ഈ അറേബ്യൻ മണ്ണ് നൽകിയിട്ടുള്ളൂ.\nഞാന് കണ്ട കാനഡ\nRita - June 21, 2019 0\nTim Hortons, 1964 യിൽ തുടങ്ങിയിട്ടുള്ളതാണ് ഈ 'ഫാസ്റ്റ് ഫുഡ് റെസ്റ്റോറന്റ്റ്', 'ഫാസ്റ്റ് ഫുഡ്' എന്ന് പറയുമ്പോൾ അമേരിക്കക്കാരുടെ McDonalds ആണ് നമ്മുക്കറിയാവുന്നത്.\nപിങ്ക് സിറ്റി (ജയ്പുർ)\nആകെക്കൂടി ജീവിതം വഴിതെറ്റി കിടന്നത് കൊണ്ടാവണം എവിടേക്ക് പോകാന് ഇറങ്ങിയാലും ലക്ഷ്യത്തില് എത്തുന്നതിനും മുന്നേ ഇങ്ങനെ എവിടെയെങ്കിലുമൊക്കെ വഴിതെറ്റി എത്തുന്നത്.\nപഴയ മണാലി ടൗണും ക്ഷേത്രവും ഗ്രാമീണരുടെ വീടുകളും ജീവിതവും കണ്ടു അലസമായി നടന്നു ഒരു ഹോട്ടലിനു സൈഡിൽ വിശ്രമിക്കാൻ നിൽക്കവേ ആണ് ആ രണ്ടു പട്ടികൾ ഞങ്ങളുടെ അടുത്തേക്ക് വന്നത്\nസീരിയലും കണ്ടിരുന്നാൽ മതിയോ? യാത്രകൾ പോകൂ പെണ്ണുങ്ങളേ…\nയാത്രകൾ സ്ത്രീകൾ ശീലമാക്കുക. അത് നല്ലതാണ്. ഭർത്താവ് കൊണ്ടു പോകുന്നില്ലായെങ്കിൽ, നിങ്ങൾക്ക് യാത്രകൾ ഇഷ്ടമാണെങ്കിൽ സ്വയം പോവുക.\nആ ഇറ്റലിക്കാരിയായ പെൺകുട്ടിയുടെ ചോദ്യംകേട്ട് ഞാൻ നാടിനെയോർത്തു ലജ്ജിച്ചു\nരാത്രി എട്ടു മണിക്ക് ശേഷം ഒറ്റയ്ക്ക് യാത്ര ചെയ്തിട്ടില്ലെന്നും കേട്ടിരിക്കെ,എല്ലാ സ്ത്രീകളും ഇങ്ങനെത്തന്നെയാണോ അവിടെ എന്ന് അവൾ അതിശയത്തോടെ ചോദിച്ചു.മിക്കവാറും ഏകദേശം 70. ശതമാനം ഇങ്ങനെയാണെന്നു എന്റെ മറുപടിയിൽ അവളുടെഅടുത്ത ചോദ്യം എന്നെ ഞെട്ടിച്ചു.അപ്പോ നിങ്ങൾ ആദിവാസികൾ ആണോ?ഏയ് അല്ല.. അങ്ങനെയല്ല.. ഞങ്ങൾ പരിഷ്‌കൃതരാണ്.ഞാനൊരു ദുർബലമായ സ്വരത്തിൽ എതിർത്തു.ഭാഗ്യം അപ്പോഴേക്കും അവളുടെ ബോയ് ഫ്രണ്ട് വന്നു.അവൾ അവനെ എനിക്ക് പരിചയപ്പെടുത്തി തന്നുഎന്നോട് അനുവാദം ചോദിച്ചുകൊണ്ട് അവൾ അപ്പുറത്തെ സീറ്റിലേക്ക് പോകാനൊരുങ്ങിപെട്ടെന്ന് ഞാനവളുടെ കയ്യിൽ പിടിച്ചുകൊണ്ടു ചോദിച്ചുനിങ്ങൾ കല്യാണം കഴിക്കുമോ?തീർച്ചയായും.അവൾ കണ്ണുകൾ വിടർത്തി ചിരിച്ചു.വീട്ടിൽ എതിർത്തലോ?ഒരു തമാശ കേട്ടപോലെ അവൾ ഉറക്കെ ചിരിച്ചു.ആരും എതിര്ക്കില്ല്ല, ഇത് എന്റെ ജീവിതം, എന്റെ തീരുമാനം.ഇവിടെ അങ്ങനെയാണ്.എന്ന് പറഞ്ഞുകൊണ്ട് അവൾ പെട്ടെന്ന് അവനെ ചുംബിച്ചു.\nബൂലോകം - March 27, 2019 0\nബോംബെയിൽ ജോലി ചെയ്തുകൊണ്ടിരുന്ന കാലത്ത് അനവധി ബന്ധുക്കളും സുഹൃത്തുക്കളും വിദേശത്തേക്ക് പോകുന്നതിന് മുൻപും വിദേശത്തു നിന്നും വരുന്ന വഴിക്കും എൻറെയടുത്ത് വന്നു താമസിച്ചിരുന്ന കഥ ഞാൻ ഒരിക്കൽ പറഞ്ഞിട്ടുണ്ട്. മുംബൈ അന്താരാഷ്ട്ര വിമാനത്താവളത്തിൽ നിന്നും പതിനഞ്ചു മിനുട്ട് ദൂരത്തിലായിരുന്നു എന്റെ വീട്. അതുകൊണ്ട് ആളുകളെ വിമാനത്താവളത്തിൽ പോയി സ്വീകരിക്കുന്നതും യാത്രയാക്കുന്നതും എളുപ്പവുമായിരുന്നു.\nരാജേഷ് ശിവ - March 15, 2019 0\nനിങ്ങൾക്ക് യോഗ ഇഷ്ടമാണോ ? എങ്കിൽ ഇഷയോഗ സെന്ററിൽ ജീവിതത്തിൽ ഒരിക്കലെങ്കിലും പോകണം. അവിടെയിരുന്നു നിങ്ങൾ പഠിച്ച യോഗ ചെയ്യണം. ജീവിതത്തിലെ ഏറ്റവും മഹനീയമായൊരു അനുഭവമാകും അത്. 'ഇഷ' എന്ന വാക്കിനർത്ഥം 'രൂപമില്ലാത്ത...\nരാജേഷ് ശിവ - March 5, 2019 0\nകർണ്ണാടകയിലെ ദക്ഷിണ കന്നഡ ജില്ലയിലെ തീർത്ഥാടന -വിനോദസഞ്ചാര കേന്ദ്രമാണ് ധർമ്മസ്ഥല. മാംഗ്ലൂരിൽ നിന്നും മൂന്നുമണിക്കൂർ ബസ് യാത്രയാണ് (75കിലോമീറ്റർ ) ധർമ്മസ്ഥലയ്ക്കു. മാംഗ്ലൂർ ബസ്റ്റാന്റിൽ നിന്നും ഇവിടേയ്ക്ക് സുലഭമായി ബസുകൾ ലഭിക്കും. ഞാൻ ധർമ്മസ്ഥല സന്ദർശിച്ചത്...\nJefin Jo Thomas - December 27, 2017 0\nഇന്ത്യയില് നിങ്ങള് തീര്‍ച്ചയായും കണ്ടിരിക്കേണ്ട 10 സ്ഥലങ്ങള് !\nSpecial Reporter - October 4, 2017 0\nപ്രകൃതിയും പക്ഷിമൃഗാദികളും ഒക്കെ കൊണ്ട് സമ്പുഷ്ടമായ ഒരുപിടി സ്ഥലങ്ങള്..അവയില് ചിലത് ഇവിടെ പരിചയപ്പെടുത്തുന്നു\nനിങ്ങളെ ത്രില്ലടിപ്പിക്കുന്ന യാത്ര…ലെഹ്- മണാലി ഹൈവേ\nSpecial Reporter - September 4, 2017 0\nജമ്മുകാശ്മീരിലെ ലഡാക്കിലെ ലേയില് നിന്ന് ആരംഭിച്ച് ഉത്തരാഖണ്ഡിലെ കുള്ളു ജില്ലയിലെ മണാലി വരെ നീളുന്ന ഈ റോഡിലൂടെ യാത്ര ആരെയും ത്രില്ലടിപ്പിക്കും\nkevin - September 1, 2017 0\nമരിക്കും മുന്‍പ് നിങ്ങള് കണ്ടിരിക്കേണ്ട5നാഷണല് പാര്‍ക്കുകളെ കുറിച്ച് വിവരിക്കുകയാണ് ഇവിടെ. തീര്‍ച്ചയായും ഈ വീഡിയോ കാണുന്ന സമയം നിങ്ങള്‍ക്ക് ഒരിക്കലും വെറുതെ പോകില്ല. ലോകത്തിലെ ഏറ്റവും സുന്ദരമായ5നാഷണല് പാര്‍ക്കുകള് ഏതൊക്കെയെന്നു നോക്കാം നമുക്ക്.\nനിങ്ങള് വാ തുറന്നു മാത്രം കാണുന്ന ചില കാഴ്ചകളും ചിത്രങ്ങളും\nഅഡിക്റ്റ് ടെക് - January 15, 2017 0\nനിങ്ങള് അന്തം വിട്ടുപോകുന്ന ചില കാഴ്ചകളാണ് ഇനി കാണുവാന് പോകുന്നത്. ഒരു പക്ഷെ ഇവ കണ്ടു കൊണ്ടിരിക്കുമ്പോള് നിങ്ങളറിയാതെ വാ തുറന്നു പോകും.\nമന്‍സൂര് ചെറുവാടി - January 5, 2017 0\nമന്‍സൂര് ചെറുവാടി - December 26, 2016 0\nബെഞ്ചാലി - December 25, 2016 0\nമാസിഡോണിയയിലെ വലിയ ദ്വീപ്. കലയിലും സംഗീതത്തിലും സമൃദ്ധമായ ഫലഭൂയിഷ്ടമായ നാട്. ഇറ്റലിയുടെ ഭാഗമായ കാത്തലിക് ക്രിസ്ത്യന് രാജ്യമായ അവിടെ ജൂതരുംമുസ്ലിംങ്ങളും വസിക്കുന്നുണ്ട്.\nUsman Iringattiri - September 4, 2016 1\nപാത്തുമ്മയുടെ ആട് ആരുടെതാണ് ? ചോദ്യം ചുണ്ടില് നിന്ന് ചാടും മുമ്പേ ചിലരൊക്കെ കൈപൊക്കി. എല്ലാവരുടെയും ഉത്തരം ഒന്ന് തന്നെ. - വൈക്കം മുഹമ്മദ് ബഷീറിന്റെ. ഉത്തരം തെറ്റായിരുന്നു.\nvettathan - August 18, 2016 0\nമരിക്കുന്നതിനു മുന്‍പ് കാണേണ്ട 27 സ്ഥലങ്ങള് – 2\nവികടകവി - August 8, 2016 0\nമരിക്കുന്നതിനു മുന്‍പ് കാണേണ്ട 27 സ്ഥലങ്ങള് എന്ന പോസ്റ്റിന്റെ രണ്ടാം ഭാഗമാണ് . ഒന്നാം ഭാഗം ഇവിടെ വായിക്കാം 14. The Grand Canyon in Arizona, United States 15. Marble Caves at...\nമരിക്കുന്നതിനു മുന്‍പ് കാണേണ്ട 27 സ്ഥലങ്ങള് – 1\nഇത് യഥാര്‍ത്ഥത്തിലുള്ള സ്ഥലങ്ങള് തന്നെയാണോ എന്ന് നിങ്ങള്‍ക്ക് ഒരു പക്ഷേ തോന്നിയേക്കാം.\nബഷീര് വള്ളിക്കുന്ന് - March 29, 2016 0\nവാഗാ അതിര്‍ത്തിയേയും അവിടുത്തെ കൗതുക കാഴ്ചകളേയും വെറുമൊരു ടൂറിസ്റ്റിന്റെ കണ്ണിലൂടെ മാത്രം നമുക്ക് നോക്കിക്കാണാന് ആവില്ല. ഓരോ ഇന്ത്യക്കാരനും അവന്റെ ദേശത്തോടും അതിര്‍ത്തിയോടും പറഞ്ഞറിയിക്കാന് പറ്റാത്ത ഇഷ്ടവും സ്നേഹവും പകര്‍ന്നു നല്കുന്ന ഒരവസ്മരണീയ അനുഭവമാണ് വാഗ. അതൊരു വിനോദക്കാഴ്ച മാത്രമല്ല, അതിനുമപ്പുറമുള്ള ചിലതാണ്.\nഹൃദയത്തെ തൊട്ടുണര്‍ത്തുന്ന യാത്രാനുഭവങ്ങള്\nഅഭിജിത്ത് പേയാട് - July 15, 2015 0\nയാത്രകള് ഒരു അനുഭവമാണ്. കാലന്തരങ്ങളിലൂടെ, വിവിധ ദേശങ്ങളിലൂടെ ഒരു യാത്രികന് കടന്ന് പോകുമ്പോള് അയാള്‍ക്ക് കേവലം കാഴ്ച്ചള്‍ക്കപ്പുറം ആ നാടിന്‍റെ ആത്മാവിനെ തൊട്ടറിയാന് കഴിയുമ്പോഴേ യാത്രള്‍ക്ക് പൂര്‍ണത കൈവരു. ഒരു നാടിന്റെ ദ്രശ്യ...\nAnees Cordhova - July 5, 2015 0\nഇന്നലെകള് അടയാളപ്പെടുത്തിവെച്ച നിര്‍മിതികള് പ്രൌഢഗംഭീരമായ ഒരുകാലത്തെ നിരന്തരം ഓര്‍മ്മപ്പെടുത്തുമ്പോഴും ഏഴ് പതിറ്റാണ്ടോളമായി തുടര്‍ന്നുവരുന്ന ജനാധിപത്യ സംഹിത എന്താണ് നല്‍കിയത് എന്ന ചോദ്യമാണ് ഓരോ ഇന്ദ്രപ്രസ്ഥയാത്രികന്‍റെയും മനസ്സില് ബാക്കിയുണ്ടാകുക. ചരിത്രത്തിന്‍റെ ശേഷിപ്പുകളെ സംരക്ഷിക്കാന് പോലുമാകാതെ...\nവിദേശീയരുടെ ശ്രദ്ധയ്ക്ക്, ഇന്ത്യയില് വൃത്തിയുള്ള ഗ്രാമങ്ങളുമുണ്ട്!\nഇന്ത്യയിലെ ഏറ്റവും വൃത്തിയും ശുചിത്വവും ഉള്ള ഒരു ഗ്രാമത്തിന്‍റെ ചിത്രങ്ങളിലൂടെ.\nട്രാവല് ബൂലോകം - November 24, 2014 0


മുംബൈ: കര്‍ണാടകയ്ക്കും ഗുജറാത്തിനും പിന്നാലെ മഹാരാഷ്ട്രയിലും കോവിഡിന്റെ ഒമിക്രോണ് വകഭേദം (ബി 1.1.529) സ്ഥിരീകരിച്ചു. മുംബൈയിലെ കല്ല്യാണ് ഡോംബിവാലി മുന്‍സിപ്പല് പ്രദേശത്ത് ദക്ഷിണാഫ്രിക്കയില് നിന്നെത്തിയ ആളിലാണ് രോഗം സ്ഥിരീകരിച്ചിരിക്കുന്നത്. ഇതോടെ രാജ്യത്ത് ഒമിക്രോണ് വകഭേദം സ്ഥിരീകരിച്ചവരുടെ എണ്ണം നാലായി. 33 വയസ്സുകാരനായ ഇയാള് നവംബര് 23നാണ് ദക്ഷിണാഫ്രിക്കയില് നിന്ന് ദുബായ് വഴി ഡല്‍ഹി വിമാനത്താവളത്തിലെത്തിയത്. വിമാനത്താവളത്തില് നിന്നുതന്നെ കോവിഡ് പരിശോധനയ്ക്കായി സാംപിള് നല്‍കിയിരുന്നു. തുടര്‍ന്ന് മുംബൈയിലേക്ക് വിമാനത്തില് യാത്ര ചെയ്തു. ഇദ്ദേഹത്തിനൊപ്പം യാത്ര ചെയ്തിരുന്നവരെ കണ്ടെത്തി പരിശോധന നടത്താനുള്ള ശ്രമം തുടരുകയാണെന്ന് മഹാരാഷ്ട്ര ആരോഗ്യവകുപ്പ് ഡയറക്ടര് ഡോ. അര്‍ച്ചന പാട്ടീല് വാര്‍ത്താ ഏജന്‍സിയായ പിടിഐയോട് പ്രതികരിച്ചു.\nരാജ്യത്ത് ശനിയാഴ്ച ഒമിക്രോണ് സ്ഥിരീകരിക്കുന്ന രണ്ടാമത്തെ ആളാണ് ഇത്. ഗുജറാത്തിലെ ജാംനഗറില് സിംബാബ്വേയില് നിന്ന് വന്നയാള്‍ക്കാണ് ശനിയാഴ്ച ആദ്യം ഒമിക്രോണ് സ്ഥിരീകരിച്ചത്. 50-കാരനായ ഇയാള് രണ്ട് ദിവസം മുമ്പാണ് ജാംനഗറില് എത്തിയത്.


ഓസ്‌ട്രേലിയയില് കോവിഡ് വ്യാപനം രൂക്ഷം; വാക്സിൻ വിതരണത്തിൽ സർക്കാരിന് വിമർശനം\nWednesday, August 04, 2021 13:01:32 PM\nസ്വന്തം ലേഖകൻ: ലോക്ക്ഡൗണ് നിയന്ത്രണങ്ങള് നിലനില്‍ക്കുമ്പോളും ഓസ്ട്രേലിയയില് കോവിഡ് വ്യാപനം രൂക്ഷമാകുന്നു. നാല് ആഴ്ചയായി ലോക്ക്ഡൗണ് തുടരുന്ന ന്യൂ സൗത്ത് വെയില്‍സില് 110 പുതിയ കേസുകളാണ് റിപ്പോര്‍ട്ട് ചെയ്തത്. രാജ്യത്ത് ഏറ്റവും കൂടുതല് ജനസാന്ദ്രതയുള്ള നഗരമായ സിഡ്നി ഉള്‍പ്പെടുന്ന വെയില്‍സില് ഡെല്‍റ്റാ വൈറസിന്റെ സാന്നിധ്യവും കണ്ടെത്തിയിട്ടുണ്ട്.\nവിക്ടോറിയയില് 22 കേസുകളാണ് റിപ്പോര്‍ട്ട് ചെയ്തത്. ഒരുപക്ഷേ ലോക്ക്ഡൗണ് ഇല്ലായിരുന്നുവെങ്കില് കേസുകള് ഇതിലും ഉയര്‍ന്നേക്കാമെന്ന് ന്യൂ സൗത്ത് വെയില്‍സ് ഭരണാധികാരി ഗ്ലാഡിസ് ബെരെജിക്ലിയന് വാര്‍ത്താസമ്മേളനത്തില് പറഞ്ഞു. ഇനിയും ജാഗ്രത പാലിക്കേണ്ടതുണ്ടെന്നും അവര് കൂട്ടിച്ചേര്‍ത്തു.\nമഹാമാരി ഒന്നര വര്‍ഷം പിന്നിടുമ്പോള് ഇതുവരെ രാജ്യത്തെ 11 ശതമാനം ആളുകള്‍ക്കാണ് രണ്ട് ഡോസ് വാക്‌സിനും ലഭിച്ചിട്ടുളളത്. ആസ്ട്രസെനക്കാ വികസിപ്പിച്ച വാക്സിന് 60 വയസിന് മുകളിലുള്ളവര്‍ക്കും ഫൈസറിന്റെ വാക്സിന് 40 വയസിന് മുകളിലുള്ളവര്‍ക്കുമാണ് വിതരണം ചെയ്യുന്നത്.\nരാജ്യത്ത് നിലവില് ഫൈസര് വാക്സിന് പ്രതിസന്ധി രൂക്ഷമാണെന്ന് ന്യൂ സൗത്ത് വെയില്‍സ് ആരോഗ്യമന്ത്രി ബ്രാഡ് ഹാസര്‍ഡ് പത്രസമ്മേളനത്തില് പറഞ്ഞു. അതേസമയം മറ്റു വികസ്വര രാജ്യങ്ങളുമായി താരതമ്യപ്പെടുത്തുമ്പോള് കോവിഡിനെ ഏറ്റവും നല്ല രീതിയില് പ്രതിരോധിക്കാന് കഴിഞ്ഞ രാജ്യമാണ് ഓസ്ട്രേലിയ. ഇതുവരെ 32,100 കേസുകളും 915 മരണങ്ങളുമാണ് ഇവിടെ റിപ്പോര്‍ട്ട് ചെയ്യപ്പെട്ടത്.


കന്യകാത്വം വില്‍പ്പനക്ക് വച്ച് വിദ്യാർത്ഥിനികള് രംഗത്ത്; ലേലം തുടങ്ങുന്നത് 20,000 യൂറോയിൽ – Times Kerala\nകന്യകാത്വം ലേലത്തിന് വയ്ക്കുന്ന യുവതികളുടെ എണ്ണം അടുത്ത കാലത്തായി പെരുകിയിട്ടുണ്ട്.കന്യകാത്വ ലേലത്തിന് ഒരു ഇടവേളയ്ക്കു ശേഷം രണ്ട് ഡച്ച് വിദ്യാർത്ഥിനികളാണ് രംഗത്തെത്തിയിരിക്കുന്നത്. 18 കാരിയായ ലോലയും 20കാരിയായ മോണിക്കയുമാണിവർ. ഇതിനായി തങ്ങളുടെ ചിത്രങ്ങളും ഇവർ ഓൺലൈനിൽ പോസ്റ്റ് ചെയ്തിട്ടുണ്ട്. ഏറ്റവും കൂടുതൽ പണം നൽകുന്നവർക്ക് തങ്ങളുടെ കന്യകാത്വം വിൽക്കുമെന്നാണ് ഇവരുടെ വാഗ്ദാനം. ലേലം തുടങ്ങുന്നത് 20,000 യൂറോയിലാണ്.\nകുപ്രസിദ്ധമായ എസ്‌കോർട്‌സ് വെബ്‌സൈറ്റായ സിൻഡ്രെല്ലയിലാണ് ഇവര് തങ്ങളുടെ കന്യാകത്വം വില്‍പ്പനക്കായി വച്ചിരിക്കുന്നത്. ഇത്തരത്തിൽ കന്യകാത്വം വിൽക്കാൻ തയ്യാറായി വരുന്ന യുവതികൾ കന്യകകൾ ആണെന്നുള്ളത് മെഡിക്കൽ ടെസ്റ്റിലൂടെ ഉറപ്പാക്കാറുണ്ടെന്നാണ് സിൻഡ്രെല്ല വെളിപ്പെടുത്തുന്നത്. ഇത്തരത്തിൽ തങ്ങളുട കന്യകാത്വം വിറ്റ് ലഭിക്കുന്ന പണം ഉപയോഗിച്ച് യൂണിവേഴ്‌സിറ്റി വിദ്യാഭ്യാസത്തിനുള്ള ചെലവുകൾ നിറവേറ്റുമെന്നാണ് ലോലയും മോണിക്കയും വിശദീകരിക്കുന്നത്. ഇതിന് മുമ്പ് ബ്രിട്ടീഷുകാരിയായ ജാസ്മിൻ ഈ വെബ്‌സൈറ്റിലൂടെ തന്റെ കന്യകാത്വം വിൽക്കാനെത്തിയിരുന്നു.\nസ്‌കൂൾ ചെലവുകൾ വഹിക്കാനും സാമ്പത്തിക ബുദ്ധിമുട്ടുകളിൽ നിന്നും മുക്തമായ ഒരു ജീവിതം ഉണ്ടാക്കാനുമാണ് കന്യകാത്വം വിൽക്കാൻ താൻ തയ്യാരാകുന്നതെന്നാണ് ലോല വെളിപ്പെടുത്തുന്നത്. ഇതിന് പുറമെ തനിക്ക് ഇതിൽ നിന്നും ലഭിക്കുന്ന പണം കുടുംബത്തിന്റെ പലവിധ കടങ്ങൾ വീട്ടാൻ സഹായിക്കുന്നതിന് ഉപയോഗിക്കുമെന്നും ഈ സ്‌കൂൾ വിദ്യാർത്ഥിനി വ്യക്തമാക്കുന്നു. യൂണിവേഴ്‌സിറ്റിയിൽ പഠിക്കുന്നതിനുള്ള ചെലവ് വളരെ വലുതാണെന്നും ഇതിനുള്ള ഫണ്ട് കണ്ടെത്താനാണ് താൻ കന്യകാത്വം വില്‍ക്കുന്നതെന്നാണ് 23കാരിയായ മോണിക്ക വെളിപ്പെടുത്തുന്നത്.


Anoflox in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Anoflox upayogangal, dossge, parswafalangal, prayojanangal, prathipravarthanangal, munnariyippu\nAnoflox साल्ट से बनी दवाएं:\nAnoflox के सारे विकल्प देखें\nAnoflox നേട്ടങ്ങളും ഉപയോഗങ്ങളും- Anoflox Benefits & Uses in Malayalam- Anoflox nettangalum upayogangalum\nAnoflox ഡോസേജും കഴിക്കേണ്ട വിധവും- Anoflox Dosage & How to Take in Malayalam - Anoflox dosagum kazhikkenda vidavum\nAnoflox പാർശ്വഫലങ്ങൾ- Anoflox Side Effects in Malayalam- Anoflox paarswafalangal\nAnoflox ബന്ധപ്പെട്ട മുന്നറിയിപ്പുകൾ- Anoflox Related Warnings in Malayalam- Anoflox bandhappeṭṭa munnaṟiyippukaḷ\nAnoflox-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Anoflox with Other Drugs in Malayalam- Anoflox-nu marunnukaḷumāyulla theevra pravarthanam\nAnoflox വൈരുദ്ധ്യങ്ങൾ- Anoflox Contraindications in Malayalam- Anoflox vairudyangal\nAnoflox സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Anoflox in Malayalam- Anoflox sambandhichu pothuveyulla chodyangal\nAnoflox ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Anoflox Interactions with Food and Alcohol in Malayalam- Anoflox bhakshnavum madyavumaayulla prathipravarthanangal\nAnoflox നേട്ടങ്ങളും ഉപയോഗങ്ങളും - Anoflox Benefits & Uses in Malayalam - Anoflox nettangalum upayogangalum\nAnoflox പിൻവരുന്നവ ചികിത്സിക്കാൻ ഉപയോഗിക്കുന്നു\nAnoflox ഡോസേജും കഴിക്കേണ്ട വിധവും - Anoflox Dosage & How to Take in Malayalam - Anoflox dosagum kazhikkenda vidavum\nAnoflox-ന്റെ ചേരുവകൾ - Anoflox Active Ingredients in Malayalam - Anoflox-nte cheruvakal\nAnoflox പാർശ്വഫലങ്ങൾ - Anoflox Side Effects in Malayalam - Anoflox paarswafalangal\nAnoflox ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nAnoflox ബന്ധപ്പെട്ട മുന്നറിയിപ്പുകൾ - Anoflox Related Warnings in Malayalam - Anoflox bandhappeṭṭa munnaṟiyippukaḷ\nAnoflox-ന്റെ ഉപയോഗം ഗർഭിണികൾക്കു സുരക്ഷിതമാണോ?\nAnoflox-നിൽനിന്ന് ഗർഭിണികൾക്ക് ചെറിയ തോതിലുള്ള പാർശ്വഫലങ്ങൾ ഉണ്ടായേക്കാം. നിങ്ങൾക്ക് അങ്ങനെ തോന്നുന്നുവെങ്കിൽ, അതു കഴിക്കുന്നത് നിർത്തിയിട്ട് ഡോക്ടറുടെ ഉപദേശപ്രകാരം മാത്രം തുടങ്ങുക.\nAnoflox-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nനിങ്ങൾ മുലയൂട്ടുന്ന സ്ത്രീ ആണെങ്കിൽ Anoflox-ന്റെ ചില ദോഷഫലങ്ങൾ നിങ്ങൾക്ക് ഉണ്ടായേക്കാം. ഇവ എന്തെങ്കിലും അനുഭവപ്പെടുന്നെങ്കിൽ ഡോക്ടറെ കാണുന്നതുവരെ അതിന്റെ ഉപയോഗം നിർത്തുക. ഡോക്ടർ നിർദേശിക്കുന്നതുപോലെ വേണം ചെയ്യാൻ.\nAnoflox വൃക്കകളെ എങ്ങനെയാണ് ബാധിക്കുന്നത്?\nAnoflox-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nAnoflox കരളിനെ എങ്ങനെ ബാധിക്കുന്നു?\nAnoflox നിങ്ങളുടെ കരൾ ചെറുതായി ബാധിച്ചേക്കാം. കരൾ-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nAnoflox ഹൃദയത്തെ എങ്ങനെ ബാധിക്കുന്നു?\nAnoflox-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nAnoflox-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Anoflox with Other Drugs in Malayalam - Anoflox-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Anoflox പിൻവരുന്ന മരുന്നുകളോടൊപ്പം ഉപയോഗിക്കരുത് -\nAnoflox വൈരുദ്ധ്യങ്ങൾ - Anoflox Contraindications in Malayalam - Anoflox vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Anoflox കഴിക്കരുത് -നിങ്ങളോട്\nAnoflox സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Anoflox in Malayalam - Anoflox sambandhichu pothuveyulla chodyangal\nAnoflox ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Anoflox കഴിക്കുന്നതു ആസക്തിയിലേക്കു നയിക്കുന്നില്ല.\nAnoflox കഴിച്ചശേഷം വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ അരുത്. അത് അപകടം വരുത്തിവെച്ചേക്കാം. കാരണം Anoflox നിങ്ങളിൽ ഉറക്കം വരുത്തിയേക്കാം.\nഅതെ, Anoflox സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nAnoflox കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nAnoflox ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Anoflox Interactions with Food and Alcohol in Malayalam - Anoflox bhakshnavum madyavumaayulla prathipravarthanangal\nആഹാരവും Anoflox-ഉം തമ്മിലുള്ള പ്രതിപ്രവർത്തനം\nചില ആഹാരസാധനങ്ങളോടൊപ്പം Anoflox കഴിക്കുന്നത് അതിന്റെ ഫലത്തെ താമസിപ്പിച്ചേക്കാം. ഇക്കാര്യത്തെ കുറിച്ചു ഡോക്ടറുമായി സംസാരിക്കുക.\nമദ്യവും Anoflox-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Anoflox കഴിക്കുന്നതുകൊണ്ട് നിങ്ങളുടെ ശരീരത്തിന് സാരമായ അനന്തരങ്ങൾ ഉണ്ടാകാം.\nAnoflox ന് പകരമുള്ള മറ്റു മരുന്നുകൾ എല്ലാം കാണുക - Substitutes for Anoflox in Malayalam\nAnoflox के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Anoflox കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Anoflox കഴിച്ചുവോ ?\nനിങ്ങൾ എത്രമാത്രം Anoflox ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Anoflox കഴിച്ചത്?\nനിങ്ങൾ എപ്പോഴാണ് Anoflox ഉപയോഗിക്കുന്നത് ?


കേന്ദ്രം എത്ര നല്‍കിയെന്ന് അറിയുമോ ? സിപിഐ അംഗത്തെ വിരട്ടി മുഖ്യമന്ത്രി - Samakalika Malayalam\nBy സമകാലിക മലയാളം ഡെസ്‌ക് | Published: 30th August 2018 12:13 PM |\nതിരുവനന്തപുരം : പ്രളയക്കെടുതിയും അനന്തര നടപടികളും ചര്‍ച്ച ചെയ്യാന് വിളിച്ചുചേര്‍ത്ത നിയമസഭയുടെ പ്രത്യേക സമ്മേളനത്തില് സിപിഐ അംഗത്തെ വിരട്ടി മുഖ്യമന്ത്രി പിണറായി വിജയന്. പ്രളയക്കെടുതി നേരിട്ടവര്‍ക്കുള്ള ധനസഹായം ഇരട്ടിയായി വര്‍ധിപ്പിക്കണമെന്ന മൂവാറ്റുപുഴ എംഎല്‍എ എല്‍ദോ എബ്രഹാമിന്റെ നിര്‍ദേശം മുന്നോട്ടുവെച്ചപ്പോഴാണ് മുഖ്യമന്ത്രി ഇടപെട്ടത്. പ്രളയക്കെടുതിയില് വീട് നഷ്ടപ്പെട്ടവര്‍ക്ക് സര്‍ക്കാര് പ്രഖ്യാപിച്ച ധനസഹായം 10 ലക്ഷം രൂപയില് നിന്നും 25 ലക്ഷമായി വര്‍ധിപ്പിക്കണമെന്നായിരുന്നു എല്‍ദോയുടെ ആവശ്യം.\nചര്‍ച്ചയില് ഇടപെട്ട മുഖ്യമന്ത്രി, കെടുതി നേരിടാന് കേന്ദ്രം അനുവദിച്ച തുക എത്രയെന്ന് ബഹുമാനപ്പെട്ട അംഗത്തിന് അറിയുമോ ?, ഇതേക്കുറിച്ച് വല്ല ധാരണയുമുണ്ടോ എന്ന് ചോദിക്കുകയായിരുന്നു. മുഖ്യമന്ത്രിയുടെ ഇടപെടലില് പതറിയ എല്‍ദോ എബ്രഹാം, കേന്ദ്രം അനുവദിച്ച തുക അപര്യാപ്തമാണെന്ന് സമ്മതിച്ചു. എന്നാല് ദുരിതബാധിതര്‍ക്ക് മികച്ച സഹായം ഉറപ്പാക്കാന് സര്‍ക്കാര് ഇടപെടല് ഉണ്ടാകുമെന്ന് ഉറപ്പുണ്ടെന്നും എല്‍ദോ അഭിപ്രായപ്പെട്ടു.\nപ്രളയക്കെടുതി നേരിടാന് സിപിഐ അംഗങ്ങള് ഒരു മാസത്തെ ഓണറേറിയം മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്‍കാനാണ് തീരുമാനിച്ചത്. എന്നാല് മൂവാറ്റുപുഴ എംഎല്‍എയായ താന് രണ്ടുമാസത്തെ ഓണറേറിയം ദുരിതാശ്വാസ നിധിയിലേക്ക് നല്‍കുന്നതായും എല്‍ദോ എബ്രഹാം സഭയെ അറിയിച്ചു.\nപിണറായി വിജയന് മുഖ്യമന്ത്രി പ്രളയക്കെടുതി എല്‍ദോ എബ്രഹാം


actor Balu Varghese reveals his travel experience with pregnant wife - Malayalam Filmibeat\nകേരള സാരിയിൽ സിമ്പിൾ ലുക്കിൽ ഐശ്വര്യ, കസവ് മുണ്ട് ഉടുത്ത് സ്റ്റൈലായി അനൂപ്, വിവാഹ ചിത്രങ്ങൾ കാണാം\nSports കോലിക്കെതിരേ വന് ലോബിയെന്ന് അക്തര്! ടി20 ലോകകപ്പില് വീണ്ടും ഇന്ത്യയെ തോല്‍പ്പിക്കും\nNews 60 ശതമാനം എം എല് എമാരും കൂറുമാറിയ ഗോവ; ഇന്ത്യന് ജനാധിപത്യത്തിലെ നാണംകെട്ട ഏട്\nAutomobiles Bolero Camper മുതൽ Isuzu D-Max V-Cross വരെ; യൂസ്ഡ് കാര് വിപണിയിലെ മികച്ച പിക്ക്-അപ്പ് ട്രക്കുകള്\nFinance ബജറ്റ്; വാഹനാനുബന്ധ, ശുദ്ധ ഊര്‍ജ വിഭാഗത്തില് പരിഗണിക്കാവുന്ന9ഓഹരികള് ഇതാ\n| Published: Tuesday, December 7, 2021, 16:42 [IST]\nയുവനിര നടന്മാരില് ശ്രദ്ധേയനായ നടനാണ് ബാലു വര്‍ഗീസ്. നടിയും മോഡലുമായ എലീന കാതറിന് എമോണിനെയാണ് ബാലു വിവാഹം ചെയ്തത്. ബാലതാരമായിട്ടാണ് ബാലു വർഗീസ് സിനിമയിലേക്ക് എത്തിയത്. ചാന്തുപൊട്ടിലൂടെയായിരുന്നു തുടക്കം. തുടർന്ന് തലപ്പാട്, അറബിക്കഥ, ഒരുവൻ തുടങ്ങിയ സിനിമകളിലും ബാലതാരമായി അഭിനയിച്ചു. പാപ്പി അപ്പച്ചയിലൂടെ സഹനടനായി. മാണിക്യ കല്ല്, അർജുനൻ സാക്ഷി, മാഡ് ഡാഡ്, ഹണി ബീ, ബൈസിക്കിൾ തീവ്സ് തുടങ്ങിയ സിനിമകളിലും ബാലു അഭിനയിച്ചു.\nബാലുവിന്റെ ഏറ്റവും പുതിയ ജാൻ-എ-മൻ എന്ന സിനിമയാണ്. ബേസിൽ ജോസഫ് നായകനായ സിനിമയിൽ ബാലുവും ഒരു സുപ്രധാന കഥാപാത്രത്തെ അവതരിപ്പിച്ചിരുന്നു. ജാൻ-എ-മന്നിന് മുമ്പ് പുറത്തിറങ്ങിയ ബാലു നായകനായ ഓപ്പറേഷൻ ജാവ വലിയ വിജയമായിരുന്നു. നടൻ ഗണപതിയുടെ സഹോദരനായ ചിദംബരമാണ് ജാൻ-എ-മൻ സംവിധാനം ചെയ്തത്. മികച്ച കോമഡി എന്റര്‍ടെയ്‌നറായി പ്രേക്ഷകര് വിലയിരുത്തിയ ചിത്രത്തിന് ഹൗസ്ഫുള് ഷോകള് ആണ് എല്ലായിടത്തും ലഭിക്കുന്നത്. ലാല്, അര്‍ജുന് അശോകന്, ബാലു വര്‍ഗീസ്, ഗണപതി, ബേസില് ജോസഫ്, സിദ്ധാര്‍ഥ് മേനോന്, അഭിരാം രാധാകൃഷ്ണന്, റിയ സൈറ, ഗംഗ മീര, സജിന് ഗോപു, ചെമ്പില് അശോകന് എന്നീ നടീനടന്മാരെ കൂടാതെ ധാരാളം പുതുമുഖങ്ങളും ചിത്രത്തില് അണിനിരന്നിട്ടുണ്ട്.\nAlso Read: 'നൂബിനുമൊത്തുള്ള ഫോട്ടോയും ഷിയാസിന്റെ ആശംസയും'; സത്യാവസ്ഥ വെളിപ്പെടുത്തി അമൃത നായർ\nസിനിമ കഴിഞ്ഞാൽ ബാലു ഏറ്റവും കൂടുതൽ സ്നേഹിക്കുന്നത് യാത്രകളെയാണ്. സമയം കിട്ടുമ്പോഴെല്ലാം നല്ലപാതി എലീനയ്ക്കൊപ്പവും സുഹൃത്തുക്കൾക്കൊപ്പം കേരളത്തിനകത്തും പുറത്തുമായി നിരവധി യാത്രകൾ ബാലു നടത്തി കഴിഞ്ഞു. കൊവിഡ് കാലത്താണ് ഈ യാത്രകൾ മുടങ്ങിപോയത്. വിദേശ രാജ്യങ്ങളിലേത്ത് നടത്തിയ യാത്രകളിലെ മറക്കാനാവാത്ത അനുഭവങ്ങളെ കുറിച്ചും പുതിയ സിനിമയുടെ വിശേഷങ്ങളെ കുറിച്ചും മനസ് തുറന്നിരിക്കുകയാണ് ബാലു വർഗീസ് ഇപ്പോൾ. ഭാര്യ എലീന ഗർഭിണിയായിരുന്നപ്പോൾ ദുബായ് സന്ദർശിക്കാൻ പോയപ്പോഴുണ്ടായ അനുഭവത്തെ കുറിച്ചും ബാലു വർഗീസ് വെളിപ്പെടുത്തി.\n'യാത്രകളെ ഇഷ്ടപ്പെടുന്നവർ ഏറ്റവും വെറുക്കുന്ന രണ്ട് വർഷങ്ങളാണ് കടന്നുപോകുന്നത്. എന്നെക്കാൾ കൂടുതൽ ട്രിപ്പുകൾ മിസ് ചെയ്യുന്നത് എലീനയ്ക്ക് തന്നെയാണ്. എലീന ഗർഭിണിയായിരുന്ന സമയത്തും ഞങ്ങൾ കേരളത്തിൽത്തന്നെ യാത്രകൾ നടത്തിയിരുന്നു. അന്ന് കോവിഡ് നിയന്ത്രണങ്ങൾ നാട്ടിൽ കുറവായിരുന്നു. സമയം കിട്ടുമ്പോഴൊക്കെ ഞങ്ങൾ വണ്ടിയെടുത്ത് ചെറുയാത്രകൾ നടത്താറുണ്ട്. കഴിഞ്ഞ ഡിസംബറിലെ ദുബായ് യാത്ര മറക്കാനാവില്ല. ഞാനും എലീനയും ഗണപതിയും കൂടിയാണ് പോയത്. ഷൂട്ടിങ് ആവശ്യത്തിനുള്ള യാത്രയായിരുന്നു അത്. ന്യൂ ഇയർ ആഘോഷം അവിടെയായിരുന്നു. അതൊരു കിടിലൻ യാത്രയായിരുന്നു. ദുബായിലെ മിക്ക പ്രധാന കാഴ്ചകളും അന്ന് ഞങ്ങൾ കണ്ടു. എലീന അന്ന് ഗർഭിണിയായിരുന്നു. ദുബായ് ആരെയും ആകർഷിക്കുന്ന നാടാണ്. മുമ്പും അവിടെ പോയിട്ടുണ്ടെങ്കിലും ഓരോ തവണ പോകുമ്പോഴും വല്ലാത്തൊരു ഫീലാണ് അവിടം സമ്മാനിക്കുന്നത്. രാത്രിയിൽ വേറൊരു ഭാവമാണ് നഗരത്തിന്. ഞങ്ങൾ രാത്രി മുഴുവൻ നഗരത്തിരക്കുകളിലൂടെ നടന്നു' ബാലു പറയുന്നു.\n'അമേരിക്ക ബസിൽ ചുറ്റികറങ്ങി കാണാൻ അവസരം ലഭിച്ചതിനെ കുറിച്ചും ബാലു പറയുന്നു. വിദേശരാജ്യം കാണണമെന്ന ആഗ്രഹവുമായിരിക്കുമ്പോൾ ഒരിക്കൽ സ്റ്റേജ് ഷോയ്ക്ക് അവസരം ലഭിച്ചു. അമേരിക്ക കാണാം എന്ന ഒറ്റക്കാര്യത്തിന്റെ പുറത്താണ് ഞാൻ അന്ന് സ്റ്റേജ് ഷോയുടെ ഭാഗമായി പോയത്. സാധാരണ സംഘാടകർ അറേഞ്ച് ചെയ്ത് തരുന്ന വാഹനങ്ങളിലാണ് പോകുന്നത്. അന്ന് ഞങ്ങൾക്ക് ബസ് ആയിരുന്നു അവർ ഏർപ്പാടാക്കിയത്. അമേരിക്കയിൽ അങ്ങോട്ടുമിങ്ങോട്ടും ബസിൽ യാത്ര ചെയ്യാൻ കിട്ടിയ അവസരം മറക്കാനാവില്ല. കാഴ്ചകൾ കണ്ട് അങ്ങനെ ഇരിക്കാം. നമ്മൾ വിമാനത്തിലും മറ്റും യാത്ര ചെയ്യുമ്പോൾ കാണാൻ പറ്റാത്തത്ര കാഴ്ചകൾ ആ ബസ് യാത്രയിൽ കണ്ടു തീർക്കാം' യുവ താരം പറയുന്നു. കഴിയുന്നത്ര യാത്രകൾ നടത്തുക എന്നത് വലിയ ആഗ്രഹമാണെന്നും യൂറോപ്പ് ട്രിപ്പാണ് തങ്ങളുടെ അടുത്ത സ്വപ്നമെന്നും ബാലു വർഗീസ് പറയുന്നു. എല്ലാമൊന്ന് ശാന്തമായിട്ട് മകനൊപ്പം ഒരു യുറോപ്പ് ട്രിപ്പിനുള്ള പ്ലാനിങ്ങിലാണെന്നും ബാലു പറയുന്നു. ഇനി സുമേഷ് ആന്റ് രമേഷ് എന്ന ചിത്രമാണ് ബാലുവിന്റേതായി റിലീസിനെത്താനുള്ളത്. ഏറെ നാളുകളായി എല്ലാവരും പ്രതീക്ഷയോടെ കാത്തിരിക്കുന്ന സിനിമ കൂടിയാണ് അത്. സലീം കുമാർ അടക്കമുള്ള മുൻ നിര താരങ്ങളും ചിത്രത്തിന്റെ ഭാഗമായിട്ടുണ്ട്.\nഅർധരാത്രി ഫാഷൻ ചാനൽ കാണാൻ ചങ്കിടിപ്പോടെ കാത്തിരുന്ന ഭൂതകാലം; സുമേഷ് & രമേഷിനെ കുറിച്ച് ജെനിത് കാച്ചിപ്പിള്ളി\nബെസ്റ്റ് ഫ്രണ്ട് ഭാര്യയായി, രണ്ടാളുടെയും സ്വഭാവം ഒന്നായത് കൊണ്ടാണ് കല്യാണം കഴിക്കാന് തീരുമാനിച്ചതെന്ന് ബാലു\nactor Balu Varghese reveals his travel experience with pregnant wife\nStory first published: Tuesday, December 7, 2021, 16:42 [IST]


Ezhuth Online: കൊച്ചുബാവയുടെ കഥാലോകം\nഏറെ ആകുലതകള് മനസ്സില് പേറി, മറ്റാരും നടക്കാത്ത വഴിയന്വേഷിച്ച് വീണുകിട്ടിയ കഥാബീജത്തെ തേച്ചുമിനുക്കിയെടുത്ത് കറുത്തഹാസ്യത്തില് പൊതിഞ്ഞ് നല്കിയിരുന്ന ടി. വി. കൊച്ചുബാവ എന്ന കഥാകാരന് 1999 നവംബറിലെ ഒരു തണുത്ത പ്രഭാതത്തില് പറയാന് എന്തെല്ലാമോ ബാക്കിവച്ച് ജീവിതത്തില് നിന്നും നടന്നകന്നു. കൊച്ചുബാവയുടെ കഥാലോകം വളരെ വ്യത്യസ്തമായിരുന്നു. കറുത്തചിരിയില് കുതിര്ന്ന യാഥാര്‍ത്ഥ്യങ്ങളെ തന്റെതായ ശൈലീവിന്യാസത്തിലേക്ക് ഉരുക്കിയെടുത്ത കഥകള്ക്കിന്നും സമകാലികപ്രസക്തിയുണ്ട്.\nനഗ്നമാക്കപ്പെട്ട ജീവിതത്തിനു മുകളില് കയറിനിന്ന് ‘എടോ ഇതാണ് വഴിയെന്നും, ഇങ്ങനെയും വഴിയുണ്ടെന്നും’ സങ്കോചമില്ലാതെ വിളിച്ചുപറയാനുള്ള ആര്ജ്ജവം കൊച്ചുബാവയുടെ കഥകളില് കാണാം. ആധുനികതയുടെ കാലത്ത് ആ ചൂടുപറ്റിവന്ന കഥാകൃത്തുക്കള്‍ക്കൊപ്പം സഞ്ചരിക്കുകയും, ഉത്തരാധുനികതയുടെ തീരത്തില് നില്ക്കുമ്പോളും എഴുത്തിന്റെ വഴിയില് വേറിട്ടുനിന്നുകൊണ്ട് കഥയിലൂടെ തന്റെ വ്യതിരിക്തശബ്ദം കേള്പ്പിക്കുവാന് കൊച്ചുബാവക്ക് കഴിഞ്ഞിരുന്നു എന്നതാണ് മറ്റുള്ളവരില് നിന്നും ബാവയെ വേറിട്ടുനിറുത്തുന്നത്. പ്രശസ്ത നിരൂപകനായ എന്. ശശിധരന്, ബാവയുടെ കഥാവീക്ഷണത്തെ ഇങ്ങനെ നിരീക്ഷിക്കുന്നു “കാല്‍നൂറ്റാണ്ടുകാലത്തെ കേരളീയ ജീവിതം നമ്മളിലേല്പിച്ച മുറിപ്പാടുകളും വര്ത്തമാനത്തോടുള്ള നമ്മുടെ ഹതാശമായ ഏറ്റുമുട്ടലുകളും കീഴടങ്ങലും, നമ്മുടെ നോവും, ദുരിതവും, ആര്ത്തിയും ആസക്തിയും കാപട്യങ്ങളും, പകയും, പോരും, കുതികാല്‍വെട്ടും വിജയാഘോഷങ്ങളുമെല്ലാം മറ്റൊരു വിനീതമായ ചരിത്രകാരനായി അകന്നു നിന്നുകൊണ്ട് കൊച്ചുബാവ വരച്ചുവെക്കുന്നു”. എന്നാല് അകാലത്തില് പൊലിഞ്ഞ കൊച്ചുബാവയുടെ കഥാലോകത്തെപ്പറ്റി ഇനിയും നല്ല പഠനം ഉണ്ടായിട്ടില്ല എന്നതാണ് സത്യം. 1999 നവംബര് 25നാണ് അദ്ദേഹം നമ്മോട് വിട പറഞ്ഞത്.\nതന്റെ മുന്നിലുള്ളവരുടെ വേദന തന്റേതുപോലെ കാണുകയും സമൂഹത്തില് കാണുന്ന കൊള്ളരുതായ്മകള്‍ക്കെതിരെ കഥകളിലൂടെ പ്രതികരിക്കുകയും രോഷാകുലനാകുകയും ചെയ്യുന്ന കൊച്ചുബാവ കറുത്തയാഥാര്ത്ഥ്യങ്ങള്ക്കെതിരെ നിരന്തരം കലഹിച്ചിരുന്നു. സമൂഹത്തിലെ നെറികേടുകളെപ്പറ്റിയുള്ള കടുത്ത ആകുലത അദ്ദേഹം പ്രകടിപ്പിച്ചിരുന്നു. ഈ ഹൃദയഭാരമകാം കഥകളില്ലാത്ത ലോകത്തേക്ക് അദ്ദേഹം വേഗത്തില് പറന്നു പോയതിനു കാരണം. മലയാളത്തിലെ മികച്ച പത്ത് കഥകള് തെരഞ്ഞെടുത്താല് അതില് കൊച്ചുബാവയുടെ കഥകളെ ഉള്പ്പെടുത്താതെ ആ പട്ടിക പൂര്ണ്ണമാകില്ല. അദ്ദേഹത്തിന്റെ, നിരൂപകശ്രദ്ധ പിടിച്ചുപറ്റാതെ പോയ ‘നനഞ്ഞ ശിരോവസ്ത്രങ്ങള്’ ‘കൊക്കരണി’, ‘അടുക്കള’, ‘പ്രണയം’. എന്നീ നാലു കഥകളിലൂടെ ഒരു സഞ്ചാര ശ്രമമാണ് ഇത്.\nമനുഷ്യന്റെ യുവത്വം നഷ്ടമാകുന്നതോടെ നരവീണ ശരീരം ഒരു ഭാരമായി മാറുന്നുവെന്ന അവസ്ഥ കൊച്ചുബാവ വൃദ്ധസദനം എന്ന നോവലിലും മറ്റു പല കഥകളിലും വളരെ ഭംഗിയായി വരച്ചുകാട്ടുന്നുണ്ട്. ഈ കഥയിലും അത്തരത്തിലുള്ള ആകുലതകള് പേറുന്ന ഒരപ്പൂപ്പനും അമ്മൂമ്മയുമാണ് പ്രധാന കഥാപാത്രങ്ങള്. എന്നാല് അവര് തങ്ങളുടെ സമൂഹത്തിലെ മൂല്യച്യുതികള്ക്കൊപ്പംസഞ്ചരിക്\nകുകയും അതിലെ ദുരന്തങ്ങള് ആസ്വദിക്കുകയും തങ്ങള് തന്നെ ഒരു ഭാരമാണെന്നത് സ്വയം അനുഭവിച്ച് ആസ്വദിച്ചു ജീവിക്കുക എന്നതാണ് ഇവര് പുലര്ത്തിപ്പോരുന്ന രീതി. അവര് കൈകള് കോര്ത്തു പിടിച്ചു വേച്ചു വേച്ചു നടക്കുന്നത് സേവ്യര് തന്റെ ഭാര്യയെ അടിച്ചുപുറത്താക്കുന്നത് കാണാനാണ്. ഒരു പെണ്ണിന്റെ എല്ലാ ദൈന്യതയെയും സമൂഹം വെറും കാഴ്ചക്കാരായി നോക്കിനില്ക്കുന്നതിനെ കറുത്ത ചിരിയോടെയാണ് കഥാകൃത്ത് വിമര്ശിക്കുന്നത്. “ചെറുതായി മഴയുണ്ടായിരുന്നു, ആ സമയത്ത്. മഴയില് കുതിര്ന്ന ചെമ്മണ്ണില് അവളുടെ കരച്ചിലും ദേഹവും അനാഥമായി കിടന്നു. പിരിഞ്ഞുപോകുന്നവരുടെ പാദങ്ങളോളം ചെന്നുതട്ടി അവളുടെ കരച്ചില് ലോപിച്ചുപോകുകയും ചെയ്തു. അവരുടെ ഹൃദയത്തോളം കരച്ചിലെത്തിക്കാന് കഴിയാതെ പോയിടത്താണ് അവളുടെ വന്‍പരാജയം”. സ്ത്രീകളോട് സമൂഹം കാണിക്കുന്ന അവഗണനയും പുരുഷാധിപത്യത്തിന്റെ നേര്ക്കാഴ്ചയുമാണ് ഇവിടെ വരച്ചുകാട്ടുന്നത്. ഈ കാഴ്ചയാണ് അവിടെ കൂടിയിരുന്നവര് ഒരു പ്രതികരണവും ഇല്ലാതെ കണ്ടുതീര്ക്കുന്നത്. ഇത്തരം കാഴ്ചകള് തേടിയലയുകയാണ് കഥയിലെ അപ്പൂപ്പനും അമ്മൂമ്മയും.\nഒരു സമൂഹം കറുത്ത യാഥാര്ത്ഥ്യങ്ങളെ സ്വീകരിക്കുക വഴി ആ സമൂഹത്തിലെ വൃദ്ധര്ക്ക് ഏറെ ബുദ്ധിമുട്ടുകള് നേരിടേണ്ടിവരുമെന്ന് ഈ കഥയില് ഭംഗിയായി അവതരിപ്പിക്കുന്നുണ്ട്. ഈ ബോധം അപ്പൂപ്പനിലും അമ്മൂമ്മയിലും ഉള്ളതിനാലാണ് സ്വന്തം മകളുടെ വീടിനുമുന്നിലുള്ള മാവിന്‍ചുവട്ടില് അവര് രാത്രി തള്ളിനീക്കുന്നത്. വൈകിയെത്തിയാല് ചങ്ങലയഴിച്ചുവിട്ട നായ ആക്രമിക്കുമെന്നത് ഒരു പ്രതീകമാണ്. സ്വന്തം മാതാപിതാക്കളെ വൃദ്ധസദനത്തിലയച്ച് ജീവിതം സുഖിക്കുന്നവര്ക്കായി ഒരുക്കിവെച്ച ചോദ്യങ്ങളാണ് ഈ കഥ. കഥയില് അപ്പൂപ്പനും അമ്മൂമ്മയും തെറ്റിപ്പിരിയുന്ന ഭാഗം എത്ര തന്മയത്വത്തോടെയാണ് കൈകാര്യം ചെയ്തിരിക്കുന്നത്.\nഇനിയുള്ള കാലം ജയിലിലെ ഭക്ഷണം കഴിച്ച് സുഖമായി കഴിയാമെന്ന തോന്നല് ഒരു പിതാവില് ഉണ്ടാകാന് തന്നെ കാരണം തങ്ങളുടെ വാര്ദ്ധക്യകാലത്തെ ശ്രദ്ധിക്കുന്നില്ല എന്ന് മാത്രമല്ല ഉപദ്രവിക്കുകയും ചെയ്യുന്ന മക്കള് ഉണ്ടാകുമ്പോഴാണ്. കഥയിലെ ചേന്ദു എന്ന കഥാപാത്രം തന്റെ മൂത്ത മകനെ കൊന്ന് ജയിലില് പോയാലും കുഴപ്പമില്ല എന്ന് ചിന്തിക്കുന്നത് അതുകൊണ്ടാണ്. വാര്ദ്ധക്യകാലത്തെ ദുരവസ്ഥയെ ഈ ഭാഗം വളരെ നന്നായി ചിത്രീകരിക്കുനുണ്ട്. കഥാകാരനിലെ കൈക്കരുത്താണ് ആഖ്യാനത്തിന്റെ ശക്തി. കൈക്കരുത്ത് ധൈര്യമാണ്. ധൈര്യത്തെ വേണ്ടവിധത്തില് പ്രയോജനപ്പെടുത്തുന്നവനാണ് വിജയി. കൊച്ചുബാവ ഈ കഥയില് ധൈര്യം വേണ്ടുവോളം പ്രയോജനപ്പെടുത്തിയിട്ടുണ്ട്. 1993 ല് എഴുതിയ ഈ കഥയുടെ സമകാലിക പ്രസക്തി ഏറിവരികയാണ്.\nവളരെ യാന്ത്രികമായ ജീവിതസാഹചര്യത്തെ കൂട്ടിയിണക്കി ജീവിക്കുവാന് ശ്രമിക്കുന്ന ഒരു സമൂഹം ബന്ധങ്ങളുടെ പവിത്രതയില് അത്ര വ്യാകുലപ്പെടുകയില്ല എന്നത് കൊച്ചുബാവ വളരെ മുമ്പുതന്നെ തിരിച്ചറിഞ്ഞുരുന്നു. ക്ലോണിങ്ങിന്റെ സാദ്ധ്യതകള് അത്രയൊന്നും ചര്ച്ചചെയ്യപ്പെട്ടില്ലാത്ത കാലത്താണ് കൊക്കരണി എന്ന കഥ കൊച്ചുബാവ എഴുതുന്നത്.\nഇമ്മാനുവല്-ശാന്തമ്മ ദമ്പതികള് കിഡീസ് കോര്ണര് എന്ന കടയില്നി്ന്ന് ഒരു കമ്പ്യൂട്ടര് നിയന്ത്രിത, എന്നാല് യഥാര്ത്ഥമാണ് എന്ന് തോന്നിക്കുന്ന സ്വഭാവവും മനുഷ്യരൂപവുമുള്ള ഒരു കുഞ്ഞിനെ വാങ്ങിക്കുന്നതിലൂടെയാണ് കഥ തുടങ്ങുന്നത്. ഒരു ഉപഭോക്തൃസമൂഹമായി നാം ചുരുങ്ങികൊണ്ടിരിക്കുന്നതിന്റെ എല്ലാ പ്രശ്നങ്ങളും ഈ കഥയില് വരച്ചുകാട്ടുന്നുണ്ട്. കിഡീസ് കോര്ണര് സന്ദര്ശിക്കാന് വന്ന ദമ്പതികള് ബിസിനസ്സിനെപ്പറ്റി പറയുന്നത് ഇങ്ങനെയാണ്. “എല്ലാം കുഞ്ഞിനൊപ്പം വെച്ചിട്ടുള്ള കാറ്റലോഗിലുള്ള കാര്യങ്ങളാണ് എങ്കിലും ഒരിക്കല് കൂടി പറയാം. കറന്റ് പോയി ഒരുമണിക്കൂര് നേരത്തേക്ക് കുഞ്ഞിനൊന്നും സംഭവിക്കില്ല. ഉദാഹരണത്തിന് ഫ്രിഡ്ജിലെ ഇറച്ചിയും മീനും പോലെ തന്നെ ഒരുമണിക്കൂര് നേരത്തേക്ക് വലിയ ചീച്ചലൊന്നും ഉണ്ടാകില്ല”. കച്ചവടത്തിന്റെ എല്ലാ തന്ത്രങ്ങളും ഇതില് വരുന്നതോടൊപ്പം എന്തും വാങ്ങിക്കാം എന്ന ഉപഭോക്തൃമനസ്സിനുമീതെ കൊച്ചുബാവ തൂക്കിയിടുന്ന ഡെമോക്ലീസിന്റെ വാളാണ് കൊക്കരണി എന്ന കഥ. കേരളത്തിന്റെ സാമൂഹികപ്രശ്നങ്ങളിലേക്ക് വിരല്‍ചൂണ്ടുന്ന കഥയില് കേരളം നേരിടുന്ന വലിയ പ്രതിസന്ധികളില് ഒന്നായ വൈദ്യുതിക്കമ്മി പ്രശ്നം എത്ര രസകരമായാണ് വെറും നാല് വരികളിലൊതുക്കി അവതരിപ്പിച്ചിരിക്കുന്നത്. “കിഡീസ് കോര്ണറിന്റെ ഏജന്സി ഇങ്ങോട്ട് തരാന് വിദേശയൂണിറ്റിനു താല്പര്യം ഇല്ലാതിരുന്നതിന്റെ പ്രധാനകാരണം ഈ പവര് പ്രോബ്ലംസാണ്. ഇനിയൊരു നൂറ്റാണ്ട് നടന്നാലും ഇക്കാര്യത്തില് നമ്മള് ഈ തെണ്ടല് നിര്ത്തുമെന്ന് തോന്നുന്നില്ല”. ഇത്തരത്തില് കഥയില് ഒളിപ്പിച്ചുവെച്ച കറുത്ത ചിരി മലയാളിയുടെ സഹജമായ കാപട്യത്തിനു മീതെ വിമര്ശനനത്തിന്റെ ചീളാണ്. ഇത്തരത്തില് നിരവധി ഭാഗങ്ങള് കഥയിലുണ്ട്. ആഗോളതാപനത്തെ കുറിച്ച് വളരെ മുമ്പ് തന്നെ വന്നു തുടങ്ങി എങ്കിലും അത്തരം ചര്ച്ചകള് സാധാരണക്കാരനിലേക്ക് എത്തുന്നത് ഈയിടെയാണ്. ഭൂമി ചുട്ടുപൊള്ളുകയാണെന്നും ഓസോണ് പാളിക്ക് വിള്ളലുണ്ട് എന്ന വിഷയം ഇന്ന് ചായക്കടയിലും ചര്ച്ചാവിഷയമാണ്. എന്നാല് ഇക്കാര്യങ്ങള് കൊച്ചുബാവ കഥയില് കൊണ്ടുവന്ന രീതി രസകരമാണ്. കുഞ്ഞിന്റെ കച്ചവടത്തിനിടയില് ഇക്കാര്യം “കിഡീസ് കോര്ണറിന്റെ ഉടമ മി: മിഷല് വിവരിക്കുണ്ട്. “ക്ലോറോ ഫ്ലൂറോ കാര്ബണുകള്” മൂലം ഓസോണ് പാളിക്ക് ഇനിയും ക്ഷതമേല്ക്കുകയാണെങ്കില്, ഭൂമി ഇതുപോലെ ചൂടില് കത്തി ഉരുകുകയാണെങ്കില് കുഞ്ഞിനെ പുറത്തിരുത്തുക എന്നത് 15 മിനിറ്റാക്കി ചുരുക്കണമെന്നു മാത്രം.\nഹോമറുടെ തലച്ചോറ്, പ്രോമിത്യൂസിന്റെ ഹൃദയം, ഹെര്ക്കുലീസിന്റെ കൈകാലുകള്... അടുത്ത പേജിലെ കുഞ്ഞ് ഇതിനെക്കാള് സുന്ദരന്. മുയല്‍ക്കുഞ്ഞിന്റെ മുഖം, ഹിറ്റ്‌ലറുടെ തലച്ചോറ്, രാവണന്റെ ഹൃദയം’’... ഇത്തരത്തില് തങ്ങള് വാങ്ങി വളര്ത്തുന്ന ഷിന്ഗര് ഇമ്മാനുവല് എന്ന കുഞ്ഞിന്റെ വളര്ച്ചയും സാമൂഹികമാറ്റങ്ങളും തുറന്നുകാണിക്കുന്ന കഥയാണിത്.\n“ ഒരു സ്ത്രീയെ സ്നേഹിക്കുകയെന്നാല്,\nകരിയും, മെഴുക്കും പുരണ്ട പകലിനെ\nസ്വര്ഗത്തിന്റെ പൂമ്പൊടി ഉച്ഛ്വസിക്കുന്ന\nഇദ്ദേഹത്തിന്റെ അടുക്കള എന്ന കഥ തികച്ചും ഒരു സ്ത്രീപക്ഷരചനയാണ്. ബാവയുടെ ഭാഷയില് അടുക്കള ഒരു വേവുനിലമാണ്. കഥയിലെ നായിക കോകിലയെപ്പോലുള്ളവര് വെന്ത് കരിപുരണ്ട് ജീവിക്കുന്ന വേവുനിലം. ഭര്ത്താവിന്റെ തീന്മേശയ്ക്ക് മുന്നിലിരുന്നുള്ള വിളി കേട്ടാല് ഓടിയടുക്കേണ്ട, ആവശ്യങ്ങള് വേണ്ടവിധത്തില് നിര്‍വഹിക്കേണ്ട, നാളത്തെ പകലില് അവനൂട്ടാന് എന്തെന്ന് ഇന്നുതന്നെ ഓര്‍ത്താല് ഒരു സ്വപ്നത്തില് നിറച്ച് അതുമാത്രം കാണേണ്ട വെറും ഒരു പെണ്ണ്. ഇവിടെ പെണ്ണ് ഒരു യന്ത്രം മാത്രമാണ്. ഭര്ത്താവിന്റെ ഏമ്പക്കത്തിനോപ്പം മനംപുരട്ടേണ്ട യന്ത്രം. മലയാളത്തിലെ ഏറ്റവും മികച്ച സ്ത്രീപക്ഷരചനകളില് ഒന്നാണ് ഇത്. ആഖ്യാനത്തിലെ വ്യത്യസ്തതയാണ് കഥയുടെ കരുത്ത്. ഈ കഥ ഫെമിനിസ്റ്റ് കാഴ്ചകളില് പോലും വേണ്ട വിധത്തില് തടഞ്ഞില്ല. സ്ത്രീകളുടെ ജീവിതയാഥാര്ത്ഥ്യങ്ങളെ തുറന്നു കാണിക്കുന്ന ജീവനുള്ള ഒരേടാണ് അടുക്കള എന്ന കഥ.\nഅടുക്കളയിലെ കോകിലയെപ്പോലെയല്ല ഈ കഥയിലെ പൂജ. അവള് ആധുനിക ജീവിതത്തെ ചേര്‍ത്തുപിടിച്ച് അതിനുസരിച്ച് സ്വഭാവവും ജീവിതശൈലിയും വേഷവും മാറ്റുന്നവളാണ്. അതുകൊണ്ടുതന്നെ ഭാരതസ്ത്രീതന് ഭാവശുദ്ധി എന്ന കണ്സപ്റ്റിനെ അവള് അത്ര സീരിയസായി കാണുന്നില്ല. എന്നാല് പൂജയുടെ ഭര്ത്താവ് അവിനാശ് അങ്ങിനെയല്ല. ആധുനികജീവിതത്തോട് ഒപ്പമോടി എല്ലാം അനുഭവിച്ചറിയുകയും എന്നാല് തന്റെ മുന്നില് ആദ്യരാത്രി കാലെടുത്തുവെക്കുന്ന പൂജ വെള്ള കസവ് പുടവയെടുത്ത് മുല്ലപ്പൂ ചൂടി നാണത്തോടെ മുഖം താഴ്ത്തി കാലിന്റെ തള്ളവിരല് കൊണ്ട് ചിത്രം വരയ്ക്കുന്നവളായിരിക്കണമെന്നാണ് ആഗ്രഹം. ജീവിതത്തിലെ എല്ലാ സുഖങ്ങളും ഒരുമിച്ചനുഭവിച്ച ശേഷം കല്ല്യാണമെന്ന നാട്ടുനടപ്പനുസരിച്ച് ആദ്യരാത്രിയിലെ അഭിനയം എന്തിനാണെന്നാണ് പൂജയുടെ ചോദ്യം. ഭാരതപൈതൃകത്തെപ്പറ്റി താന് പഠിച്ചു കഴിഞ്ഞതിനാല് ഈ കാര്യങ്ങള് തനിക്ക് നിര്‍ബന്ധമാണെന്ന് അവിനാഷും പറയുന്നു. നാല് മാസം ഗര്ഭിണിയായ പൂജ അത്തരത്തിലുള്ള ആദ്യരാത്രി മനസാ സ്വീകരിക്കാന് തയ്യാറല്ല. അത് കൊണ്ടുതന്നെ ജീന്സും ടോപ്പുമിട്ടാണ് അവള് മണിയറയിലേക്ക് വരുന്നത്. ഇത് അവിനാശിനെ ചൊടിപ്പിക്കുന്നു. തുടര്ന്നുള്ള ഇവരുടെ തര്ക്കത്തിലൂടെയാണ് കഥ പറയുന്നത്. ആഖ്യാനത്തിന്റെ ശക്തിയാണ് പ്രണയം എന്ന കഥയെ വ്യത്യസ്തമാക്കുന്നത്.\nആരും കാണാത്ത കാഴ്ച തേടി, ആരും എത്തിപ്പെടുന്നതിനു മുമ്പേ കഥകള് തേടി അവിടേക്ക് കൊച്ചുബാവ വേഗത്തില് ചെല്ലാറുണ്ട്. ജീവിതത്തിലും അദ്ദേഹമത് ആവര്ത്തിച്ചു. കഥകള് ബാക്കിവെച്ച് കൊച്ചുബാവ പറന്നുപോയി. “നിങ്ങള് ജീവിച്ചു മരിച്ചു. ഒക്കെ ശരി, പക്ഷെ നിങ്ങള് ചെയ്ത അത്ഭുതമെന്ത്” കൊച്ചുബാവ തന്നെ ചോദിച്ച ചോദ്യമാണിത്. കഥയില് കുറെ അത്ഭുതങ്ങള് കാണിച്ചുകൊണ്ട് എന്തിനാണ് കൊച്ചുബാവ ഇത്ര വേഗത്തില് പറന്നുപോയത്?\nPosted by ezhuth online at 11:43 AM\nLabels: 1, faizalbava\nഎങ്കിലും ഈ അച്ചനെങ്ങുപോയ്...!\nഒരു നായര് ഈഴവ ആത്മകഥയില് നിന്ന് അഥവാ ഇതല്ലേ സഖാക...\nനിങ്ങൾ പഠിക്കുന്നു / ബോർഹസ് -


Hog picks favourite between Kohli and ABD. കോലിയോ, എബിഡിയോ ഫേവറിറ്റ്? ഹോഗ് പറയുന്നു - Malayalam MyKhel\n» കോലി, എബിഡി ഇവരില് ആരാണ് ബെസ്റ്റ്? മുന് ഓസീസ് താരത്തിന്റെ ക്ലാസ് മറുപടി\nUpdated: Monday, March 23, 2020, 12:19 [IST]\nസിഡ്‌നി: ലോക ക്രിക്കറ്റില് വിശേഷണം ആവശ്യമില്ലാത്ത ബാറ്റ്‌സ്മാന്‍മാരാണ് ഇന്ത്യന് നായകന് വിരാട് കോലിയും ദക്ഷിണാഫ്രിക്കയുടെ മുന് ഇതിഹാസം എബി ഡിവില്ലിയേഴ്‌സും. ആധുനിക ക്രിക്കറ്റിലെ ഏറ്റവും കേമനെന്ന നിലയിലേക്കു കോലി അതിവേഗം വളര്‍ന്നു കൊണ്ടിരിക്കുമ്പോള് എബിഡി ഇപ്പോഴും ഫ്രാഞ്ചൈസി ലീഗുകളിലൂടെ വിസ്മയിപ്പിച്ചു കൊണ്ടിരിക്കുകയാണ്. ഐപിഎല്ലില് റോയല് ചാലഞ്ചേഴ്സ് ബാംഗ്ലൂരില് ടീമംഗങ്ങള് കൂടിയാണ് ഇരുവരും.\nകോലി, എബിഡി ഇവരില് ആരാണ് ബെസ്‌റ്റെന്ന് തിരഞ്ഞെടുക്കുക ഒരിക്കലും എളുപ്പമല്ല. എന്നാല് ഓസ്‌ട്രേലിയയുടെ മുന് സ്പിന്നര് ബ്രാഡ് ഹോഗ് അക്കാര്യം ചെയ്തിരിക്കുകയാണ്. ട്വിറ്ററിലെ ഒരു ചോദ്യോത്തര സെഷനില് മറുപടി നല്‍കുകയായിരുന്നു അദ്ദേഹം.\nവിരമിച്ച ശേഷവും എബിഡി ഉജ്ജ്വല ഫോമില് തുടരുകയാണ്. വിരാടും കരിയറിലെ ഏറ്റവും മികച്ച ഫോമിലാണ്. ഇവര് രണ്ടു പേര്‍ക്കുമിടയില് ആരാണ് ബെസ്റ്റെന്നാണ് നിങ്ങള്‍ക്കു തോന്നുന്നത് എന്നായിരുന്നു ഒരു ആരാധകന്റെ ചോദ്യം. കോലി, അദ്ദേഹത്തിന്റെ സ്റ്റാറ്റസ് തന്നെയാണ് ഇത് അടിവരയിടുന്നതെന്നായിരുന്നു ഹോഗിന്റെ മറുപടി.\nകോലിയെ പുകഴ്ത്തി പാകിസ്താന്റെ മുന് ബാറ്റിങ് ഇതിഹാസം ജാവേദ് മിയാന്‍ദാദും അടുത്തിടെ രംഗത്തു വന്നിരുന്നു. കളിമികവിനൊപ്പം സ്വഭാവവുമാണ് കോലിയെ മഹാനായ താരമാക്കി മാറ്റുന്നതെന്നായിരുന്നു മിയാന്‍ദാദ് ചൂണ്ടാക്കാട്ടിയത്. ഓരോ തവണ സ്‌കോര് ചെയ്യണമെന്നുറച്ച് ക്രീസിലെത്തുമ്പോഴും കോലി റണ്‍സെടുക്കാറുണ്ട്. വളരെ കരുത്തനായ താരമാണ് അദ്ദേഹം. അനായാസമാണ് കോലി ബൗണ്ടറികളും സിക്‌സറുകളും പായിക്കുന്നതെന്നും മിയാന്‍ദാദ് അഭിപ്രായപ്പെട്ടിരുന്നു.\nഇവയെക്കാളെല്ലാം താന് കോലിയില് ഇഷ്ടപ്പെടുന്നത് അദ്ദേഹത്തിന്റെ വിനയമാണ്. ക്രിക്കറ്റിനെ വളരെയധികം താന് ഇഷ്ടപ്പെടുന്നുവെന്ന് അദ്ദേഹത്തിന്റെ പെരുമാറ്റത്തില് തന്നെ പ്രകടനമാണ്. മറ്റു ക്രിക്കറ്റര്‍മാര്‍ക്കും കോലി ഏറെ ബഹുമാനമാണ് നല്‍കുന്നതെന്നും മിയാന്‍ദാദ് അഭിപ്രായപ്പെട്ടിരുന്നു.\nകോലിയുടെ പെരുമാറ്റം പല തവണ നേരിട്ടു അനുവഭിക്കാന് തനിക്കു അവസരം ലഭിച്ചിരുന്നു. എതിര് ടീമുമായി നല്ല സൗഹൃദത്തോടെയാണ് അദ്ദേഹം പെരുമാറാറുള്ളത്. കോലിയെപ്പോലെ തന്നെയായിരുന്നു താനും കളിച്ചിരുന്ന കാലത്ത്. അതുകൊണ്ടാണ് ഇങ്ങനെ പറയാന് സാധിക്കുന്നത്.\nഇന്ത്യന് ക്രിക്കറ്റര്‍മാര് ഇപ്പോള് വളരെ അഗ്രസീവായാണ് കളിക്കുന്നത്. കളിക്കളത്തില് കുറച്ചൊക്കെ അഗ്രസീവ് ആവണമെന്ന് തന്നെയാണ് തന്റെ അഭിപ്രായം. എന്നാല് അതിനൊരു നിയന്ത്രണം വേണമെന്നു മാത്രം. ഫാസ്റ്റ് ബൗളര്‍മാര് വിക്കറ്റെടുക്കാന് അഗ്രസീവായി പന്തെറിഞ്ഞില്ലെങ്കില് പിന്നെയെന്ത് ഫാസ്റ്റ് ബൗളര്‍മാരാണ്. ഓസ്‌ട്രേലിയന് ഇതിഹാസങ്ങളായ ഡെന്നിസ് ലില്ലി, ജെഫ് തോംസണ്, ഇംഗ്ലണ്ടിന്റെ ഇയാന് ബോത്തം എന്നിവരെല്ലാം ഇങ്ങനെയുള്ളവരായിരുന്നു. ഇതാണ് ക്രിക്കറ്റിന്റെ ഭാഷയെന്നും മിയാന്‍ദാദ് വിശദമാക്കി.\n38 min ago IPL 2021: പഞ്ചാബിനെ പൂട്ടി സിഎസ്‌കെ, മത്സരത്തില് വഴിത്തിരിവായ മൂന്ന് പ്രകടനങ്ങള് ഇതാ\nRead more about: virat kohli india captain rcb cricket വിരാട് കോലി എബി ഡിവില്ലിയേഴ്‌സ് ഇന്ത്യ ക്യാപ്റ്റന് ആര്‍സിബി ക്രിക്കറ്റ്


ദളിത് നിയമസഭാ ചരിതം വളച്ചൊടിക്കാൻ ശ്രമം | niraksharan (നിരക്ഷരൻ)\nMay 21, 2021 @ 23:38 അറിവ്, അഴിമതി, കക്ഷിരാഷ്ട്രീയം, പ്രതികരണം, മാദ്ധ്യമങ്ങൾ, വിമർശനം, സാമൂഹികം, സൈബർ ലോകംManoj Ravindran\nരണ്ടാം പിണറായി മന്ത്രിസഭയിലെ മന്ത്രിമാരുടെ ലിസ്റ്റ് പുറത്ത് വന്നതിന് ശേഷം 2021 മെയ് 19 ന് ഓൺലൈനിലും ദൃശ്യവാർത്താമാദ്ധ്യമങ്ങളിലും മറ്റും ചർച്ചയായ ദേവസം മന്ത്രി എന്ന വിഷയത്തെ ആസ്പദമാക്കിയാണ് ഈ ലേഖനം. ഇതേപ്പറ്റി ഫേസ്ബുക്കിൽ ഞാനൊരു പോസ്റ്റ് ഇട്ടിരുന്നു. വിഷയത്തിന്റെ സത്യാവസ്ഥ മനസ്സിലാക്കാനുള്ള തികച്ചും അക്കാഡമിക്ക് താൽപ്പര്യത്തോട് കൂടിയ ഒരു പോസ്റ്റായിരുന്നു അത്. ചർച്ച എന്റെ പോസ്റ്റിനടിയിൽ മാത്രമല്ല, മറ്റ് പലരുടെ പോസ്റ്റുകളിലും വിക്കിപ്പീഡിയയിലും എല്ലാം തകർത്തു. ഇന്ന് രാവിലെ (2021 മെയ് 20) ആയപ്പോഴേക്കും നെല്ലും പതിരും തിരിഞ്ഞിരിക്കുന്നു. ചരിത്രം വളച്ചൊടിക്കാനും സ്ഥാപിത താൽപ്പര്യങ്ങൾക്ക് അനുസൃതമായി തേച്ച് മായ്ക്കാനുമുള്ള ശ്രമമായതുകൊണ്ട് ഫേസ്ബുക്കിൽ എഴുതിയിട്ടത് അടക്കമുള്ള കാര്യങ്ങൾ ക്രോഡീകരിച്ച് ഇവിടെയും പ്രസിദ്ധീകരിക്കുന്നു.\nഫേസ്ബുക്കിൽ 2021 മെയ് 19 ന് ഞാൻ എഴുതിയത്\nഎത്ര തൂത്താലും പോകാത്ത ജാതി\nകെ.രാധാകൃഷ്ണനാണ് ദേവസ്വം മന്ത്രിയാകാൻ പോകുന്ന ആദ്യ ദളിതനെന്നും, ചരിത്രം സൃഷ്ടിച്ചു, വിപ്ലവം നടപ്പിലാക്കി എന്നൊക്കെ ഭരണകക്ഷിക്കാരുടെ ഗ്വാ ഗ്വാ വിളികൾ ഒരു വശത്ത്. പല മാദ്ധ്യമങ്ങളും ഹൈ പ്രൊഫൈലുകളും ഇതേറ്റ് പാടുന്നുണ്ട്.\nലീഡർ കരുണാകരൻ പണ്ടേ നടപ്പിലാക്കിയ കാര്യമാണെന്ന് പറഞ്ഞ് എതിർ കക്ഷിക്കാർ വിക്കിപ്പീഡിയ അടക്കമുള്ള രേഖകളും പടങ്ങളും നിരത്തി അതിനെ ഖണ്ഡിക്കുന്നു.\nവിക്കിപ്പീഡിയ അൽപ്പം മുൻപ് തിരുത്തിയതാണെന്ന് ചൂണ്ടിക്കാട്ടി അതിന് മറുവെട്ട് വെട്ടുന്നു ആദ്യത്തെ കൂട്ടർ.\nഎൻ്റെ ഈ പോസ്റ്റിന് പിന്നിൽ തികച്ചും അക്കാഡമിക് താൽപ്പര്യം മാത്രം. ഇതിൽ ആര് പറയുന്നതാണ് ശരി. കുറഞ്ഞപക്ഷം, നാളെ സത്യപ്രതിജ്ഞ കഴിയുന്നതിനകം മാദ്ധ്യമങ്ങളെങ്കിലും നിജസ്ഥിതി കണ്ടെത്തി ജനങ്ങളിലേക്കെത്തിക്കണം. പറ്റുമെങ്കിൽ നിയമസഭാ രേഖകൾ തന്നെ അതിനായി ഹാജരാക്കണം. എന്നിട്ട് നിങ്ങൾ മാദ്ധ്യമങ്ങൾ ഇതുവരെ പറഞ്ഞതാണ് ശരിയെങ്കിൽ ഇനിയത് പറയരുത്. (ജാതിയാണ് ഈ പറഞ്ഞുകൊണ്ടേയിരിക്കുന്നതെന്ന് ഓർമ്മ വേണം.) ഇതുവരെ പറഞ്ഞതും പ്രചരിപ്പിച്ചതും തെറ്റാണെങ്കിൽ അമളി പറ്റിയെന്ന് വൈക്ലബ്യമേതുമില്ലാതെ തുറന്നു സമ്മതിക്കണം.\nവാളെടുത്തവരെല്ലാം വെളിച്ചപ്പാടന്മാർ ആയിരിക്കുന്ന ഈ ഓൺലൈൻ കൂത്തരങ്ങിൽ, ഒരു പഠനവും നടത്താതെ എന്തും വിളിച്ചു പറയുകയും തള്ളുകയും ന്യായീകരിക്കുകയും ചെയ്യുന്ന ഏതൊരു കൂട്ടരും തങ്ങളുടെ താൽക്കാലിക താത്പര്യത്തിനും വിജയത്തിനും വേണ്ടി വിക്കിപീഡിയ പോലുള്ള ഇടങ്ങളിൽ കുറച്ചു നേരത്തേക്കെങ്കിലും തെറ്റായ വിവരങ്ങൾ എഡിറ്റ് ചെയ്ത് ചേർത്തിട്ടുണ്ടെങ്കിൽ അതിനെതിരെ വിക്കിപീഡിയയുടെ ഉന്നത സ്ഥാനത്തുള്ളവർ നടപടിയെടുക്കണം. അത്തരക്കാരെ വിക്കിപീഡിയയിൽനിന്ന് പുറത്താക്കണം.\nചരിത്രം അതിൻ്റേതായ നിലയ്ക്ക് സ്വാഭാവികമായങ്ങ് സംഭവിച്ചോളും. ഓൺലൈനിലെ പുലികൾ മുതൽ ഉറഞ്ഞുതുള്ളുന്നവർ വരെ ആരുടേയും സഹായം അതിനാവശ്യമില്ല. മാദ്ധ്യമങ്ങൾ ഇപ്പറഞ്ഞവരേക്കാൾ ഒരുപടി കൂടുതൽ ജാഗ്രത പുലർത്തുകയും വേണം.\nവാൽക്കഷണം:- കെ. രാധാകൃഷ്ണൻ ദളിതൻ ആണെന്ന് ഇന്നുവരെ അറിയില്ലായിരുന്നു. ഇന്നത്തരം പരാമർശങ്ങൾ കേൾക്കേണ്ടി വന്നതിന്റെ വിഷമമുണ്ട്. കോട്ടമായാലും നേട്ടമായാലും ജാതിയുടെ പേരിൽ വീറോടെയത് വിളിച്ചു പറയുന്നിടത്തോളം കാലം ഇന്നാട്ടിൽ നിന്ന് ജാതിവ്യവസ്ഥ പടിയിറങ്ങാൻ പോകുന്നില്ല; കുറഞ്ഞപക്ഷം ഇക്കണ്ട മനുഷ്യപ്പേക്കോലങ്ങളുടെ മനസ്സിൽ നിന്നെങ്കിലും.\nഫേസ്ബുക്കിൽ 2021. മെയ് 20ന് ഞാൻ അപ്ഡേറ്റ് ചെയ്തത്.\nവിക്കിപീഡിയ അടക്കമുള്ള രേഖകളിൽ ഇന്നലെ, അതായത് മെയ് 19ന് ഒരു കൂട്ടർ തിരുത്ത് നടത്തി. അവലംബ രേഖകൾ ഇല്ല എന്ന കാരണം പറഞ്ഞ് ‘ദേവസ്വം’ എന്ന വാക്ക് മാത്രമാണ് നീക്കം ചെയ്തത്. 1977 ഏപ്രിൽ മാസത്തിലെ ഗസറ്റിലെ ഫയൽ നമ്പർ 258ൽ കൃത്യമായി പറയുന്നുണ്ട് കെ.കെ.ബാലകൃഷ്ണൻ ദേവസ്വം മന്ത്രി കൂടെ ആയിരുന്നു എന്ന്. ഇപ്പറഞ്ഞ ഗസറ്റ് ഒരു അവലംബ രേഖയല്ലേ ? 2019ൽ അവസാന തിരുത്ത് നടന്ന രേഖകളിലാണ് ഇന്നലെ ചാടിക്കേറി തിരുത്തിയിരിക്കുന്നതെന്ന് മനസ്സിലാക്കണം. എന്തിന് ? കേവലമായ ഒരു പത്രവാർത്ത ഉണ്ടാക്കിയെടുത്ത് ഇന്ന് രണ്ടാം പിണറായി സർക്കാർ സത്യപ്രതിജ്ഞ ചെയ്യുന്നതിന് മുൻപ് ‘ദളിത് ചരിത്രം’ തിരുത്താൻ. ഇനി ആ പത്രവാർത്തകളാകും ചരിത്രമാണെന്ന് പറഞ്ഞ് കാലാകാലങ്ങളിൽ പൊക്കിപ്പിടിച്ച് കൊണ്ടുവരുക. വിക്കിപീഡിയ രേഖകളിൽ ദേവസ്വം എന്ന വരി മാത്രം നീക്കം ചെയ്ത നിലയ്ക്ക്, ഏത് കൂട്ടരാണ് ഇത് ചെയ്തതെന്ന് ഇനി പ്രത്യേകം പറയേണ്ടതില്ലല്ലോ? പക്ഷേ, ഗസറ്റിലെ രേഖകൾ, സ്കാൻ ചെയ്ത ഇമേജ് ആയതുകൊണ്ട് അതിൽ നിന്ന് ‘ദേവസ്വം’ നീക്കം ചെയ്യാൻ പറ്റുന്നില്ല സൈബർ തട്ടിപ്പ് പോരാളികൾക്ക്.\nദേവസ്വം വകുപ്പ് സ്വതന്ത്രമായി വന്നതിന് ശേഷം ആദ്യത്തെ മന്ത്രിയാണ് കെ.രാധാകൃഷ്ണൻ എന്ന കാര്യത്തിൽ ഒരു തർക്കവുമില്ല. പക്ഷേ ദേവസ്വം സ്വതന്ത്ര വകുപ്പ് എന്ന് എടുത്തു പറയാത്തിടത്തോളം കാലം കെ. രാധാകൃഷ്ണൻ അല്ല ആദ്യത്തെ ദേവസ്വം വകുപ്പ് ദളിത് മന്ത്രി. നവോത്ഥാനവും വിപ്ലവവും നടപ്പിലാക്കി എന്നാണ് വീമ്പിളക്കുന്നതെങ്കിൽ, സ്വതന്ത്ര വകുപ്പ് അല്ലാതെ തന്നെയും ദേവസ്വത്തിൽ അത് മുൻപേ നടന്നു കഴിഞ്ഞു. ഒരുപാട് ദേവസ്വം വകുപ്പ് രേഖകളിൽ ദളിത് മന്ത്രിമാർ ഒപ്പുവെച്ച് കഴിഞ്ഞു. ഒരുപാട് ദേവസ്വം വകുപ്പ് ചർച്ചകളിലും മീറ്റിങ്ങുകളിലും നിയമ നിർമാണത്തിലും ദളിത് മന്ത്രിമാർ പങ്കാളികളായിക്കഴിഞ്ഞു. മന്ത്രി എന്ന അധികാരത്തോടെ ഒന്നിലധികം ദളിത് ദേവസ്വം മന്ത്രിമാർ ക്ഷേത്രങ്ങളിൽ കയറിയിറങ്ങിക്കഴിഞ്ഞു. പുതുതായി ഒരു വിപ്ലവവും 2021 മെയ് 20 മുതൽ അക്കാര്യത്തിൽ സംഭവിക്കുന്നില്ല.\nചരിത്രം വളച്ചൊടിക്കാൻ ശ്രമിക്കുന്നത് ആരായാലും അവർക്കുള്ള സ്ഥാനം ചവറ്റുകുട്ടയിൽ മാത്രമാണ്. അത് വിദേശത്തിരുന്ന് വിപ്ലവം നയിച്ച് തിരുത്തിയാലും കോളേജ് വാദ്ധ്യാരുടെ സ്ഥാനത്തിരുന്ന് ചെയ്താലും വിവരക്കേട് അലങ്കാരമാക്കി കൊണ്ടുനടക്കുന്ന പാർട്ടി സൈബർ പോരാളികളുടെ സ്ഥാനത്തിരുന്ന് ചെയ്താലും അങ്ങനെത്തന്നെ.\nവിക്കിപീഡിയയിലെ തെറ്റായ തിരുത്തുകൾ വിക്കി ഉന്നതർ ഇടപെട്ട് പിൻവലിക്കണം. ഓരോ പാർട്ടിക്കാരുടേയും സൗകര്യത്തിനനുസരിച്ച് വിക്കിപീഡിയ തോന്നിയ പോലെ എഡിറ്റ് ചെയ്യാം എന്നാണെങ്കിൽ ഭാവിയിൽ വിക്കിപീഡിയയുടെ സ്ഥാനവും ചവറ്റുകൊട്ടയിൽ തന്നെയാകും.\n( ഗസറ്റിൻ്റെ ഇമേജും വിക്കിപ്പീഡിയ തിരുത്തിയതിൻ്റെ ഇമേജുകളും പോസ്റ്റിന് കീഴെ എൻ്റെ കമൻ്റുകളിൽ കാണാം.)\nഇതുമായി ബന്ധപ്പെട്ട രേഖകളും ഇമേജുകളും താഴെ ചേർക്കുന്നു. ഇങ്ങനൊന്ന് നടന്നെന്ന് ഭാവിയിൽ എല്ലാവരും ഓർത്ത് വെക്കാൻ. ഒറ്റയടിക്ക് എല്ലാ രേഖകളും കിട്ടാൻ. അത്ര എളുപ്പം ചരിത്രം ഇല്ലാതാക്കാനോ വളച്ചൊടിക്കാനോ പറ്റില്ലെന്ന് ബോദ്ധ്യമുണ്ടാകാൻ ഒക്കെ ഇത് ഉപകരിച്ചെന്ന് വരും.\nമനോരമ ലേഖകൻ ജിക്കു വർഗ്ഗീസ്, അന്വേഷണാത്മകമായി കൂറേക്കൂടെ ആഴത്തിൽ പഠിച്ച് തയ്യാറാക്കിയ ഈ റിപ്പോർട്ട് വായിക്കൂ. മാദ്ധ്യമങ്ങൾ സത്യാവസ്ഥ കണ്ടെത്താൻ ശ്രമിക്കണമെന്ന് ഞാനെന്റെ ഫേസ്ബുക്ക് പോസ്റ്റിൽ പറഞ്ഞിരുന്നു. അത് കണ്ടിട്ടോ അല്ലാതെയോ അക്കാര്യം നടന്നിരിക്കുന്നു. 254 എഡിറ്റുകളാണ് ഇന്നലെ മാത്രം വിക്കിപീഡിയയിലെ ഇപ്പറഞ്ഞ ലേഖനങ്ങളിൽ മാത്രം നടന്നതെന്ന് മനസ്സിലാക്കുമ്പോൾ എത്ര സംഘടിതമായാണ് ചരിത്രം തിരുത്താൻ ശ്രമിച്ചതെന്നും അതിനെ മറ്റുള്ളവർ ചെറുത്തു നിന്നതെന്നും ഊഹിക്കാവുന്നതേയുള്ളൂ. നിങ്ങൾക്ക് വേണമെങ്കിൽ ഇത് ഒരു മനോരമ വാർത്തയായി തള്ളിക്കളയാം. അല്ലെങ്കിൽ ജിക്കു വർഗ്ഗീസ് പറയുന്ന സൂചനകൾ വെച്ച് ഓൺലൈനിൽ പരതി സ്വയം ബോദ്ധ്യപ്പെടാം. ഞാനത് ഈ വാർത്തയ്ക്ക് മുന്നേ സ്വയം തുനിഞ്ഞിറങ്ങി ബോധ്യപ്പെട്ട് എൻ്റെ പോസ്റ്റ് അപ്ഡേറ്റ് ചെയ്തിരുന്നു. ജിക്കു ഒരു മാധ്യമപ്രവർത്തകൻ എന്ന നിലയിൽ കുറെക്കൂടെ ആഴത്തിൽ വൃത്തിയാക്കി അത് ചെയ്തിരിക്കുന്നു. മനോരമ ഓൺലൈനിൽ നിന്ന് ആ രേഖകൾ നഷ്ടപ്പെട്ടാലും സ്ഥിരമായി അതിവിടെ ഉണ്ടാകണമെന്നുള്ളതുകൊണ്ട് അതിന്റെ സ്ക്രീൻ ഷോട്ടുകൾ താഴെ പോസ്റ്റ് ചെയ്യുന്നു.\nഇതുമായി ബന്ധപ്പെട്ട് മുൻ ദേവസ്വം വകുപ്പ് മന്ത്രി കെ.കെ.ബാലകൃഷ്ണന്റെ മകൻ കെ.ബി.ശശികുമാർ ഫേസ്ബുക്കിൽ എഴുതിയ ലേഖനം ഇവിടെ വായിക്കാം.\n← വാർത്തേം കമന്റും – (പരമ്പര 87)\t മായാതെ മനസ്സിൽ മിഹ്‌റിൻ →\nLast 24 hours: 5,388\nLast7days: 19,992\nLast 30 days: 101,434\n▼സൈബർ ലോകം (5)


ശനി, 27 മാര്‍ച്ച് 2021 (15:52 IST)\nനടന് രാം ചരണ് തന്റെ മുപ്പത്തിയാറാം ജന്മദിനം ആഘോഷിക്കുകയാണ്. സോഷ്യല് മീഡിയയിലൂടെ അദ്ദേഹത്തിന് ആശംസകള് പ്രവാഹമാണ് വന്നുകൊണ്ടിരിക്കുന്നത്. ടോളിവുഡിലെ നടന്റെ സുഹൃത്തുക്കളെല്ലാം ആശംസകള് അറിയിച്ചു. അക്കൂട്ടത്തില് അല്ലു അര്‍ജുന്റെ ആശംസയാണ് ശ്രദ്ധേയമാകുന്നത്. ഇരുവരും തമ്മിലുള്ള സുഹൃത്ത് ബന്ധത്തിന്റെ ആഴം വ്യക്തമാക്കുന്ന കുറിപ്പും അദ്ദേഹം പങ്കുവെച്ചു.\n'ജന്മദിനാശംസകള്, എന്റെ സ്വീറ്റസ്റ്റ് ബ്രദര്'-അല്ലുഅര്‍ജുന് കുറിച്ചു.\nരാജമൗലി സംവിധാനം ചെയ്യുന്ന പാന് ഇന്ത്യന് ചിത്രം 'ആര് ആര് ആര്'ല് കേന്ദ്ര കഥാപാത്രത്തെ അവതരിപ്പിക്കുന്നത് രാംചരണ് ആണ്. ജന്മദിനത്തോട് അനുബന്ധിച്ച് ക്യാരക്ടര് ലുക്ക് പോസ്റ്റര് അണിയറ പ്രവര്‍ത്തകര് കഴിഞ്ഞ ദിവസം പുറത്തുവിട്ടിരുന്നു.അല്ലൂരി സീതാരാമ രാജു എന്ന കഥാപാത്രത്തെയാണ് അദ്ദേഹം അവതരിപ്പിക്കുന്നത്. അച്ഛന് ചിരഞ്ജീവി നായകനായെത്തുന്ന 'ആചാര്യ' എന്ന ചിത്രത്തില് രാം ചരണും അഭിനയിക്കുന്നുണ്ട്. ഈ സിനിമയുടെ റിലീസിനായി കാത്തിരിക്കുകയാണ് നടന്.


എക്സ്പോ 2020 ദുബായ് : ഉദ്ഘാടന വേളയിൽ എ. ആർ റഹ്മാൻ സംഗീതവും – Dubai Vartha\nലോകത്തിലെ ഏറ്റവും വലിയ മെഗാ ഇവന്റ എക്സ്പോ 2020 ദുബായ് ആരംഭിക്കാൻ ദിവസങ്ങൾ മാത്രം ബാക്കി നിൽക്കുമ്പോൾ എക്സ്പോ ഉദ്ഘാടന വേളയ്ക്ക് തിളക്കം നൽകാൻ ഓസ്കാർ നേടിയ ഇന്ത്യൻ സംഗീതസംവിധായകൻ എ. ആർ റഹ്മാന്റെ സംഗീതവും ഒരുങ്ങുന്നു\nഒക്ടോബർ 23 മുതൽ റഹ്മാൻ ഒരുക്കിയ രണ്ട് ഗാനങ്ങൾ ഉദ്ഘാടന വേളയിൽ അരങ്ങേറും. ലോകമെമ്പാടുമുള്ള 50 വനിതാ സംഗീതജ്ഞരുടെ അവതരണങ്ങൾ കോർത്തിണക്കിയാണ് പരിപാടി നടക്കുക.\nഫിർദൗസ് ഓർക്കസ്ട്രക്കുവേണ്ടി എ ആർ റഹ്മാന്റെ മാർഗനിർദേശപ്രകാരം 23 രാജ്യങ്ങളിൽ നിന്നുള്ള വനിതാ സംഗീതജ്ഞർ ഒത്തുചേർന്നാണ് ദുബായ് എക്സ്‌പോ 2020-യിൽ ഇത് സംഗീത പരിപാടി അവതരിപ്പിക്കുക.\nഫിർദൗസ് ഓർക്കസ്ട്ര ലോകോത്തര സംഗീതജ്ഞരുടെ കൂട്ടായ്മയാണെന്ന് പറയുന്നതിൽ ഞാൻ അഭിമാനിക്കുന്നുവെന്നും. എക്സ്പോ 2020 ദുബായിൽ അവരുടെ കലാപ്രകടനത്തിന് സാക്ഷ്യം വഹിക്കുന്നത് ഒരു ഭാഗ്യമായി കാണുന്നുവെന്നും എ. ആർ റഹ്മാൻ പറഞ്ഞു.


Delta csaes still increasing in worldwide amid omicron scare, countries have dual fear | ഒമൈക്രോണ് കത്തിപ്പടരുന്നു, പക്ഷേ പിന്നിലാവാതെ ഡെല്‍റ്റ, പുതിയ കേസുകളില് മാറ്റമില്ലാത്ത വേരിയന്റ് - Malayalam Oneindia\n35 min ago കിരണ് കുമാര് പൂജപ്പുര ജയിലില്: എട്ടാം ബ്ലോക്കിലെ അഞ്ചാം നമ്പര് സെല്ലില്, നമ്പര് 5018\nPublished: December 25 2021, 5:16 [IST]\nദില്ലി: യൂറോപ്പിലും യുഎസ്സിലും ഒമൈക്രോണിനെ തുടര്‍ന്ന് വന് തോതില് കൊവിഡ് കേസുകള് വര്‍ധിക്കുകയാണ്. എല്ലായിടത്തും എങ്ങനെ ഒമൈക്രോണിനെ തടയാമെന്ന കാര്യത്തില് ആശങ്കയുണ്ട്. എന്നാല് ലോകരാജ്യങ്ങള്‍ക്ക് ജെനോം സീക്വന്‍സിംഗ് ഇരട്ട ആശങ്കയാണ് നല്‍കുന്നത്. ഒമൈക്രോണിനെക്കാളും കൂടുതല് ഡെല്‍റ്റ കേസുകളാണ് ഇപ്പോഴും മുന്നിട്ട് നില്‍ക്കുന്നതെന്നാണ്. ജെനോം സീക്വന്‍സിംഗ് നടത്തിയ പല ഡാറ്റകളിലും ഡെല്‍റ്റയുടെ സാന്നിധ്യമാണ് സ്ഥിരീകരിച്ചത്. ഒക്ടോബര് ഇരുപതിനും ഡിസംബര് പത്തൊന്‍പതിനും ഇടയില് 10.51 ലക്ഷം ജെനോം സീക്വന്‍സിംഗുകളാണ് നടത്തിയത്. ഇതില് 10.1 ലക്ഷം ഡെല്‍റ്റ കേസുകളാണ് സ്ഥിരീകരിച്ചത്. ഇത് ലോകാരോഗ്യ സംഘടന പ്രതീക്ഷിച്ചതിനും മുകളിലുള്ള കണക്കാണ്.\nനിലവിലുള്ള കേസുകളില് 96 ശതമാനവും ഡെല്‍റ്റ കേസുകളാണ്. ഒമൈക്രോണ് ആകെ 17000 കേസുകളാണ് ഉള്ളത്. ആഗോള തലത്തില് ആകെയുള്ള കേസുകളില് രണ്ട് ശതമാനത്തില് താഴെ മാത്രമാണ് ഒമൈക്രോണുള്ളത്. പക്ഷേ ഇനിയുള്ള രണ്ട് മാസം കൊണ്ട് ഇത് വന് തോതില് കുതിച്ചുയരാനുള്ള സാധ്യത ശക്തമാണ്. അതേസമയം ഈ കണക്കുകള് പക്ഷേ പൂര്‍ണമല്ലെന്ന് ലോകാരോഗ്യ സംഘടന തന്നെ പറയുന്നു. പബ്ലിക് ഡാറ്റാ ബേസുകളില് നിന്നുള്ള വിവരങ്ങളാണ് ലോകാരോഗ്യ സംഘടന ഉപയോഗിക്കുന്നത്. എന്നാല് പല രാജ്യങ്ങളും കൃത്യമായ കേസുകളുടെ വിവരം ലോകാരോഗ്യ സംഘടനയ്ക്ക് നല്‍കുന്നതില് കാല താമസമുണ്ടാകുന്നുണ്ട്. അതുകൊണ്ട് ഒമൈക്രോണ് കേസുകളുടെ കൃത്യമായ വിവരമല്ല ഇത്.\nഇപ്പോഴുള്ളതല്ല ഒമൈക്രോണിന്റെ യഥാര്‍ത്ഥ കണക്ക്. ഇനി വരുന്ന ആഴ്ച്ചകളില് ഇത് ഡെല്‍റ്റയെ കടത്തി വെട്ടിയേക്കും. അതേസമയം റിപ്പോര്‍ട്ട് ചെയ്യപ്പെട്ട എല്ലാ കേസുകളും ജെനോ സീക്വന്‍സിംഗിന് അയച്ചതല്ല. ഈ ആഴ്ച്ച ബ്രിട്ടനില് ഏറ്റവും കൂടുതല് കൊവിഡ് കേസുകള് റിപ്പോര്‍ട്ട് ചെയ്തിട്ടുണ്ട്. എന്നാല് ഇതില് ഒമൈക്രോണ് കേസുകള് എത്ര, ഡെല്‍റ്റ കേസുകള് എത്ര എന്ന് ഇപ്പോഴും വ്യക്തമല്ല. 45000 ഒമൈക്രോണ് കേസുകളാണ് ബ്രിട്ടന് റിപ്പോര്‍ട്ട് ചെയ്തത്. എന്നാല് ഇത് ആഗോള തലത്തിലുള്ള ഡാറ്റാ ബേസുകളില് ഉള്‍പ്പെടുത്തിയിട്ടില്ല. ഒമൈക്രോണ് ഇപ്പോഴും ഡെല്‍റ്റ വേരിയന്റിന് മുകളില് പോയിട്ടില്ലെന്ന് നിലപാടിലാണ്. അതേസമയം പല രാജ്യങ്ങളും ജെനോം സീക്വന്‍സിംഗ് ശക്തമാക്കിയിട്ടുണ്ട്.\nഅതേസമയം ചില രാജ്യങ്ങളില് ഡെല്‍റ്റ കേസുകള് കുറഞ്ഞ് വരുന്നുണ്ടെന്നാണ് റിപ്പോര്‍ട്ട്. ഏറ്റവും പുതിയ റിപ്പോര്‍ട്ടുകള് പ്രകാരം ഡെല്‍റ്റ മുകളില് പോകും ഒമൈക്രോണെന്നാണ് പറയുന്നത്. അതിനുള്ള തെളിവുകളുമുണ്ട്. എന്നാല് തീവ്രതയുടെ കാര്യത്തില് ഒമൈക്രോണ് ഇപ്പോഴും അവ്യക്തമായി തുടരുകയാണ്. എന്നാല് ബ്രിട്ടനിലും ദക്ഷിണാഫ്രിക്കയിലും ഒമൈക്രോണിനെ തുടര്‍ന്ന് ആശുപത്രിയിലേക്ക് എത്തുന്ന കേസുകള് വര്‍ധിച്ച് കൊണ്ടിരിക്കുകയാണ്. 106 രാജ്യങ്ങളില് ഒമൈക്രോണ് കേസുകള് ഇതുവരെ സ്ഥിരീകരിച്ചിട്ടുണ്ട്. യൂറോപ്പിലാണ് ഏറ്റവും കൂടുതല് കേസുകളിലുള്ളത്. യൂറോപ്പിന് പുറത്ത് ദക്ഷിണാഫ്രിക്കയിലാണ് കേസുകളുടെ ആധിപത്യം ഉള്ളത്. യുഎസ്സും വിയറ്റ്‌നാമും ഒമൈക്രോണിനെ തുടര്‍ന്ന് ആരോഗ്യ പ്രതിസന്ധിയിലായ രാജ്യങ്ങളാണ്.\nമൊത്തം കേസുകളില് 63 ശതമാനവും യൂറോപ്പിലാണ്. ഡിസംബര് 13നും 19നും ഇടയിലുള്ള ആഴ്ച്ച 26 ലക്ഷം കേസുകള്‍ക്ക് മുകളിലാണ് യൂറോപ്പ്യന് രാജ്യങ്ങളില് റിപ്പോര്‍ട്ട് ചെയ്ത് ഒമൈക്രോണ് കേസുകള്. അതേസമയം പല രാജ്യങ്ങളും ക്രിസ്മസ് ആഘോഷങ്ങള് ഒന്നാകെ നിയന്ത്രിച്ചിരിക്കുകയാണ്. ബ്രിട്ടന്, സ്‌പെയിന്, ഫ്രാന്‍സ്, അമേരിക്ക, ഓസ്‌ട്രേലിയ എന്നിവര് കൊവിഡ് കേസുകളുടെ ആധിക്യത്തില് ബുദ്ധിമുട്ടുകയാണ്. നിയന്ത്രണങ്ങള് ശക്തമാക്കണമെന്ന് ലോകാരോഗ്യ സംഘടന ഡയറക്ടര് ജനറല് ടെഡ്രോസ് അദാനോം ഗെബ്രിയെസൂസ് പറയുന്നു. അവധിദിന പരിപാടികള് റദ്ദാക്കണമെന്നും അദ്ദേഹം പറഞ്ഞു. ജീവിതം നഷ്ടപ്പെടാതിരിക്കുന്നതിനേക്കാള് നല്ലതാണ് ഒരു പരിപാടി റദാക്കുന്നതെന്നും അദ്ദേഹം പറഞ്ഞു.\nഅതേസമയം ബ്രിട്ടനും ഓസ്‌ട്രേലിയയും പ്രത്യേക നിയന്ത്രങ്ങളൊന്നും ഒമൈക്രോണിനെ നിയന്ത്രിക്കാന് ഏര്‍പ്പെടുത്തിയിട്ടില്ല. എന്നാല് ഫ്രാന്‍സ്, ജര്‍മനി, സ്‌പെയിന് എന്നിവര് കൂടുതല് നിയന്ത്രണങ്ങള് ക്രിസ്മസ് ആഘോഷം കഴിഞ്ഞ ശേഷം മാത്രമേ കൊണ്ടുവരൂ എന്ന് അറിയിച്ചിട്ടുണ്ട്. യുഎസ്സ് ഒരിക്കലും ലോക്ഡൗണിലേക്ക് പോകില്ലെന്ന് പ്രസിഡന്റ് ജോ ബൈഡന് അറിയിച്ചു. പ്രത്യേകിച്ച് ക്രിസ്മസ് കാലയളവില് അതൊരിക്കലും ചെയ്യില്ലെന്നും അദ്ദേഹം പറഞ്ഞു.\ndelta csaes still increasing in worldwide amid omicron scare, countries have dual fear\nStory first published: Saturday, December 25, 2021, 5:16 [IST]


എസ്ബിഐ എടിഎം കാർഡുകൾ നാളെ മുതൽ ബ്ലോക്കാകും, ഇന്ന് തന്നെ നിങ്ങൾ ചെയ്യേണ്ടത് എന്ത്? - Malayalam Goodreturns\n» എസ്ബിഐ എടിഎം കാർഡ് നാളെ മുതൽ ബ്ലോക്കാകും, ഇന്ന് തന്നെ നിങ്ങൾ ചെയ്യേണ്ടത് എന്ത്?\nUpdated: Tuesday, December 31, 2019, 9:54 [IST]\nനിങ്ങൾ ഇപ്പോഴും നിങ്ങളുടെ പഴയ സ്റ്റേറ്റ് ബാങ്ക് ഓഫ് ഇന്ത്യ (എസ്‌ബി‌ഐ) എടിഎം അല്ലെങ്കിൽ ഡെബിറ്റ് കാർഡ് മാറ്റിയിട്ടില്ലെങ്കിൽ, 2020 ജനുവരി 1 മുതൽ ഇത് ഉപയോഗശൂന്യമാകും. അതായത് ബാങ്ക് നിങ്ങളുടെ കാർഡുകൾ ബ്ലോക്കാക്കും. 2019 ഡിസംബർ 31 ന് എസ്‌ബി‌ഐ മാഗ്സ്ട്രൈപ്പ് ഡെബിറ്റ് കാർഡ് നിർജ്ജീവമാക്കുമെന്നാണ് എസ്‌ബി‌ഐ അറിയിച്ചിരിക്കുന്നത്. അതിനാൽ ഉപഭോക്താക്കൾ അവരുടെ മാഗ്സ്ട്രൈപ്പ് കാർഡ് ഇഎംവി ചിപ്പ് അടിസ്ഥാനമാക്കിയുള്ള എടിഎം ഡെബിറ്റ് കാർഡിലേക്ക് എത്രയും വേഗം മാറ്റണമെന്നാണ് ബാങ്കിന്റെ അഭ്യർത്ഥന.\nകാർഡ് മാറ്റേണ്ടത് എങ്ങനെ?\nഎസ്‌ബി‌ഐ നെറ്റ് ബാങ്കിംഗ്, എസ്‌ബി‌ഐ യോനോ ആപ്പ് പോലുള്ള വിവിധ ഓൺലൈൻ മാർഗങ്ങളിലൂടെയോ അല്ലെങ്കിൽ അവരുടെ ഹോം ബ്രാഞ്ച് സന്ദർശിച്ചോ നിങ്ങളുടെ കാർഡുകൾ മാറ്റിസ്ഥാപിക്കാം. ഇഎംവി ചിപ്പ് അടിസ്ഥാനമാക്കിയുള്ള ഡെബിറ്റ് കാർഡിനായി അപേക്ഷിക്കുന്നതിന് മുമ്പ് നിങ്ങളുടെ വിലാസം അക്കൗണ്ടിൽ അപ്‌ഡേറ്റു ചെയ്‌തിട്ടുണ്ടെന്ന് ഉറപ്പുവരുത്തുക. കാരണം കാർഡ് നിങ്ങളുടെ രജിസ്റ്റർ ചെയ്ത വിലാസത്തിലേക്ക് മാത്രമേ അയയ്‌ക്കൂ.\nനിങ്ങളുടെ കാർഡ് ഏതാണ്?\nഡെബിറ്റ് കാർഡിന്റെ ഒരു വശത്ത് (മധ്യ-ഇടത് ഭാഗത്ത്) ചിപ്പ് അല്ലെങ്കിൽ മാഗ്സ്ട്രൈപ്പ് കാർഡാണോയെന്ന് നിങ്ങൾക്ക് പരിശോധിക്കാൻ കഴിയും. ഡെബിറ്റ് കാർഡിന്റെ ഒരു വശത്ത് (മധ്യ-ഇടത് ഭാഗത്ത്) ഒരു ചിപ്പ് ഉണ്ടെങ്കിൽ നിങ്ങളുടെ കാർഡ് ഒരു ഇഎംവി ചിപ്പ് ഡെബിറ്റ് കാർഡാണ്. മെച്ചപ്പെട്ട സുരക്ഷയ്ക്കും റിസർവ് ബാങ്ക് ഓഫ് ഇന്ത്യ (ആർ‌ബി‌ഐ) മാർ‌ഗ്ഗനിർ‌ദ്ദേശങ്ങൾ പാലിക്കുന്നതിനുമായാണ് മാഗ്‌സ്‌ട്രൈപ്പ് ഡെബിറ്റ് കാർഡുകൾ ഇ‌എം‌വി ചിപ്പ് കാർ‌ഡുകളിലേക്ക് നവീകരിക്കുന്നതെന്ന് എസ്‌ബി‌ഐ പ്രസ്താവനയിൽ പറയുന്നു.\nമാറ്റി നൽകുന്ന കാർഡ് നിങ്ങൾക്ക് നൽകിയിട്ടുണ്ടോയെന്ന് നിങ്ങളുടെ ശാഖയിൽ പരിശോധിക്കണം. ഇത് നൽകിയിട്ടുണ്ടെങ്കിൽ, അയച്ചതിന്റെ വിശദാംശങ്ങൾ ശാഖ നിങ്ങൾക്ക് നൽകും. ഇത് നൽകിയിട്ടില്ലെങ്കിൽ, ബാങ്ക് ശാഖയിൽ പകരം ഇഎംവി ചിപ്പ് ഡെബിറ്റ് കാർഡിന് അപേക്ഷിക്കാം.7പ്രവൃത്തി ദിവസത്തിനുള്ളിൽ എടിഎം കാർഡ് നിങ്ങളുടെ വീട്ടുവിലാസത്തിലേക്ക് അയയ്ക്കും. Www.onlinesbi.com ൽ നിങ്ങളുടെ ഇന്റർനെറ്റ് ബാങ്കിംഗ് അക്കൌണ്ട് വഴിയും മാറ്റിയെടുക്കാനുള്ള കാർഡിന് വേണ്ടി അപേക്ഷിക്കാം.\nനെറ്റ് ബാങ്കിംഗ് വഴി ഇഎംവി ഡെബിറ്റ് കാർഡിന് എങ്ങനെ അപേക്ഷിക്കാം?\nനിങ്ങളുടെ ഉപയോക്തൃ ഐഡിയും പാസ്‌വേഡും ഉപയോഗിച്ച് www.onlinesbi.comൽ ലോഗിൻ ചെയ്യുക.\n'e-Services' ഓപ്ഷൻ തിരഞ്ഞെടുക്കുക\nഅതിന് കീഴിലുള്ള 'ATM Card Services' തിരഞ്ഞെടുക്കുക\nതുടർന്ന് 'Request ATM/Debit Card' ഓപ്ഷനിൽ ക്ലിക്ക് ചെയ്യുക\nകാർഡ് ഉപയോഗിക്കാൻ ആരംഭിക്കുന്നതിന് നിങ്ങൾ ഒരു "ഗ്രീൻ പിൻ" സൃഷ്ടിക്കണം. ഇത് സൌജന്യമാണ്. മാഗ്സ്ട്രൈപ്പ് കാർഡുമായി താരതമ്യപ്പെടുത്തുമ്പോൾ വാർഷിക മെയിന്റനൻസ് നിരക്കുകളിൽ മാറ്റമുണ്ടാകില്ല.\nഎസ്ബിഐ എടിഎം കാർഡുകൾ നാളെ മുതൽ ബ്ലോക്കാകും, ഇന്ന് തന്നെ നിങ്ങൾ ചെയ്യേണ്ടത് എന്ത്?\nSBI has announced that it will deactivate the SBI Magstrip Debit Card on December 31, 2019. Read in malayalam.


ഇവരൊരു സ്ത്രീയാണോ..? , എന്ത് തരം പിങ്ക് പൊലീസാണിത് ; വിമർശനവുമായി ഹൈക്കോടതി – Veekshanam\nകൊച്ചി: മൊബൈൽ ഫോൺ മോഷ്ടിച്ചെന്നാരോപിച്ച് ആറ്റിങ്ങലിൽ പിങ്ക് പൊലീസ്എട്ട് വയസുകാരിയെയും അച്ഛനെയും പരസ്യ വിചാരണ ചെയ്ത സംഭവത്തിൽ ഉദ്യോഗസ്ഥയ്ക്ക് എതിരെ വിമർശനവുമായി ഹൈക്കോടതി . കുട്ടിയെ വിചാരണ നടത്തിയ വീഡിയോ ഹൈക്കോടതി പരിശോധിച്ചു. ദൃശ്യങ്ങൾ മനസിനെ അസ്വസ്ഥമാക്കുന്നുവെന്നും കോടതി പറഞ്ഞു.\nപൊലീസ് ഉദ്യോഗസ്ഥ ഒരു സ്ത്രീ അല്ലേ എന്ന് കോടതി ചോദിച്ചു. ഇങ്ങനെ ആണോ പെരുമാറേണ്ടത്. ഫോണിൻ്റെ വില പോലും കുട്ടിയുടെ ജീവന് കൽപിച്ചില്ല. പൊലീസുകാരി അപ്പോൾ മാപ്പ് പറഞ്ഞെങ്കിൽ അന്ന് പ്രശ്നം തീർന്നേനെ എന്നും കോടതി പറഞ്ഞു. സംഭവത്തിൽ ഡിജിപിയോട് കോടതി റിപ്പോർട്ട് അവശ്യപ്പെട്ടു. പൊലീസുകാരിയെ സ്ഥലം മാറ്റിയതിന്റെ കാരണം വ്യക്തമാക്കണം. കുട്ടിയുടെ ചികിത്സ വിവരങ്ങൾ സീൽ ചെയ്ത കവറിൽ നൽകാനാണ് നിർദേശം. കാക്കിയുടെ അഹങ്കാരമാണ് ഉദ്യോഗസ്ഥ കാട്ടിയതെന്നും കോടതി വിമർശിച്ചു.\nസംഭവം നീതികരിക്കാനാകാത്തതാണ്. ആളുകളുടെ നിറവും വസ്ത്രവും നോക്കിയാണ് ചിലപ്പോൾ പൊലീസ് പെരുമാറുന്നത്. വിദേശത്തായിരുന്നു ഈ സംഭവമെങ്കിൽ കോടികൾ നഷ്ട പരിഹാരം കൊടുക്കേണ്ടി വന്നേനെ. കുട്ടിക്ക് പൊലീസിനോടുള്ള പേടി ജീവിത കാലം മാറുമോ എന്നും കോടതി ആശങ്കപ്പെട്ടു. വീഡിയോ കണ്ടത് കൊണ്ട് ഇക്കാര്യം മനസിലായി. ഇത് പോലെ എത്ര സംഭവം നടന്നു കാണുമെന്നും കോടതി ചോദിച്ചു.\nഎന്ത് തരം പിങ്ക് പൊലീസാണിത്. എന്തിനാണ് ഇങ്ങനെ ഒരു പിങ്ക് പൊലീസ് എന്നും കോടതി ചോദിച്ചു. കാക്കി ഇല്ലെങ്കിൽ ഉദ്യോഗസ്ഥക്ക് അടി കിട്ടുമായിരുന്നു. കുട്ടിയുടെ കരച്ചിൽ വേദന ഉണ്ടാക്കുന്നു എന്നും കോടതി പറഞ്ഞു. കേസ് ഡിസംബർ 7ന് വീണ്ടും പരിഗണിക്കും.


അയോധ്യ കേസ്: ഹിന്ദുക്കള്‍ക്ക് പ്രാര്‍ത്ഥിക്കാം, ഉടമസ്ഥാവകാശം നല്‍കില്ലെന്ന് വഖഫ് ബോര്‍ഡ് | അയോധ്യ കേസ്: ഹിന്ദുക്കള്‍ക്ക് പ്രാര്‍ത്ഥിക്കാം, ഉടമസ്ഥാവകാശം നല്‍കില്ലെന്ന് വഖഫ് ബോര്‍ഡ് | Ayodhya case: Waqf Board says Hindus can pray and not give ownership - Malayalam Oneindia\nUpdated: Thu, Sep 5, 2019, 12:34 [IST]\nദില്ലി: അയോധ്യയിലെ തര്‍ക്കമുള്ള 2.77 ഏക്കര് ഭൂമിയുടെ ഉടമസ്ഥാവകാശ കേസില് വാദം കേള്‍ക്കുന്നതിനിടെ സുന്നി വഖഫ് ബോര്‍ഡിന്റെ അഭിഭാഷകന് സുപ്രീംകോടതിയില് നടത്തിയത് മതസൗഹാര്‍ദപരമായ അഭിപ്രായ പ്രകടനം. പൊളിച്ചുമാറ്റിയ പള്ളിയുടെ പുറം മുറ്റത്ത് ഹിന്ദുക്കള്‍ക്ക് ശ്രീരാമനെ ആരാധിക്കാന് അനുവാദം നല്‍കാമെന്നാണ് വഖഫ് ബോര്‍ഡിന് വേണ്ടി ഹാജരായ അഭിഭാഷകന് രാജീവ് ധവാന് അറിയിച്ചത്. എന്നാല് ചില നിബന്ധനകളും അദ്ദേഹം മുന്നോട്ടുവച്ചു.\n''തര്‍ക്ക ഭൂമിയില് സഹവര്‍ത്തിത്വത്തിന് തയ്യാറാണ്. പക്ഷേ ഉടമസ്ഥാവകാശം സുന്നി വഖഫ് ബോര്‍ഡിനായിരിക്കും. ഹിന്ദുക്കളും മുസ്ലീങ്ങളും ഒന്നിച്ച് ഭൂമി ഉപയോഗിക്കും. പക്ഷേ വസ്തു മുസ്ലീങ്ങളുടേതായിരിക്കും. ചിലര്‍ക്ക് അവിടെ വന്ന് പ്രാര്‍ത്ഥന നടത്തണമെന്നുള്ളതിനാല് ഞങ്ങള് അത് അനുവദിക്കുന്നു.'' ഇതാണ് രാജീവ് ധവാന് സുപ്രീം കോടതിയെ അറിയിച്ചത്.\nആരാധന നടത്താനായി നിര്‍മോഹി അഖാര നല്‍കിയ അപേക്ഷയിലാണ് വഖഫ് ബോര്‍ഡിന്റെ മറുപടി. ബാബരി മസ്ജിദിന്റെ മുറ്റത്ത് ചാബുത്രയില് ശ്രീരാമന്റെ വിഗ്രഹം ആരാധിച്ചിരുന്നതായി തെളിവുകള് ലഭിച്ചിട്ടുണ്ട്. എന്നാല്, 1949 ഡിസംബര് 22 രാത്രി ബാബറി മസ്ജിദിന്റെ മിമ്പറില് രഹസ്യമായി സ്ഥാപിക്കുകയായിരുന്നുവെന്നും ധവാന് പറഞ്ഞു.\nമാത്രമല്ല അഖാരയുടെ പുരോഹിതന് ദേവകി നന്ദന് അഗര്‍വാള് 1989ല് സമര്‍പ്പിച്ച ഹരജിയെയും ധവാന് എതിര്‍ത്തു. '' പുരോഹിതര്‍ക്ക് ദേവന്റെ കാര്യങ്ങള് കൈകാര്യം ചെയ്യാനുള്ള അവകാശം മാത്രമേയുള്ളു. തന്റെ കടമയില് നിന്നും വ്യതിചലിച്ചാല് അദ്ദേഹത്തിന് വേണ്ടി വളരെ അടുത്ത സുഹൃത്തിന് കേസ് ഫയല് ചെയ്യാന് കഴിയൂ. ഇക്കാര്യത്തില് വീഴ്ചയുണ്ടായെന്ന് ധവാന് കോടതിയെ അറിയിച്ചു.\nചീഫ് ജസ്റ്റിസ് രഞ്ജന് ഗോഗോയിയുടെ നേതൃത്വത്തിലുള്ള അഞ്ചംഗ ജഡ്ജിമാരുടെ ഭരണഘടനാ ബെഞ്ചിന് മുമ്പാകെയാണ് ബോര്‍ഡിന്റെ അഭിഭാഷകന് രാജീവ് ധവാന് കേസ് വാദിക്കുന്നത്. അയോധ്യ കേസിലെ വാദം കേള്‍ക്കുന്നതിന്റെ 19-ാം ദിവസമായിരുന്നു ബുധനാഴ്ച. എസ്എ ബോബ്ഡെ, ഡി വൈ ചന്ദ്രചൂഡ്, അശോക് ഭൂഷണ്, എസ്എന് നസീര് എന്നിവരടങ്ങുന്ന ബെഞ്ച് കഴിഞ്ഞ ആഴ്ച വരെ ഹിന്ദു കക്ഷികളുടെ വാദം കേട്ടിരുന്നു.\nപ്രധാന കക്ഷികളില് ഒരാളായ ഇക്ബാല് അന്‍സാരിയെ അയോധ്യയിലെ വീട്ടില് വെച്ച് ചൊവ്വാഴ്ച രണ്ടുപേര് ആക്രമിച്ചതിനെക്കുറിച്ച് വാദം കേള്‍ക്കുന്നതിനുമുമ്പ് ധവാന് കോടതിയെ ബോധിപ്പിച്ചു. അന്‍സാരിയെ അക്രമികളുടെ കൈയ്യില് നിന്നും രക്ഷിച്ചത് സുരക്ഷാ ഉദ്യോഗസ്ഥരാണ്. കേസ് പിന്‍വലിച്ചില്ലെങ്കില് കൊല്ലുമെന്ന് ഭീഷണിപ്പെടുത്തിയതായും ധവാന് പറഞ്ഞു. ഇക്കാര്യം പരിശോധിക്കുമെന്ന് ബെഞ്ച് അറിയിച്ചു.\nayodhya case ayodhya rss bjp അയോധ്യ ബിജെപി\nAyodhya case: Waqf Board says Hindus can pray and not give ownership


ദിലീപ് ഇത് ഒന്ന് കാണണം, ഭാര്യയെ മടിയിലിരുത്തി റൊമാന്റിക്കായി യുവതാരത്തിന്റെ മാഗസിന് കവര്‍ഷൂട്ട്!! | Viral: Shahid Kapoor And Mira Rajput's First Cover Together - Malayalam Filmibeat\n» ദിലീപ് ഇത് ഒന്ന് കാണണം, ഭാര്യയെ മടിയിലിരുത്തി റൊമാന്റിക്കായി യുവതാരത്തിന്റെ മാഗസിന് കവര്‍ഷൂട്ട്!!\nദിലീപ് ഇത് ഒന്ന് കാണണം, ഭാര്യയെ മടിയിലിരുത്തി റൊമാന്റിക്കായി യുവതാരത്തിന്റെ മാഗസിന് കവര്‍ഷൂട്ട്!!\nPublished: Thursday, November 2, 2017, 9:14 [IST]\nAll You Want To Know About Sacred Games One Minute Video\nഷാഹിദ് കപൂറിന്റെ അക്കൗണ്ടില് നിന്നും കത്രീന കൈഫിന് ഐലവ്‌യു! ഹാക്കര്‍മാരുടെ വക മുട്ടന് പണിയായി പോയി\nമിഷ വല്യേച്ചിയാവുകയാണ്! വീണ്ടും അച്ഛനാവാന് പോവുന്നതിന്റെ സന്തോഷം പങ്കുവെച്ച് ഷാഹിദ് കപൂര്\nകിടപ്പറയില് തന്റെ ഭര്‍ത്താവിന് യാതൊരു 'കണ്‍ട്രോളും' ഇല്ലെന്ന് യുവതാരത്തിന്റെ ഭാര്യ!!!\nദീപികയുടെ പ്രതിഫലം എത്രയാണെന്ന് അറിയാമോ? താരം തന്നെ വെളിപ്പെടുത്തുന്നു, അവതാരക ഉൾപ്പെടെ ഞെട്ടി\nവിവാദങ്ങളൊന്നുമില്ല, ദീപികയും ഷാഹിദും രണ്‍വീറും മരിച്ചഭിനയിക്കുകയാണ്; പത്മാവത് ഓഡിയന്‍സ് റിവ്യു\nബോളിവുഡില് നിന്നുമൊരു തേപ്പു കഥ പുറത്ത്! തന്നെ തേച്ചിട്ട് പോയത് പ്രമുഖ നടിയാണെന്ന് ഷാഹിദ് കപൂര്!!\nപ്രണയ പരാജയത്തിന് ശേഷം ആ താരജോഡികള് വീണ്ടും ഒരു സിനിമയ്ക്ക് വേണ്ടി ഒന്നിച്ചു, സെറ്റില് സംഭവിച്ചത്?\nനടിമാരെ കടത്തിവെട്ടി ഹോട്ട് ലുക്കില് സൂപ്പര്‍താരം! ആരാധകരെ ഞെട്ടിച്ച താരത്തിന്റെ ചിത്രങ്ങള് വൈറല്\nസിനിമയ്ക്ക് പുറത്ത് നിന്നും വിവാഹം കഴിച്ച ബോളിവുഡിലെ പ്രമുഖ താരങ്ങള് ആരൊക്കെയാണെന്ന് അറിയാമോ?\nക്രിക്കറ്റിനെ സ്‌നേഹിക്കുന്ന താരങ്ങളുടെ കൂട്ടത്തില് പൃഥ്വിരാജും! ഇംഗ്ലണ്ടിലെത്തിയ വിശേഷം അറിയാണോ?\nപുറം ലോകം അറിയാത്ത ആ കാര്യത്തില് ആരും ഒളിഞ്ഞ് നോക്കണ്ട, കരീനയുമായുള്ള രഹസ്യബന്ധത്തെ കുറിച്ച് ഷാഹിദ്\n'പത്മാവതി'ക്ക് നേരെ വീണ്ടും ആക്രമണം!!! സെറ്റ് തീവച്ച് നശിപ്പിച്ചു!!!\nവിവാഹം കഴിഞ്ഞാല് ഭാര്യമാരെ ക്യാമറ കണ്ണുകളില് നിന്നെല്ലാം ഒളിപ്പിച്ചു നിര്‍ത്തണമെന്നാണ് മലയാള സിനിമയില് ചിലരുടെ കാഴ്ചപ്പാട്. അങ്ങനെ വിവാഹം ചെയ്ത് രണ്ട് നായികമാരെ ദിലീപ് മറച്ചുവച്ചു. കാവ്യ മാധവന് വിവാഹ ശേഷം ഫേസ്ബുക്കിന്റെ പരിസരത്ത് പോലും വന്നില്ല എന്നത് ആരാധകര്‍ക്ക് ഏറെ സങ്കടം നല്‍കുന്ന കാര്യമാണ്. അതും സെലിബ്രിറ്റി കപ്പിള്‍സ്!!\nവില്ലന്റെ വിജയം കേക്ക് മുറിച്ച് ആഘോഷിച്ച് മഞ്ജുവും ഉണ്ണികൃഷ്ണനും, മോഹന്‍ലാല് എവിടെ?\nദിലീപ് ഒന്ന് ബോളിവുഡ് സിനിമാക്കാരെ നോക്കണം. പക്ഷെ അത്രയ്‌ക്കൊന്നും വേണമെന്നില്ല.. ബോളിവുഡില് യുവതാരം തന്റെ ഭാര്യയ്‌ക്കൊപ്പം മാഗസിന് കവര്‍ഷൂട്ട് നടത്തുന്നു. അതും വളരെ പ്രണയാദ്രമായ ചിത്രങ്ങള്. ചിത്രങ്ങളിലൂടെ തുടര്‍ന്ന് വായിക്കാം...\nവിഘ്‌നേശിനൊപ്പം കഴിയുമ്പോഴും നയന്‍താര പ്രഭു ദേവയെ പ്രണയിക്കുന്നു, ഇതാ അതിന് തെളിവ്!!\nഷാഹിദ് കപൂറും ഭാര്യ മിറയുമാണ് ഹലോ എന്ന മാഗസിന് കവറിന് വേണ്ടി ഫോട്ടോ ഷൂട്ട് നടത്തിയത്. ചിത്രങ്ങള് തന്റെ ഇന്‍സ്റ്റഗ്രാം പേജിലൂടെ ഷാഹിദ് തന്നെയാണ് ഷെയര് ചെയ്തത്.\nഇന്‍സ്റ്റഗ്രാമില് പോസ്റ്റ് ചെയ്ത ചിത്രങ്ങള്‍ക്ക് 'എന്റെ ഹൃദയത്തിലെ റാണി' എന്നാണ് ഷാഹിദ് അടിക്കുറിപ്പ് കൊടുത്തത്. നിമിഷ നേരങ്ങള് കൊണ്ടാണ് ചിത്രങ്ങള് സോഷ്യല് മീഡിയയില് വൈറലായത്.\nസഞ്ജയ് ലീല ബന്‍സാലി സംവിധാനം ചെയ്യുന്ന പദ്മാവതിയാണ് റിലീസിന് തയ്യാറെടുക്കുന്ന ഷാഹിദ് കപൂര് ചിത്രം. ചിത്രത്തില് രാജാവാണ് ഷാഹിദ്. അതുകൊണ്ടാവുമോ മാഗസിന് കവര്‍ഷൂട്ടിന് രാജകീയ വേഷം ധരിച്ചത് എന്നാണ് ആരാധകരുടെ ചോദ്യം.\nഭാര്യമാര്‍ക്കൊപ്പം നായകന്മാര് ഫോട്ടോഷൂട്ട് നടത്തുന്നത് പുതമയൊന്നും അല്ലല്ലോ.. ദിലീപും, മലയാളത്തിലെ മറ്റ് താരങ്ങളും ഇതുപോലെ നടത്താറുണ്ടല്ലോ എന്ന് ചോദിക്കുന്നുവരുണ്ടാവും... പക്ഷെ ആരുണ്ട് ഇത്ര റൊമാന്റിക്കായി ഫോട്ടോഷൂട്ട് നടത്തുന്നവര്\nഅത് മാത്രമല്ല, ഭാര്യയെ ഇത്രയും സെക്‌സിയായി കവര്‍ഷൂട്ടിന് അനുവദിയ്ക്കുന്ന എത്ര നായകന്മാരുണ്ട്... മിറ കപൂര് ഒറ്റയ്ക്കുള്ള ഫോട്ടോകളും ഷാഹിദ് ഇന്‍സ്റ്റഗ്രാമില് പങ്കുവച്ചിട്ടുണ്ട്.\nവിവാഹം കഴിഞ്ഞ് ഒരു കുട്ടിയുമായി.. എന്നിട്ടും ഇതാദ്യമായാണ് ഷാഹിദ് കപൂര് ഭാര്യയ്‌ക്കൊപ്പം ഒരു ഫോട്ടോഷൂട്ട് നടത്തുന്നത് എന്ന പ്രത്യേകതയും ഇതിനുണ്ട്.\nRead more about: shahid kapoor bollywood photo shoot സിനിമ ഷാഹിദ് കപൂര് ബോളിവുഡ് ഫോട്ടോഷൂട്ട്\nViral: Shahid Kapoor And Mira Rajput's First Cover Together\nStory first published: Thursday, November 2, 2017, 9:14 [IST]\nസാബുവിന് വിജയിക്കണ്ട! ജയിക്കാനായി വന്നതാണെന്ന് ഷിയാസ്! മത്സരച്ചൂടില് നിലപാടുകളും മാറുന്നു? കാണൂ!\nവരത്തനിലെ അനുഭവം തനിക്കുമുണ്ടായിരുന്നു! ചിത്രം തെരഞ്ഞെടുക്കാനുണ്ടായ കാരണം പറഞ്ഞ് ഫഹദ്! കാണൂ\nസാബുവിന് വെറും കയ്യോടെ പോകാൻ കഴിയുമോ! എല്ലാവരേയും ഞെട്ടിച്ച് ലാലേട്ടന്റെ സർപ്രൈസ് പ്രഖ്യാപനം,കാണൂ


Friday 8 January 2016 11:04 pm IST\nകൊച്ചി: നന്നായി പ്രവര്‍ത്തിക്കുന്ന ഒരു സര്‍ക്കാര് മെഡിക്കല് കോളേജ് പോലുമില്ലാത്ത എറണാകുളത്ത് ഓള് ഇന്ത്യാ ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസ് (എയിംസ്) സ്ഥാപിക്കണമെന്നതില് തീരുമാനമെടുക്കണമെന്ന് മനുഷ്യാവകാശ കമ്മീഷന്. എല്ലാ വശങ്ങളും പഠിച്ച് കേന്ദ്ര - സംസ്ഥാന സര്‍ക്കാരുകള് ഉടന് തീരുമാനമെടുക്കണമെന്ന് സംസ്ഥാന മനുഷ്യാവകാശ കമ്മീഷന് അദ്ധ്യക്ഷന് ജസ്റ്റിസ് ജെ.ബി. കോശി ഉത്തരവിട്ടു. ഉത്തരവ് കേരള സര്‍ക്കാരിനു വേണ്ടി ചീഫ് സെക്രട്ടറിക്കും കേന്ദ്ര സര്‍ക്കാരിനു വേണ്ടി കാബിനറ്റ് സെക്രട്ടറിക്കും അയച്ചു. രലു ജോണി സമര്‍പ്പിച്ച പരാതിയിലാണ് നടപടി. ആര്‍സിസിയും ശ്രീ ചിത്രാ സെന്ററും തിരുവനന്തപുരത്തായതിനാല് അതിന്റെ പ്രയോജനം കേരളമെമ്പാടുമുള്ളവര്‍ക്ക് കിട്ടുന്നില്ല. കളമശ്ശേരി എച്ച്എംടി കവലക്ക് സമീപം എയിംസിന് സ്ഥലം ലഭ്യമാണ്. കളമശ്ശേരി കൊച്ചിക്കും തൃശൂരിനും ഇടയിലായതിനാല് വിവിധ സ്ഥലങ്ങളിലുള്ള ജനങ്ങള്‍ക്ക് പ്രയോജനകരമാകുമെന്നും പരാതിയില് പറയുന്നു. കൊച്ചി മധ്യഭാഗമായതിനാല് തിരുവനന്തപുരത്തുകാര്‍ക്കും മലബാറുകാര്‍ക്കും പ്രയോജനപ്പെടും. എയിംസ് കൊച്ചിയില് വേണമെന്ന് ഫോണിലൂടെ പലരും ആവശ്യപ്പെട്ടിട്ടുണ്ടെന്ന് ജസ്റ്റിസ് ജെ.ബി. കോശി നടപടിക്രമത്തില് ചൂണ്ടിക്കാണിച്ചു. എല്ലാ സര്‍ക്കാര് സ്ഥാപനങ്ങളും തലസ്ഥാനത്ത് വേണമെന്ന് വാശിപടിക്കുന്നത് ഉദേ്യാഗസ്ഥരില് ഭുരിപക്ഷവും തിരുവനന്തപുരത്ത് സ്ഥിരതാമസമാക്കിയതു കാരണമാണെന്നും പരാതിയുണ്ട്. എയിംസ് എവിടെ തുടരങ്ങണമെന്ന് നിര്‍ദ്ദേശിക്കാന് അധികാരമില്ലാത്തതിനാല് വേണ്ടവിധം പഠിച്ചും പരിശോധിച്ചും ജനങ്ങള്‍ക്ക് പ്രയോജനകരമായി തീരുമാനമെടുക്കണമെന്നും ജസ്റ്റിസ് ജെ.ബി. കോശി ചൂണ്ടിക്കാണിച്ചു.


Malayalam news || എന്‍ജിനില്ലാതെ എക്‌സ്‌പ്രസ് ട്രെയിന് ഓടിപ്പോയി, 20 കിലോമീറ്ററിനൊടുവില് തനിയെ നിന്നു\nഎന്‍ജിനില്ലാതെ എക്‌സ്‌പ്രസ് ട്രെയിന് ഓടിപ്പോയി, 20 കിലോമീറ്ററിനൊടുവില് തനിയെ നിന്നു\nകടിക്കുന്ന പട്ടിക്ക് എന്തിനാണ് തല എന്നു ചോദിച്ചതുപോലെയായി കാര്യങ്ങള്. എന്‍ജിനില്ലാതെ എക്‌സ്‌പ്രസ് ട്രെയിന് ഓടിയത് 20 കിലോമീറ്റര് ദൂരം. അതും 40 കിലോമീറ്റര് വേഗത്തില്. രാജസ്ഥാനിലെ ബാമര് റെയില്‍വേ സ്റ്റേഷനില് ഷണ്ടിംഗിനിടെയാണ് ട്രെയിന് എന്‍ജിനില്ലാതെതന്നെ ഓട്ടം തുടങ്ങിയത്. രാത്രി ഒന്‍പതു മണിക്കായിരുന്നു എക്‌സ്‌പ്രസ് ട്രെയിനിന്റെ തലയില്ലാത്ത ഓട്ടം. രാത്രി പതിനൊന്നിന് പുറപ്പെടേണ്ട ട്രെയിനായിരുന്നു ഇത്.\nഓടിത്തുടങ്ങിയ ട്രെയിന് പിടിച്ചുനിര്‍ത്താന് എന്തു ചെയ്യുമെന്നറിയാതെ റെയില് ജീവനക്കാരും യാത്രക്കാരും പരിഭ്രാന്തരായി. ഓടുന്ന ട്രെയിന് നിര്‍ത്താന് ചങ്ങല വലിച്ചാല് മതിയെങ്കിലും എന്‍ജിനില്ലാതെ ചങ്ങലെ വലിച്ചിട്ട് കാര്യമില്ലെന്ന് ഇന്നലെ ബാമര്-ഗോഹട്ടി എക്‌സ്‌പ്രസ് ട്രെയിനില് ഉള്ളവര്‍ക്കു മനസിലായി. എങ്കില് പാളത്തില് കല്ലുകയറ്റിവച്ച് വണ്ടി നിര്‍ത്താം എന്നു കരുതി അതിനായി പലയിടത്തും ശ്രമം നടത്തിയിട്ടും രക്ഷയുണ്ടായില്ല. ട്രാക്കിലെ കല്ലും മണ്ണും അവഗണിച്ച് ട്രെയിന് ഓട്ടം തുടര്‍ന്നു.\nപോകുന്ന വഴിയിലെ ആറ് റെയില്‍വേ ക്രോസുകളും അടച്ചിടാന് നിര്‍ദ്ദേശമുണ്ടായതിനാല് അതുവഴി അപകടമൊന്നുമുണ്ടായില്ല. ഒടുവില് ജിപ്‌സം ഹോള്‍ട്ട് എന്ന സ്ഥലത്ത് ട്രെയിന് ആരും പറയാതെതന്നെ നിന്നും.


ബാബറി മസ്ജിദ് പൊളിച്ച ദിവസം ലഡു വിളമ്പി ഹിന്ദു ഹെല്‍പ്പ് ലൈന്റെ പ്രകോപനം ; വിമര്‍ശനം രൂക്ഷം\n1 Hours 12 Minutes 42 Seconds Ago\nഹിന്ദു ഹെല്‍പ്പ് ലൈന് ഗൗരവകരമായ വര്‍ഗീയ വിദ്വേഷമുണ്ടാക്കാന് ശ്രമിച്ചിരിക്കുകയാണ് .\nബാബറി മസ്ജിദ് പൊളിച്ച സംഭവത്തില് വര്‍ഗീയ നിറം നല്‍കി പ്രകോപന നീക്കം നടത്തി ഹിന്ദു ഹെല്‍പ്പ് ലൈന് .സംഘപരിവാര് സംഘടനയായ ഹിന്ദു ഹെല്‍പ്പ്‌ലൈന്റെ ആഘോഷം വലിയ വിവാദമായിരിക്കുകയാണ് .ഹിന്ദുക്കളെ സഹായിക്കാനെന്ന പേരില് തുടങ്ങിയ ഹിന്ദു ഹെല്‍പ്പ് ലൈന് ഗൗരവകരമായ വര്‍ഗീയ വിദ്വേഷമുണ്ടാക്കാന് ശ്രമിച്ചിരിക്കുകയാണ് .\nകേരളത്തിന്റെ പല ഭാഗത്തും ഹിന്ദു ഹെല്‍പ്പ്‌ലൈന്റെ നേതൃത്വത്തില് ലഡ്ഡു വിതരണം നടത്തി. ബാബ്‌റി മസ്ജിദ് പൊളിച്ചതിന്റെ സന്തോഷ സൂചകമായിട്ടാണ് ഇവര് മധുരപലഹാര വിതരണം നടത്തിയത്. ഇതിന്റെ ഫോട്ടോകളും വീഡിയോകളും ഫെയ്‌സ്ബുക്കിലൂടെ ഇവര് പ്രചരിപ്പിക്കുന്നുണ്ട്.\nബാബ്‌റി മസ്ജിദ് മാത്രമല്ല കാശിയിലെയും മധുരയിലെയും പള്ളികള് പൊളിക്കുമെന്നുള്ള ഭീഷണി മുഴക്കുകയും അത് എത്രയും പെട്ടെന്ന് സംഭവിക്കട്ടെ എന്ന് പ്രാര്‍ത്ഥിക്കുകയും ചെയ്യുന്നതായി ഫെയ്‌സ്ബുക്കില് പോസ്റ്റില് പറയുന്നു.\nയുവതികളെ പ്രവേശിപ്പിക്കാന് പ്രത്യേക തീയതി നിശ്ചയിക്കാം; സര്‍വ്വകക്ഷി യോഗത്തില് മുഖ്യമന്ത്രി ഉന്നയിച്ച ഐഡിയ ഇങ്ങനെ\nകുട്ടികളും സ്ത്രീകളും ഉള്‍പ്പെടെ 21 മലയാളികള് ഐഎസില് ചേര്‍ന്നതായി റിപ്പോര്‍ട്ട്\nശബരിമലയിലെത്തുന്ന തൃപ്തി ദേശായിയ്ക്ക് പ്രത്യേക സുരക്ഷ ഒരുക്കാനാകില്ലെന്ന് കേരളാ പോലീസ്\nദൈവത്തിന് വഴിമാറിക്കൊടുക്കുന്ന എയര്‍പോര്‍ട്ട്; വിമാനങ്ങള് വരെ നിര്‍ത്തിയിടുന്ന ആ എയര്‍പോര്‍ട്ട് ദൈവത്തിന്റെ സ്വന്തം നാട്ടില് തന്നെ !\nശബരിമല യുവതി പ്രവേശന വിധിയ്ക്ക് സ്റ്റേ ഇല്ല ; തുറന്ന കോടതിയില് ഹര്‍ജികള് വാദം കേള്‍ക്കുമെന്ന് കോടതി ; വിധി സ്വാഗതാര്‍ഹമെന്ന് കണ്ഠരര് രാജീവര്\nഓണ്‍ലൈന് ബുക്ക് ചെയ്ത 560 യുവതികളെ സന്നിധാനത്തേക്ക് ഹെലികോപ്ടര് ഉപയോഗിച്ചെത്തിയ്ക്കാന് നീക്കം\nനാല് വോട്ടും അധികാരവുമല്ല പ്രധാനം ; ശബരിമലയില് നിലപാടു മാറ്റില്ലെന്ന് കോടിയേരി ബാലകൃഷ്ണന്\nകെവിന് കൊലക്കേസ് ; നടപടി നേരിട്ട പോലീസുകാര് സഞ്ചരിച്ച വാഹനം അപകടത്തില്‍പ്പെട്ടു ; ഒരാളുടെ നില ഗുരുതരം\nപ്ലാസ്റ്റിക് ഫാക്ടറിയിലെ തീ പിടുത്തം അട്ടിമറി ; രണ്ടു ജീവനക്കാര് കസ്റ്റഡിയില് ; ശമ്പളം കുറച്ചതിലുള്ള പ്രതികാരമാണ് നീക്കമെന്ന് സൂചന\nശബരിമല നട അടച്ചു ; ഇനി നിര്‍ണ്ണായകം സുപ്രീംകോടതിയുടെ 13-ാം തീയതിയിലെ നിലപാട്


കൂടത്തായി കൊലപാതക പരമ്പര: ജോളിയെ വനിതാ സെൽ വടകര പൊലീസ് സ്റ്റേഷനിലേക്ക് മാറ്റി; തെളിവെടുപ്പ് നാളെ\nKozhikode, First Published 10, Oct 2019, 10:13 PM IST\nജോളിയടക്കമുള്ള മൂന്നുപ്രതികളെ നാളെ തെളിവെടുപ്പിനെത്തിക്കും. അന്വേഷണ സംഘത്തിന്റെ യോഗത്തിലായിരുന്നു തീരുമാനം.\nകോഴിക്കോട്: കൂടത്തായി കൊലപാതകക്കേസിലെ പ്രതികളുമായി നാളെ തെളിവെടുപ്പ് നടത്തും. അന്വേഷണ സംഘത്തിന്റെ യോഗത്തിലാണ് തീരുമാനം. കേസില് ജോളിയടക്കമുള്ള മൂന്നുപ്രതികളെയും പൊലീസ് ഇന്ന് പ്രത്യേകം ചോദ്യം ചെയ്തിരുന്നു. വടകര റൂറല് എസ്‍പി ഓഫീസില് വച്ചാണ് ഇവരെ ചോദ്യം ചെയ്യുന്നത്. ചോദ്യം ചെയ്യലിന് ശേഷം ജോളിയെ വടകര പൊലീസ് സ്റ്റേഷനിലേക്ക് മാറ്റി. ഇന്ന് വടകര പൊലീസ് സ്റ്റേഷനിലെ വനിത സെല്ലിൽ പാർപ്പിക്കും. നാല് വനിതാ പൊലീസ് ഉദ്യോഗസ്ഥർ ജോളിക്ക് കാവലുണ്ടാവും. നാളെ 8 മണി വരെ വടകര സ്റ്റേഷനിൽ ജോളി തുടരും. നാളെ രാവിലെ എട്ട് മണിക്ക് തെളിവെടുപ്പിന് കൊണ്ടുപോകും.\nപ്രതികളായ ജോളിയമ്മ ജോസഫ് എന്ന ജോളി, കാക്കവയൽ മഞ്ചാടിയിൽ മാത്യു, തച്ചംപൊയിൽ മുള്ളമ്പലത്തിൽ പി പ്രജുകുമാർ എന്നിവരെ ഒറ്റയ്ക്കൊറ്റയ്ക്കാണ് പൊലീസ് ചോദ്യം ചെയ്തത്. ചോദ്യങ്ങള് നേരത്തെ തന്നെ പൊലീസ് തയ്യാറാക്കിയിരുന്നു. ഇതനുസരിച്ചായിരുന്നു ചോദ്യം ചെയ്യലെന്നാണ് ലഭിക്കുന്ന വിവരം. ചോദ്യം ചെയ്യലുമായി ജോളി സഹകരിക്കുന്നുണ്ടെന്ന് എസ്പി കെ ജി സൈമൺ പറഞ്ഞു. ഈ മാസം 16 വരെയാണ് മൂന്ന് പ്രതികളെയും പൊലീസ് കസ്റ്റഡിയില് വിട്ടിരിക്കുന്നത്.\nഅതിനിടെ, ജോളി കൂടുതൽ വ്യാജരേഖകൾ ചമച്ചെന്ന വിവരവും പുറത്തുവന്നു. താമരശേരി രൂപതാ മുൻ വികാരി ജനറാളിന്‍റെ വ്യാജ കത്താണ് ജോളി തയ്യാറാക്കിയത്. ഷാജുവിനെ വിവാഹം കഴിച്ച ശേഷം കൂടത്തായി ഇടവകയിൽ പേര് നിലനിർത്താനായിരുന്നു ജോളിയുടെ ശ്രമം. പ്രത്യേകസാഹചര്യം കണക്കിലെടുത്ത് ജോളിയെ കൂടത്തായി ഇടവകയിൽ അംഗമാക്കുന്നതിൽ തെറ്റില്ലെന്നായിരുന്നു വ്യാജകത്തിലെ ഉള്ളടക്കം. ഷാജുവിനെ പുനർവിവാഹം ചെയ്തതോ‌ടെ കൂടത്തായി ഇടവകയിൽ നിന്ന് കോടഞ്ചേരിയിലേക്ക് ജോളിയുടെ ഇടവക മാറിയിരുന്നു. കൂടത്തായി ഇടവകയിൽ നിലനിന്ന് ടോം തോമസിന്‍റെ പേരിലുള്ള നാൽപത്‌സെന്‍റോളം ഭൂമിയും വീടും തട്ടിയെടുക്കുകയായിരുന്നു ജോളിയുടെ ലക്ഷ്യം. കൂടത്തായിയിൽ താമസിച്ചാലും രൂപതാ നിയമമനുസരിച്ച് ഭർത്താവിന്‍റെ ഇടവകയിലേ ജോളിക്ക് അംഗമാകാനാകു. ഇക്കാരണത്താലാണ് താമരശേരി വികാരി ജനറാളിന്‍റെ വ്യാജ ലെറ്റർപാഡിൽ കത്ത് നിർമിച്ചത്.\nRead Also: ജോളി കൂടുതൽ വ്യാജരേഖകൾ ചമച്ചു; കൂടത്തായി ഇടവകയിൽ തുടരാന് മുൻ വികാരി ജനറാളിന്റെ പേരില് കത്തും നല്‍കി\nഅതിനിടെ, ചാത്തമംഗലത്തെ പ്രാദേശിക കോൺഗ്രസ് നേതാവ് രാമകൃഷ്ണന്റെ മരണവുമായി ബന്ധപ്പെട്ട് ബ്യൂട്ടി പാർലർ ഉടമ സുലേഖയേയും ഭർത്താവ് മജീദിനെയും പൊലീസ് ചോദ്യം ചെയ്തു. രാമകൃഷ്ണന്റെ മകൻ രോഹിതിന്റെ പരാതിയിലാണ് നടപടി. അച്ഛൻ സാമ്പത്തിക തട്ടിപ്പിന് ഇരയായിട്ടുണ്ടെന്നും ജോളിക്കും സുലേഖക്കും ഇതിൽ പങ്കുണ്ടെന്നുമായിരുന്നു പരാതി.\nLast Updated 10, Oct 2019, 11:01 PM IST


13 Jun 2014 12:07 PM GMT\nഅതിര്‍ത്തികളില് കള്ളി വരച്ചു കളിക്കുന്നോരോട് ഇളിച്ചു കാട്ടി വരകള് മായിച്ച് കളഞ്ഞ ഒരു സിനിമ; അതാണ് ഫില്‍മിസ്ഥാന്! നിതിന് കക്കര് എന്ന പുതുമുഖ സംവിധായകന്‍റെതാണ് ഈ ആദ്യ പരീക്ഷണം.\nഹിന്ദുസ്ഥാനും പാകിസ്ഥാനും രണ്ടാവുകയും മനസ്സുകളെ രണ്ടാക്കുകയും ചെയ്തപ്പോള് സിനിമയിലൂടെ വേലികളില്ലാ ഫില്‍മിസ്ഥാന് പണിയുകയാണ് സംവിധായകനും സംഘവും. ആകാശത്തിനും കടലിനും വേലികള് ഒന്നും കണ്ടില്ലെന്നിരിക്കെ എന്തിനാണ് അങ്ങ് അതിര്‍ത്തികളില് നമ്മള് വേലി കെട്ടുന്നതും സംരക്ഷണത്തിനു തോക്കെടുക്കുന്നതും എന്നത് ഒരു പഴയ ചോദ്യമാണ്. ഏകലോക സങ്കല്‍പ്പത്തിന്റെ ചോദ്യം- ടാഗോറിനെ പോലെയുള്ളവര് നിരന്തരം ചോദിച്ച ചോദ്യം. വസുധൈവ കുടുംബകവും ലോകാ സമസ്താ സുഖിനോ ഭവന്തുവും ഉരുവിട്ടത് ഈ ഭൂമികയില് തന്നെയാവുമ്പോള് അതിര്‍ത്തികള്‍ക്ക് അപ്പുറത്തുള്ള ഈ മനുഷ്യത്വത്തിന്റെ ചോദ്യം പ്രസക്തമാവുന്നു. അധികാരങ്ങള് കള്ളികളില് ആണേന്നിരിക്കെ ജനങ്ങളുടെ മനസ്സ് രണ്ടാക്കുന്ന അധികാര കേന്ദ്രങ്ങളുടെ കള്ളക്കളിയെ ചോദ്യം ചെയ്യുന്നു ഈ സിനിമ.\n1997-ല് 'ബോര്‍ഡറി'ലും 99-ല് 'സര്‍ഫറോഷി'ലും ഇങ്ങ് കേരളത്തില് 2000-ത്തിനു ശേഷം മേജര് രവി വരെയും അതിദേശീയതയ്ക്ക് ഓശാന പാടിയ ഇന്ത്യന് സിനിമകളോട് കൂടിയാണ് ഫില്‍മിസ്ഥാന്റെ കലഹം.\nതീവ്രദേശീയബോധത്തിന്റെയും വികാരതള്ളലിന്റെയും രോമാഞ്ചത്തിന്റെയും ഭാഗമായി ഇന്ത്യയെയും പാകിസ്ഥാനെയും കുറിച്ച് ഒരു സിനിമയെടുക്കുമ്പോള് ഒരു ശത്രുവിനെ പ്രഖ്യാപിച്ചാല് മാത്രം പോരാ, അവരെ ഇല്ലാതാക്കുക്കയും നിലംപരിശാക്കുകയും വേണം നമ്മുടെ അസംഖ്യം വരുന്ന രാജ്യസ്‌നേഹികളായ കാണികള്‍ക്ക്. ഇടയ്ക്കും തലയ്ക്കും ദേശീയത ഉണര്‍ത്തുന്ന ഗാനങ്ങളും നായകന്റെ പോരാട്ടവും അന്യദേശക്കാരന്റെ ചതിയും അതിനെ മറികടക്കലും തുടങ്ങി അവസാനം സ്വന്തം രാജ്യത്തിന്റെ കൊടിയിലും ദേശീയഗാനത്തിലും അവസാനിക്കേണ്ടതുണ്ട് ഒരു സാധാരണ 'ബോര്‍ഡര്' സിനിമ. എന്നാല് നിതിന് കക്കര് ആര്‍ജവവത്തോടെ ദേശീയതയ്ക്കും രാജ്യസ്‌നേഹത്തിനും പുതിയ മാനങ്ങള് വരച്ചു കാട്ടുകയും തിരുത്താവശ്യപ്പെടുകയും ചെയ്യുമ്പോള് ചിരിച്ചു തള്ളേണ്ടുന്ന ഒന്നാവുന്നില്ല ഫില്‍മിസ്ഥാന്.\nസിനിമയിലഭിനയിക്കാന് മോഹം മൂത്ത് നടക്കുന്ന സണ്ണി അറോറയാണ് കേന്ദ്ര കഥാപാത്രം. ഋത്വിക് റോഷനും ആമിര് ഖാനും നടന്ന വഴിയെന്നു കണ്ടു അസിസ്റ്റന്‍റ് ഡയറക്ടര് ജോലിയിലേക്ക് കുടിയേറുന്നു. രാജസ്ഥാനിലെ പാകിസ്ഥാന് അതിര്‍ത്തി ഗ്രാമത്തില് ഷൂട്ടിങ്ങിന് പോകുന്ന അമേരിക്കന് സിനിമാസംഘത്തിന്റെ സഹായിയാവുന്ന സണ്ണി അറോറ പിന്നീട് പാകിസ്ഥാന് തീവ്രവാദസംഘത്തിന്റെ് പിടിയിലാവുന്നു.\nപാകിസ്ഥാനിലെ ഒരു ഗ്രാമത്തില് തടവ്. ആ വീട്ടുടമയുടെ മകന്റെ ബോളിവുഡ് കമ്പം, വ്യാജ സിഡികളില് അഭയം പ്രാപിച്ചു ഹിന്ദിസിനിമകളോട് ഇഷ്ടം കൂടുന്ന പാകിസ്ഥാന് ഗ്രാമം തുടങ്ങി ഇന്ത്യ-പാക് ബന്ധങ്ങളുടെ കഥകള് പറഞ്ഞ മുന്‍കാല സിനിമകളില് നിന്ന് വേറിട്ടാണ് ഫില്‍മിസ്ഥാന്റ്റെ സഞ്ചാരം.\nസിനിമാസ്‌നേഹിയായ സണ്ണിയും പാകിസ്ഥാനിലെ വീട്ടുടമയുടെ മകനും സിനിമയെന്ന ഒറ്റവികാരത്തില് മനസ്സ് കോര്‍ക്കുന്നു. സിനിമയെന്ന വികാരത്തില് വേലികള് പൊട്ടിച്ചെറിയാം എന്ന് നിതിന് കക്കര് പറയുമ്പോള് ഫിലിമിസ്ഥാന് വേലികളില്ലാത്ത ഒരു ഭൂമിയാവുന്നു. കൊതിപ്പിയ്ക്കുന്ന ഒരു ഭൂപടം മനുഷ്യസ്‌നേഹം കൊണ്ട് വരച്ചു തീര്‍ക്കുന്നു സംവിധായകന്.\nഅതിര്‍ത്തിക്കപ്പുറത്തും ഇപ്പുറത്തുമുള്ള ജനങ്ങളോട് ശത്രുത പ്രഖ്യാപിക്കാതെ നാം ഒന്നല്ലേ, നമ്മള് ഒന്നല്ലേ എന്ന് പാടി സാമ്യങ്ങള് തിരയുന്നു ഈ സിനിമ. ഒരേ തരത്തില് രൂപവും ജീവിതരീതികളും രുചികളും പങ്കുവയ്ക്കുമ്പോള് ഒരു പക്ഷെ ഉത്തരേന്ത്യക്കാരന് പാകിസ്ഥാനിലെ ജനങ്ങള് അപരിചിതനാവുന്നില്ല. താന് പാകിസ്ഥാനില് ആണെന്നറിയുന്ന കഥാനായകന്റെ ആദ്യ പ്രതികരണം തിന്നു കൊണ്ടിരിക്കുന്ന ചപ്പാത്തി ഒന്നുകൂടി രുചിച്ചു നോക്കി വ്യത്യാസം ഒന്നും ഇല്ലല്ലോ എന്നുള്ളതാണ്!\nരുചിയിലും കാലാവസ്ഥയിലും പാട്ടുകളുടെ ഈണങ്ങളില് വരെ സമാനതകള് തിരയുമ്പോള് ബൌദ്ധികമായ അതിര്‍ത്തികളെ നിഷ്പ്രഭമാക്കുന്നു വെള്ളിത്തിരയിലെ പുതിയ വെളിച്ചം. രണ്ടു വശങ്ങളില് ഇനിയും അംഗീകരിക്കാനാകാത്ത ഒരു വിഭജനത്തിന്റെ മുറിവ് ഹൃദയത്തില് സൂക്ഷിച്ച് ജീവിക്കുന്നതിനെക്കുറിച്ച് കൂടിയാണ് 'ഫില്‍മിസ്ഥാന്' കഥ പറയുന്നത്. വിഭജനത്തിന്റെ മുറിപ്പാട് തന്റെ് പച്ചമരുന്നുകള്‍ക്ക് പോലും ഇല്ലാതാക്കാന് കഴിയാത്ത നാട്ടുവൈദ്യന്റെ കഥാപാത്രം ഒരു സീനില് ഒതുങ്ങുന്നതാണെങ്കിലും സിനിമയുടെ ഹൃദയഭാഗമാണ്. പൂര്‍വ വിഭജന കാലത്തെ പറ്റിയുള്ള സുഖമുള്ള ഓര്‍മകളില് ആണയാള്. കൊല്ലങ്ങള്‍ക്കു മുന്‍പേ ഇട്ടെറിഞ്ഞു പോന്ന ഉറ്റവരെക്കുറിച്ചുള്ള ആകുലതകള് കൂടിയാണ് ഫില്‍മിസ്ഥാന്.\nഇമ്രാന് ഖാനും കപില് ദേവും സച്ചിനും ഇന്‍സമാമും ഒന്നിക്കുന്ന ഒരു ഇന്ത്യന് ക്രിക്കറ്റ് ടീമിനെ പറ്റി നാമൊക്കെ എപ്പോഴോ കണ്ട സ്വപ്നം സിനിമയും പങ്ക് വയ്ക്കുമ്പോള് സാധാരണക്കാരനില് സാധരണക്കാരനെ സിനിമ ഉന്നം വയ്ക്കുന്നത് നമുക്ക് കാണാം.\nബോളിവുഡ് മുഖ്യധാര ആവശ്യപ്പെടുന്ന ആകാരസൗന്ദര്യമുള്ള അഭിനേതാവല്ല ശരിബ് ഹാഷ്മി. ആകാരസൗന്ദര്യത്തേക്കാള് തന്റെ കഥാപാത്രം സാധാരണക്കാരനാവണം എന്നും ദേശീയതയുടെ ചരിത്രഭാരമില്ലാത്ത ഒരാളാവാണം എന്നും സിനിമയോടുള്ള അടങ്ങാത്ത അഭിനിവേശവും ജീവിതത്തെ ചിരിച്ചും അനുകരിച്ചും നേരിടാന് കഴിയേണ്ട ഒരാളുമാവണം തന്റെ നായകന് എന്ന സംവിധായകന്റെ നിലപാട് കൂടിയാണ് ശാരിബ് ഹാഷ്മിയുടെ നായകകഥാപാത്രം. സ്വന്തം കഥാപത്രത്തോട് പൂര്‍ണരീതിയില് സത്യസന്ധത പുലര്‍ത്തുമ്പോള് അതിര്‍ത്തികള് താണ്ടി ശരിബ് ഹാഷ്മി മനസ്സില് കുടിയേറുന്നു.\nപാകിസ്ഥാനില് നിന്നുള്ള രക്ഷപെടല് സീനുകളിലെ ചില അസ്വാഭാവികതകള് ചെറിയ രീതിയില് കല്ല് കടിയാവുന്നു എങ്കിലും ലളിതമായ കഥ പറച്ചിലില് ക്ഷമിച്ചു കൊടുക്കാന് കഴിയുന്നത് മാത്രമേ ഉള്ളൂ അതെല്ലാം. ലളിതമായിരിക്കാന് തന്നെയാണ് പ്രയാസം. അത്തരത്തില് മനുഷ്യ മനസ്സിലൂടെ ലളിതമായി കഥ പറയുകയും. സൗഹൃദത്തെയും ഓര്‍മകളെയും സിനിമയെയും കോര്‍ത്തിണക്കി വേലികളെ മറികടക്കുക്കയും ചെയ്തിടത്ത് വിജയിച്ചിരിക്കുന്നു നിതിന് കക്കര്. തീര്‍ത്തും പരീക്ഷണം നിറഞ്ഞതും അപടകസാധ്യയുള്ളതുമായ വഴിയിലൂടെയുമാണ് വെട്ടിയൊതുക്കി വെട്ടിയോതുക്കി ഫില്‍മിസ്ഥാന് മുന്നോട്ട് പോവുന്നത്. അതിദേശീയതയെ തള്ളിപ്പറയുകയും പാകിസ്ഥാനിലെ ജനങ്ങളെ സ്‌നേഹത്തോടെ നോക്കുകയും ചെയ്യുമ്പോള് ഒരു ദേശവിരുദ്ധന് പ്രതിശ്ചായയെ പേടിക്കേണ്ടതുണ്ട് സംവിധായകന്. പക്ഷെ അസംഖ്യം വരുന്ന ഫിലിംഫെസ്റ്റിവല് കാലത്തെ കയ്യടികള് നിതിന് കക്കറെ വിജയിച്ച പോരാളിയാക്കുന്നു.\n2012-ലെ തിരുവനന്തപുരത്തു നടന്ന അന്തര്‍ദേശീയ ചലച്ചിത്രോത്സവത്തില് മികച്ച പുതുമുഖ സംവിധായകാനുള്ള അവാര്‍ഡും ജനപ്രിയ ചിത്രത്തിനുള്ള രണ്ടാം സ്ഥാനവും കിട്ടിയിരുന്നു ഫില്‍മിസ്ഥാന്.\nചലചിത്രോത്സവത്തില് നിന്നും രണ്ടു വര്‍ഷത്തെ കാത്തിരിപ്പിനു ശേഷം സിനിമ തീയ്യറ്ററില് എത്തിക്കുമ്പോള് മലയാളി വീണ്ടും ഇരട്ടത്താപ്പുകൊണ്ട് പല്ലിളിക്കുന്നു. ഫിലിം ഫെസ്റ്റിവലിനുണ്ടായിരുന്ന ആരവങ്ങളോ ആളുകളോ അതിന്റെ പകുതിയെങ്കിലുമോ തീയേറ്ററില് കയറി ഇരുന്നെങ്കില് കേരളത്തില് നിന്ന് തന്നെ നല്ലൊരു സംഖ്യ ഈ മനോഹരശ്രമത്തിനു നേടിയെടുക്കാമായിരുന്നു! ക്രിട്ടിക്കലി കൊട്ടിയാഘോഷിക്കപ്പെട്ടു തീയ്യറ്ററില് വരുന്ന സിനിമകളോട് മലയാളി പ്രക്ഷകന്റെ പ്രതികരണം എന്നും ഇങ്ങനെ തന്നെയാവാറുണ്ട്.\n2012 ഇല് നിന്ന് 2014 എത്തുമ്പോള് പലഭാഗങ്ങളിലും കത്രിക വച്ച മുറിപ്പാടുകള് സിനിമയില് കണ്ടു. എത്ര ചിന്തിച്ചിട്ടും എന്തിനാണ് വെട്ടിമാറ്റിയത് എന്ന അറിയാത്ത നല്ല സീനുകളെ ആലോചിച്ചു നിതിന് കക്കറിനോടും സംഘത്തോടും ചെറിയ പരിഭവം ബാക്കിയാക്കുന്നു.\nഎന്തായാലും പുതിയ സാമൂഹിക സാഹചര്യത്തില് Patriotism is the last refuge ofascoundrel എന്ന പ്രശസ്ത വരികള് മനസ്സില് വച്ച് ഈ സിനിമ വീണ്ടും കാണുമ്പോള് മനസിലെ അതിര്‍ത്തികള് മാഞ്ഞു പോകുന്നു.\nപാകിസ്ഥാനിലും ജനങ്ങളുണ്ട്, നമ്മളെ പോലെയുള്ള ജനങ്ങള്; ഉള്ളില് സ്‌നേഹവും , ലാളനയും കരുതലും സിനിമയും പുസ്തകവും സംഗീതവും സൂക്ഷിക്കുന്നവര്; അങ്ങനെ ചിന്തകള് അതിര്‍ത്തികളെ മായ്ച്ചു കളയുമ്പോള് സിനിമയിലെ തന്നെ ചില സംഭാഷണങ്ങള് ഉദ്ധരിച്ചു നിര്‍ത്തുന്നു.\nപാകിസ്ഥാന് ഗ്രാമത്തിലെ ഒരു കുട്ടി ഇങ്ങനെ പറയുന്നു ''താങ്കള് ഇന്ത്യക്കാരനാണെന്ന് എനിക്ക് തോന്നുന്നില്ല. ഇന്ത്യക്കാരൊന്നും ഇത്ര നല്ലവരാകില്ല.'' അതിനു സണ്ണിയുടെ മറുപടിയും പ്രസക്തം: ''അവിടെ നിന്നാലോചിച്ചപ്പോള് അതിര്‍ത്തികള്‍ക്കപ്പുറത്ത് പാകിസ്ഥാനില് ഉള്ളവരും മോശക്കരായിരുന്നു'.\nസണ്ണി ഇന്ത്യയില് വന്ന് എല്ലാവരോടും പറയട്ടെ, പാകിസ്ഥാനിലും നല്ലവരുണ്ടെന്ന്. ആ പാകിസ്ഥാനി കുട്ടി വളര്‍ന്ന് വലുതാവുമ്പോള് അവനും പറയട്ടെ ഇന്ത്യക്കാര് ഒന്നും അത്ര മോശക്കാര് അല്ലെന്ന്!\nബാംഗ്ലൂര് ഡെയ്സിനോട് സ്നേഹം,\nആഴങ്ങളിലെ തങ്കമീനുകള്; നിലപാടുറപ്പുകളുടെ സിനിമ


Jun 17 14:48:28 2019 IST\nഗോൾഡൻ ഗോൾ Out of stock\n1941-ൽ കോഴിക്കോട്ട് ജനിച്ചു. സാമൂതിരികോളജ് ഹൈസ്‌കൂൾ, മലബാർ ക്രിസ്‌ത്യൻ കോളേജ്, കേരള ഗവ. പോളിടെക്‌നിക് (വെസ്‌റ്റ്‌ഹിൽ) എന്നിവിടങ്ങളിൽ വിദ്യാഭ്യാസം. കേരള പൊതുമരാമത്തു വകുപ്പിൽ എഞ്ചിനീയറായി 1996 ൽ വിരമിച്ചു.\nകോഴിക്കോട് യങ്ങ് ചാലഞ്ചേഴ്‌സ് ഫുട്‌ബോൾ ക്ലബ്ബിന്നുവെണ്ടി ദീർഘകാലം കളിച്ചു. റഫറി, റേഡിയോ-ടി.വി. കമന്റേറ്റർ, നാഗ്‌ജി ടൂർണ്ണമെന്റ് കൺവീനർ, ജില്ലാ, സംസ്‌ഥാന ഫുട്‌ബോൾ അസോസിയേഷനുകൾ, ജില്ലാ സ്‌പോർട്‌സ് കൗൺസിൽ ഇവയുടെ ഭാരവാഹി എന്നി നിലകളിൽ പ്രവർത്തിച്ചിട്ടുണ്ട്.\n1982 മുതൽ നാല് (സ്‌പെയിൽ, മെക്‌സിക്കോ, ഇറ്റലി, ഫ്രാൻസ്) ലോകകപ്പ് മത്സരങ്ങൾ മലയാളമനോരമ പത്രത്തിന്നു വേണ്ടി റിപ്പോർട്ടുചെയ്‌തു. ഇപ്പോൾ വേൾഡ് സോക്കർ (ലണ്ടൻ) മാസികക്ക് ഇന്ത്യയിൽ നിന്നുളള റിപ്പോർട്ടുകൾ നൽകുന്നു. ലോക ഫുട്‌ബോൾ, ലോകകപ്പ് ഫുട്‌ബോൾ ഒരു ചരിത്രാവലോകനം എന്നീ സ്‌പോർട്‌സ് ഗ്രന്ഥങ്ങൾക്കു പുറമെ ഏഴു നോവലുകളും രണ്ടു ബാലസാഹിത്യകൃതികളും പ്രസിദ്ധികരിച്ചിട്ടുണ്ട്.\nഭാര്യ ഃ പാർവ്വതി, കേരള ജലസേചന വകുപ്പിൽ എഞ്ചിനീയർ\nപുത്രന്മാർ ഃ സുതീഭ്, പ്രസീത്\nവിലാസം ഃ ലൗ ഡെയ്‌ൽ\nകോഴിക്കോട് - 673009.\nഫോണ ഃ 0495-370339


അച്ഛന് വോട്ടു പിടിച്ചത് പകയായി; മനഃപൂർവ്വം ഷൂട്ടിംഗ് വൈകിപ്പിച്ചു; വെളിപ്പെടുത്തത്തലുമായി ഗോകുൽ സുരേഷ് - metromatinee.com Lifestyle Entertainment & Sports\nഅച്ഛന് വോട്ടു പിടിച്ചത് പകയായി; മനഃപൂർവ്വം ഷൂട്ടിംഗ് വൈകിപ്പിച്ചു; വെളിപ്പെടുത്തത്തലുമായി ഗോകുൽ സുരേഷ്\nലോക്സഭാ തെരെഞ്ഞെടുപ്പിൽ തന്റെ അച്ഛന് വേണ്ടി പ്രചാരണം നടത്തിയതിന്റെ പേരിൽ നിർമ്മാതാക്കൾ ഷൂട്ടിങ് വൈകിപ്പിക്കുന്നതായി നടൻ സുരേഷ് ഗോപിയുടെ മകനും നടനുമായ ഗോകുൽ സുരേഷ്. അച്ഛന് പിന്തുണയുമായി തെരഞ്ഞെടുപ്പ് പ്രചാരണത്തിന് പോയതോടെ സിനിമ നിര്‍മാതാക്കള് ഷൂട്ടിങ് നീട്ടിക്കൊണ്ടുപോവുകയാണ് എന്നാണ് താരത്തിന്റെ ആരോപണം. സായാഹ്ന വാര്‍ത്തകള് എന്ന സിനിമയുടെ നിര്‍മാതാക്കള്‍ക്കെതിരെയാണ് ഗോകുൽ രംഗത്തെത്തിയിരിക്കുന്നത്.\nഈ ചിത്രത്തിലെ തന്റെ ലുക്കിന്റെ പൂര്‍ണതയ്ക്ക് വേണ്ടി മറ്റ് ചിത്രങ്ങളൊന്നും ഏറ്റെടുത്തിട്ടില്ല എന്നാണ് ഗോകുല് സുരേഷ് പറയുന്നത്. എന്നാല് നിര്‍മാതാക്കള് ഈചിത്രം പാതി വഴിയില് ഉപേക്ഷിച്ച് മറ്റു ചിത്രങ്ങള് പൂര്‍ത്തിയാക്കുന്ന തിരക്കിലാണെന്നും താരം ആരോപിച്ചു. അവരുടെ നീക്കങ്ങള് തനിക്കെതിരെയാണെന്ന് സൂചനകള് നല്‍കാതെ വളരെ സൂഷ്മമായാണ് നിര്‍മാതാക്കളുടെ പ്രവര്‍ത്തനം എന്നാണ് താരം പറയുന്നത്. ഒരു ദേശീയ മാധ്യമത്തിന് നൽകിയ അഭിമുഖത്തിലാണ് ഗോകുൽ ഇക്കാര്യം വെളിപ്പെടുത്തിയത്.\nഞാന് ബിജെപിക്കാരനല്ല. എന്നാല് എന്റെ അച്ഛന് വേണ്ടി ഞാന് തെരഞ്ഞെടുപ്പ് പ്രചരണം നടത്തിയിരുന്നു. അച്ഛന് 18 ദിവസമാണ് പ്രചരണം നടത്തിയത്. എന്നാല് അതില് ആറ് ദിവസം മാത്രമാണ് ഞാന് പങ്കെടുത്തത്. ഒരു മകന് എന്ന നിലയില് അതില് കുറഞ്ഞതൊന്നും എനിക്ക് ചെയ്യാനാവില്ല. എന്നാല് ഇതുകൊണ്ട് നിര്‍മാതാക്കള് അറിഞ്ഞുകൊണ്ട് അവരുടെ പ്രൊജക്‌ട് തന്നെ നീട്ടിക്കൊണ്ടുപോവുകയാണ്. ‘\nഎനിക്കെതിരെയല്ല അവര് പ്രവര്‍ത്തിക്കുന്നത് എന്ന് കാണിക്കാന് അവര് ശ്രമിക്കുന്നുണ്ട്. എന്നാല് അതേസമയം തന്നെ ബിജെപി ബന്ധം കാരണം എന്നെ തന്നെയാണ് ലക്ഷ്യം വെക്കുന്നത്.’ ഗോകുല് വ്യക്തമാക്കി.\nതാന് ഷൂട്ടിങ്ങിന് സഹകരിക്കുന്നില്ലെന്ന് നിര്‍മാതാക്കള് തനിക്കെതിരേ ഫിലിം പ്രൊഡ്യൂസേഴ്‌സ് ഓഫ് കേരളയ്ക്ക് പരാതി നല്‍കിയെന്നാണ് ഗോകുൽ പറയുന്നത്. തന്റെ അച്ഛന്റെ ഓഫിസിന്റെ സഹകരണത്തില് കൊല്‍ക്കത്തയില് ഷൂട്ട് ചെയ്യാനുള്ള അനുവാദം വരെ വാങ്ങി നല്‍കിയെന്നും അത് താന് സമര്‍പ്പിച്ച് തന്റെ ഭാഗത്ത് തെറ്റില്ലെന്ന് തെളിയിക്കുകയായിരുന്നു എന്നാണ് ഗോകുലിന്റെ വാദം. ഫിലിം പ്രൊഡ്യൂസേഴ്‌സ് അസോസിയേഷനുമായുള്ള ചര്‍ച്ചകള്‍ക്ക് ശേഷം കൊല്‍ക്കത്തയില് ബാക്കിയുള്ള മൂന്ന് ദിവസത്തെ ഷൂട്ട് ഈ മാസം 16 ന് ആരംഭിക്കാനാണ് തീരുമാനിച്ചിരിക്കുന്നത്.\nരാഷ്ട്രീയ പരിഹാസ ചിത്രമായാണ് സായാഹ്ന വാര്‍ത്തകള് എത്തുന്നത്. കേന്ദ്രം ഭരിക്കുന്നത് ബിജെപി ആയതിനാല് ചിത്രം പരിഹസിക്കുന്നത് അവരെതന്നെയാണ്. എന്നാല് എന്റെ അച്ഛന് ബിജെപിക്കാരനായിട്ടും പാര്‍ട്ടിയെ കളിയാക്കിയിട്ടും ഈ ചിത്രത്തിന്റെ ഭാഗമാകാനുള്ള മനസ് ഞാന് കാണിച്ചു. ഇപ്പോഴും ഇതുമായി മുന്നോട്ടുപോകാനാണ് എന്റെ തീരുമാനം. അതേപോലെ നിര്‍മാതാക്കളും പ്രൊഫഷണലായി പെരുമാറണം. എന്നാല് അവര് എന്നെ അപകീര്‍ത്തിപ്പെടുത്തുകയാണ്. ഞാന് പ്രൊഫഷണല് അല്ലെന്ന് വരുത്തിത്തീര്‍ക്കാനാണ് അവരുടെ ശ്രമം. ചിത്രം പൂര്‍ത്തിയാക്കി തീയറ്ററിൽ എത്തിക്കുന്നതിന് പകരം മറ്റു പല കാര്യങ്ങളിലാണ് അവരുടെ ശ്രദ്ധ’ ഗോകുല് ആരോപിച്ചു. സെപ്റ്റംബര്- ഒക്ടോബറോടെ ചിത്രം തീയറ്ററിൽ എത്തിക്കും.\ngokul suresh- suresh gopi -election- cinema shoot delaying\nകോവിഡ് രോഗികൾക്ക് പ്രാണവായു നൽകാൻ സുരേഷ്‌ഗോപി…‘പ്രാണാ’ പദ്ധതിയിലേക്ക് 7,68,000 രൂപ നൽകും..\nആ പതിനാല് കുടുംബങ്ങൾക്കും സുരേഷ് ഗോപി രക്ഷകനായി;കൂറ്റൻ മരങ്ങൾ മുറിച്ചുമാറ്റി…സുരേഷ് ഗോപി എംപിയ്ക്ക് അഭിവാദ്യം അർപ്പിച്ചുകൊണ്ട് വീടുകൾക്കു മുമ്പിൽ ഫ്ളക്സ് ബോർഡുകൾ !\nRelated Topics:delays, Gokul Suresh, shooting, Suresh Gopi\nജീവിതം ഇത്രയും തിരക്കുള്ളതായി മാറുമെന്ന് വിചാരിച്ചില്ല; നടി രശ്‌മിക തുറന്നു പറയുന്നു\nറിയയുമായി പ്രണയത്തിലോ; വെളിപ്പെടുത്തലുമായി നടൻ സുശാന്ത് സിംഗ് രജ്പുത്


കര്‍ണാടക മുഖ്യമന്ത്രി യെദ്യൂരപ്പ രാജി പ്രഖ്യാപിച്ചു\nWed Oct 20 2021 03:21:04 GMT+0530 (India Standard Time)\nAPH26 July 2021 7:01 AM GMT\nബെംഗളൂരു: കര്‍ണാകട മുഖ്യമന്ത്രി ബി എസ് യെദ്യൂരപ്പ രാജി പ്രഖ്യാപിച്ചു. നാല് മണിക്ക് ഗവര്‍ണറെ രാജിക്കത്ത് കൈമാറും.\nയെദ്യൂരപ്പ മുഖ്യമന്ത്രി പദവിയില് രണ്ട് വര്‍ഷം പൂര്‍ത്തിയാക്കുന്ന ചടങ്ങിലാണ് അദ്ദേഹം രാജി പ്രഖ്യാപിച്ചത്. കഴിഞ്ഞ കുറകാലമായി കര്‍ണാടകിയിലെ ബിജെപിയില് ആഭ്യന്തര കലഹരം രൂക്ഷമായിരുന്നു.\nനേതൃമാറ്റ വിഷയത്തില് കേന്ദ്ര നേതൃത്വത്തില്‍നിന്ന് വരുന്ന ഏത് നിര്‍ദേശവും അനുസരിക്കുമെന്ന് അദ്ദേഹം നേരത്തെ വ്യക്തമാക്കിയിരുന്നു.\nമുഖ്യമന്ത്രി പദത്തില്‍നിന്ന് മാറിനില്‍ക്കാന് നേതൃത്വത്തിന് മുന്നില് ഉപാധിവച്ച യെദ്യൂരപ്പ രാജിയിലേക്കെന്ന സൂചന നല്‍കിയിരുന്നു. മക്കള്‍ക്ക് ഉചിതമായ പദവിയെന്ന ഉപാധി അംഗീകരിച്ചു കിട്ടാന് ലിംഗായത്ത് മഠാധിപന്മാരെയും സമുദായ നേതാക്കളെയും കൂട്ടുപിടിച്ചാണ് സമ്മര്‍ദ്ദ തന്ത്രവും പയറ്റിയിരുന്നു.\nഇളയമകന് വിജയേന്ദ്രയ്ക്ക് കര്‍ണാടക മുഖ്യമന്ത്രിസ്ഥാനം എന്ന ആവശ്യമാണ് അദ്ദേഹം ഉന്നയിച്ചിരുന്നു. പാര്‍ട്ടി വോട്ട് ബാങ്കായ ലിംഗായത്ത് സമുദായത്തെ പിണക്കിയാലുണ്ടാകുന്ന ഭവിഷ്യത്ത് ഓര്‍ത്ത് ബിജെപി ദേശീയ നേതൃത്വവും തീരുമാനമെടുക്കാനാവാത്ത അഴസ്ഥയിലായിരുന്നു. യെദ്യൂരപ്പയെ നീക്കണമെന്ന് ആവശ്യപ്പെട്ട് സംസ്ഥാന ബിജെപിയിലെ മറുപക്ഷം പലതവണ കേന്ദ്ര നേതൃത്വത്തെ സമീപിച്ചിരുന്നു. ഇതിനിടേയാണ് ഇന്ന് രാജി പ്രഖ്യാപനം.\nBS Yediyurappa Resign karnataka chief minister bjp


മോദി നുണയന്, ബിജെപി നുണകളുടെ കൂടാരം: രാഹുല് ഗാന്ധി\n30 May, 2018 at 12:30 AM\nഎന്നിട്ടും ജയ്ഷായുടെ 50000 കോടിയുടെ ഇടപാടിനെ കുറിച്ചും റാഫേല് കരാറിനെ കുറിച്ചും പ്രധാനമന്ത്രി ഇപ്പോഴും മൌനം തുടരുകയാണെന്നും പാര്‍ട്ടി പ്രവര്‍ത്തക സമിതി യോഗത്തിന് ശേഷം രാഹുല് വിമര്‍ശിച്ചു.\nപ്രധാനമന്ത്രി നുണകൾ മാത്രമാണ് പറയുന്നതെന്ന് കോണ്‍ഗ്രസ് അധ്യക്ഷന് രാഹുല് ഗാന്ധി. നുണകളുടെ കൂടാരമാണ് ബിജെപി. വലിയ പ്രചാരണം നടത്തിയ 2ജി അഴിമതി ആരോപണവും നുണയാണെന്ന് തെളിഞ്ഞു. എന്നിട്ടും ജയ്ഷായുടെ 50000 കോടിയുടെ ഇടപാടിനെ കുറിച്ചും റാഫേല് കരാറിനെ കുറിച്ചും പ്രധാനമന്ത്രി ഇപ്പോഴും മൌനം തുടരുകയാണെന്നും പാര്‍ട്ടി പ്രവര്‍ത്തക സമിതി യോഗത്തിന് ശേഷം രാഹുല് വിമര്‍ശിച്ചു.\nപ്രധാനമന്ത്രി നരേന്ദ്ര മോദിയെയും ബിജെപിയും രൂക്ഷമായി വിമര്‍ശിച്ചായിരുന്നു കോണ്‍ഗ്രസ് പ്രവര്‍ത്തക സമിതി യോഗത്തിന് ശേഷമുള്ള രാഹുലിന്റെ പ്രതികരണം. 2ജി അഴിമതി മുഴുവൻ നുണയാണെന്ന് തെളിഞ്ഞിരിക്കുന്നു. ബിജെപി അധ്യക്ഷൻ അമിത് ഷായുടെ മകൻ ജയ് ഷായുടെ അഴിമതിയെപ്പറ്റിയും റാഫേല് ഇടപാടിനെ കുറിച്ചും പ്രധാനമന്ത്രി മൗനം പാലിക്കുന്നു. നുണകൾ മാത്രമാണ് പ്രധാനമന്ത്രി പറയുന്നതെന്നും ബിജെപിയുടെ അടിസ്ഥാനം തന്നെ നുണയാണെന്നും രാഹുൽ പറഞ്ഞു.\nനിലവിലെ രാഷ്ട്രീയ സാഹചര്യങ്ങള് വിലയിരുത്തിയ കോൺഗ്രസ് പ്രവർത്തക സമിതി യോഗം മൻമോഹൻ സിങിനെതിരെ പ്രധാനമന്ത്രിയുടെ നേതൃത്വത്തിൽ നടത്തുന്ന വ്യക്തിഹത്യയില് അപലപിച്ചും സോണിയാ ഗാന്ധിയുടെയും മന്‍മോഹന് സിങിന്റെയും സേവനത്തില് നന്ദി രേഖപ്പെടുത്തിയും പ്രമേയങ്ങള് പാസാക്കി. 2ജി വിഷയത്തില് ധനമന്ത്രി അരുണ് ജെയ്‍റ്റ്‍ലിയുടെ പ്രസ്താവന രാജ്യത്തെ മുഴുവൻ തെറ്റിദ്ധരിപ്പിക്കുന്നതാണെന്നും വിമര്‍ശമുയര്‍ന്നു. കേസില് മുന് സിഎജി വിനോദ് റായി അധികാര ദുര്‍വിനിയോഗം നടത്തിയതായും കുറ്റപ്പെടുത്തി. ഓഖി ദുരന്തത്തിൽ ദുഖം രേഖപ്പെടുത്തിയ കോൺഗ്രസ് പ്രവർത്തക സമിതി യോഗം ഗുജറാത്തിൽ പാർട്ടിക്കൊപ്പം നിന്ന മുഴുവൻ ജനങ്ങൾക്കും നന്ദി രേഖപ്പെടുത്തി.


Vijay Sethupathi Interview Archives - metromatinee.com Lifestyle Entertainment & Sports\nAll posts tagged "Vijay Sethupathi Interview"\nഅദ്ദേഹം മാത്രമാണ് എനിക്ക് സൂപ്പര്‍സ്റ്റാര്; ദയവായി എന്നെ സൂപ്പർസ്റ്റാർ എന്നൊന്നും വിളിക്കരുത് !! വിജയ് സേതുപതി പറയുന്നു…. തമിഴ് സിനിമയില് ഒരേയൊരു...\nതൃഷയോ നയൻതാരയോ മികച്ചത് ?! വിജയ് സേതുപതി പറയുന്നു…\nBy Mohamed Ali Jouher TOctober 12, 2018\nതൃഷയോ നയൻതാരയോ മികച്ചത് ?! വിജയ് സേതുപതി പറയുന്നു… സൗത്ത് ഇന്ത്യയിലെ ലേഡി സൂപ്പർസ്റ്റാർ ആരെന്ന ചോദ്യത്തിന് സംശയമേതുമില്ലാതെ എല്ലാവരും പറയുന്ന...\nVijay Sethupathi Said that Cinema is Not One’s Private Property


സ്വാമിമാർക്ക‌് പെരുവഴി ‘ശരണം ’ | Kottayam | Kerala | Deshabhimani | Sunday Nov 18, 2018\nതീർഥാടകരെ വലച്ച് ഹർത്താൽ\nസ്വാമിമാർക്ക‌് പെരുവഴി ‘ശരണം ’\nകോട്ടയം റെയിൽവേ സ്റ്റേഷനിൽനിന്ന് ആരംഭിച്ച പമ്പ ബസിൽ കയറുന്ന ഇതരസംസ്ഥാനക്കാരായ അയ്യപ്പതീർഥാടകർ\nഹിന്ദു ഐക്യവേദി നേതാവ് കെ പി ശശികലയെ അറസ്റ്റ് ചെയ്തതിൽ പ്രതിഷേധിച്ച് ഹിന്ദു ഐക്യവേദിയും ശബരിമല കർമ സമിതിയും അപ്രതീക്ഷിതമായി പുലർച്ചെ ആഹ്വാനം ചെയ്ത ഹർത്താൽ ജനജീവിതത്തെ ദുരിതത്തിലാക്കി. മുന്നിറിയിപ്പില്ലാതെ നടത്തിയ ഹർത്താൽ ജനങ്ങളുടെ കടുത്ത എതിർപ്പിനും പ്രതിഷേധത്തിനും ഇടയാക്കി. അയ്യപ്പൻമാർക്കും കനത്തദുരിതമാണ് ഹർത്താൽ സമ്മാനിച്ചത്. ഹർത്താൽ വിവരമറിയാതെ യാത്രപുറപ്പെട്ട യാത്രക്കാർ പാതിവഴിയിൽ വലഞ്ഞു. ഹോട്ടലുകൾക്ക് വൻനഷ്ടമാണ് ഹർത്താൽ വരുത്തിവച്ചത്. തലേന്നുതന്നെ തയാറെടുപ്പുകെളല്ലാം പൂർത്തിയാക്കിയ ഇവർ രാവിലെ ഹോട്ടൽ തുറക്കാൻ ശ്രമിച്ചെങ്കിലും സമരക്കാർ പലതും അടപ്പിച്ചു. വിവരം അറിയാതെ വിവിധ സ്ഥലങ്ങളിൽനിന്ന് നൂറുകണക്കിന് യാത്രക്കാരാണ് കോട്ടയം, ചങ്ങനാശേരി, ഏറ്റുമാനൂർ റെയിൽവേ സ്റ്റേഷനുകളിൽ വന്നിറങ്ങിയത്. ഇവരുടെയെല്ലാം തുടർയാത്ര മുടങ്ങി. സ്ത്രീകളും കുട്ടികളും അടക്കമുള്ളവർ ആഹാരം പോലും ലഭിക്കാതെ ഏറെ വലഞ്ഞു.\nകടകമ്പോളങ്ങൾ ഒന്നും തുറന്നില്ല. ശബരിമല സർവീസ് ഒഴിച്ചുള്ള മറ്റൊരു സർവീസും കെഎസ്ആർടിസി നടത്തിയില്ല. സ്വക്യാര്യ ബസുകൾ സർവീസ് നിർത്തിവച്ചു. എന്നാൽ ഓട്ടോയും സ്വകാര്യ വാഹനങ്ങളും ഇരുചക്ര വാഹനങ്ങളും നിരത്തിലിറങ്ങി. പ്രകടനമായെത്തിയ ഹർത്താൽ അനുകൂലികൾ ഹെഡ്പോസ്റ്റോഫീസ്, സബ് ട്രഷറി, ഇന്ത്യൻ കോഫീ ഹൗസ് എന്നിവ അടപ്പിച്ചു. സംഭവമറിഞ്ഞ് പൊലീസ് സ്ഥലത്തെത്തിയതോടെ ഇവർ പിരിഞ്ഞ് പോയി. പിന്നീട് തിരുനക്കരയിൽ നിന്നും നാമജപ യാത്ര എന്ന പേരിൽ ആർഎസ‌്‌എസ‌് ബിജെപിക്കാർ ജില്ലാ പൊലീസ് മേധാവിയുടെ ഓഫീസിലേക്ക് മാർച്ച് നടത്തി. കലക്ട്രേറ്റിന് സമീപം പൊലീസ് ഇവരെ തടഞ്ഞു. തുടർന്ന് ഇവർ റോഡിൽ കുത്തിയിരിന്നു പ്രതിഷേധിച്ചു. കോട്ടയം ഡിവൈഎസ‌്പിയുടെ നേതൃത്വത്തിൽ പൊലീസും സ്ഥലത്തുണ്ടായിരുന്നു. പലയിടത്തും ആക്രമം നടത്താൻ ശ്രമി ച്ചെങ്കിലും പൊലീസ് ഇടപ്പെട്ടതിനാൽ അനിഷ്ട സംഭവങ്ങൾ ഉണ്ടാക്കാൻ ഹർത്താലനുകൂലികൾക്ക് സാധിച്ചില്ല. കോട്ടയം റെയിൽവേ സ്റ്റേഷനിൽനിന്ന് കോട്ടയം മെഡിക്കൽ കോളജിലേക്കും കലക്ട്രേറ്റിലേക്കും പൊലീസ് വാഹനസൗകര്യം ഒരുക്കിയിരുന്നു. ഇത‌് വലിയ ആശ്വാസമായി. ഹർത്താലിനെ തുടർന്ന് റവന്യൂ ജില്ല സ്കൂൾ കലോത്സവവും എംജി സർവകലാശാല പരീക്ഷകളും മാറ്റിയിരുന്നു. മാറ്റിയ കലോത്സവം തിങ്കളാഴ്ച നടക്കും.\nഅതേസമയം ഹർത്താലോ മറ്റ് സംഭവങ്ങളോ അറിയാതെ തിരുനക്കര മഹാദേവക്ഷത്രത്തിൽ തൊഴാനും വിരിവെക്കാനെത്തിയ ഇതരസംസ്ഥാനക്കാരായ അയ്യപ്പന്മാരെ നാമജപ പേര് പറഞ്ഞ് നിർബന്ധിച്ച് പ്രകടത്തിൽ ആർഎസ്എസിനൊപ്പം കൂട്ടിയിരുന്നു. എന്നാൽ പ്രകടനത്തിന്റെ സ്വഭാവം മനസ്സിലാക്കിയ ഇവർ മറ്റ് ചിലരോട് കാര്യങ്ങൾ ചോദിച്ച് മനസ്സിലാക്കി ചന്തക്കവല ആയപ്പോൾ പ്രകടനത്തിൽ നിന്നും ഇറങ്ങിപ്പോയി. ഇവരെ തിരിച്ച് കൂടെ കൂട്ടാൻ ശ്രമിച്ചെങ്കിലും നടന്നില്ല.


02 December, 2020 08:13:35 PM\nകോഴിക്കോട്: കൊളത്തൂര് അദ്വൈതാശ്രമം സില്‍വര് ജൂബിലിയോടനുബന്ധിച്ചു നിര്‍മിച്ചുനല്‍കിയ വീട് സംസ്ഥാന സര്‍ക്കാരിന്‍റെ ലൈഫ് മിഷന് പദ്ധതിയില്. കൊളത്തൂര് എളവനപ്പുറത്ത് മീത്തല് ഗിരീഷിന്‍റെ വീടിനുമേലെയാണ് അത്തോളി ഗ്രാമപഞ്ചായത്ത് വിചിത്രമായ അവകാശം ഉന്നയിച്ചിരിക്കുന്നത്. സിപിഎം നേതാവ് ചിറ്റൂര് രവീന്ദ്രന് പ്രസിഡന്‍റായുള്ള ഇടതുപക്ഷ ഭരണ സമിതിയാണ് അത്തോളി ഗ്രാമ പഞ്ചായത്തില് അധികാരത്തില് ഉണ്ടായിരുന്നത്.\n2016 ഒക്ടോബര് ഒന്നിനു നടന്ന കൊളത്തൂര് അദ്വൈതാശ്രമം സില്‍വര് ജൂബിലി ആഘോഷങ്ങളുടെ ഉദ്ഘാടന സമ്മേളനത്തിലാണു മംഗളാലയം പദ്ധതി പ്രഖ്യാപിക്കപ്പെട്ടത്. കൊളത്തൂര് ഗ്രാമത്തില് താമസയോഗ്യമായ വീടില്ലാത്തതോ ഭവനരഹിതമോ ആയ കുടുംബങ്ങള്‍ക്കു വീടുവെച്ചു നല്‍കാനുള്ള പദ്ധതിയാണു മംഗളാലയം. ഇതിന്‍റെ ആദ്യഘട്ടത്തില് പൂര്‍ത്തിയാക്കപ്പെട്ട വീടുകളില് ഒന്നാണ് എളവനപ്പുറത്ത് മീത്തല് ഗിരീഷിന്‍റേത്. ഗൃഹപ്രവേശം നടത്തി ഗിരീഷും കുടുംബവും ഈ വീട്ടില് താമസം ആരംഭിക്കുകയും ചെയ്തു.\nഈ വീടാണ് ലൈഫ് മിഷന് പദ്ധതി പ്രകാരം സംസ്ഥാന സര്‍ക്കാര് നിര്‍മിച്ചുനല്‍കിയതാണെന്ന വിചിത്രമായ അവകാശ വാദവുമായി അത്തോളി പഞ്ചായത്ത് അധികൃതര് രംഗത്തു വന്നിരിക്കുന്നത്. പഞ്ചായത്ത് പുറത്തിറക്കിയ നേര്‍ക്കാഴ്ചയെന്ന വികസന പത്രികയില് ലൈഫ് മിഷന് പദ്ധതി പ്രകാരം നിര്‍മിച്ച വീടെന്ന അടിക്കുറിപ്പോടെ എളവനപ്പുറത്ത് മീത്തല് ഗിരീഷിന്‍റെ വീടിന്‍റെ ചിത്രവും കൊടുത്തിട്ടുണ്ട്. വീടുണ്ടാക്കാന് പഞ്ചായത്ത് ഒരു സഹായവും ചെയ്തിട്ടില്ല എന്നിരിക്കെ ഇത്തരമൊരു അവകാശവാദം എങ്ങനെ വന്നു എന്ന ചിന്തയിലാണ് വീട്ടുടമസ്ഥന്.


കൊറോണയുടെ പുതിയ വകഭേദം യുഎഇയില് റിപ്പോര്‍ട്ട് ചെയ്തു. വിദേശത്ത് നിന്ന് വന്നവരിലിലാണ് രോഗം കണ്ടത്. ഇവര് നിരീക്ഷണത്തിലാണെന്ന് അധികൃതര് സൂചിപ്പിച്ചു. എന്നാല് ഏത് രാജ്യത്ത് നിന്ന് വന്നവര്‍ക്കാണ് രോഗം ബാധിച്ചത്, എത്ര പേര്‍ക്ക് രോഗം ബാധിച്ചു തുടങ്ങിയ കാര്യങ്ങള് അധികൃതര് വിശദീകരിച്ചില്ല. ബ്രിട്ടനിലാണ് പുതിയ കൊറോണവൈറസ് ആദ്യം കണ്ടത്. ഈ പശ്ചാത്തലത്തില് യുഎഇയില് നിരീക്ഷണം ശക്തമാക്കിയിരുന്നു.\nഇപ്പോള് രോഗം സ്ഥിരീകരിച്ചിരിക്കുന്നു എന്ന് യുഎഇ സര്‍ക്കാര് വക്താവ് ഉമര് അല് ഹമ്മദി പറഞ്ഞു. ബ്രിട്ടന് പുറമെ ദക്ഷിണ ആഫ്രിക്കയിലും പുതിയ കൊറോണ റിപ്പോര്‍ട്ട് ചെയ്തിരുന്നു. തുടര്‍ന്ന് ഈ രാജ്യങ്ങളില് നിന്നുള്ള യാത്രക്കാര്‍ക്ക് വിലക്കേര്‍പ്പെടുത്തിയിരിക്കുകയാണ് സൗദി ഉള്‍പ്പെടെയുള്ള ഗള്‍ഫ് രാജ്യങ്ങള്.\nTags: new corona virus, UAE


ആറ് പേർ ചേർന്ന് ടിക്കറ്റെടുത്തു,ഓണം ബമ്പറിൻറെ ആറുകോടി സമ്മാനജേതാക്കൾ ഈ വീട്ടമ്മമാർ - Pravasishabdam\nHome News Kerala ആറ് പേർ ചേർന്ന് ടിക്കറ്റെടുത്തു,ഓണം ബമ്പറിൻറെ ആറുകോടി സമ്മാനജേതാക്കൾ ഈ വീട്ടമ്മമാർ\nതൃശൂർ: ഓണം ബമ്പറിൻറെ ഒന്നാം സമ്മാനം 12 കോടി അടിച്ച ഭാഗ്യവാനെ നമ്മൾ കണ്ടു. എന്നാൽ ആറു കോടി അടിച്ച രണ്ടാം സമ്മാന ജേതാക്കൾ ഇവിടെയുണ്ട്. ആറു വീട്ടമ്മമാർ. ആറു ചേർന്നാണ് ഒരു ടിക്കറ്റ് എടുത്തത്. 100 രൂപ വീതമിട്ടാണ് ആറ് ചേർന്ന് ഈ ടിക്കറ്റ് എടുത്തത്. ഈ ടിക്കറ്റിനാണ് ആറു കോടി അടിച്ചത്. കൊടകര ആനത്തടം സ്വദേശികളായ തൈവളപ്പില് ദുര്‍ഗ, നമ്പുകുളങ്ങര വീട്ടില് ഓമന, ചിറ്റാട്ടു കരക്കാരന് വീട്ടില് ട്രീസ, കണ്ണേക്കാട്ടുപറമ്പില് അനിത, തളിയക്കുന്നത്ത് വീട്ടില് സിന്ധു, കളപ്പുരയ്ക്കല് രതി എന്നിവർക്കാണ് സമ്മാനം ലഭിച്ചത്.\nലോട്ടറി വിൽപ്പനക്കാരനും ഓമനയുടെ മകനുമായ ശ്രീജിത്തിൽ നിന്നുമാണ് ഈ ആറംഗ സംഘം സമ്മാനാർഹമായ ടിക്കറ്റെടുത്തത്. രണ്ട് ടിക്കറ്റുകൾ എടുത്തതിൽ ടിഡി 764733 എന്ന നമ്പറിനാണ് സമ്മാനം ലഭിച്ചത്. ഓണം ബമ്പറിന്റെ രണ്ടാം സമ്മാനം ആറ് കോടി രൂപയാണ്. ഒരു കോടി വീതം ആറ് പേർക്കാകും ലഭിക്കുക. ഇടുക്കി സ്വദേശിയായ അനന്തുവിനാണ് ഒന്നാം സമ്മാനമായ 12 കോടി ലഭിച്ചത്. TB173964 എന്ന നമ്പറിനായിരുന്നു സമ്മാനം. ഇടുക്കി കട്ടപ്പന സ്വദേശിയായ അനന്തു ജോലിക്ക് വേണ്ടിയാണ് എറണാകുളത്ത് എത്തിയത്. ദേവസ്വം ബോർഡിന് കീഴിലുള്ള എറണാകുളത്തെ ഒരു അമ്പലത്തിലാണ് അനന്തു ജോലി ചെയ്യുന്നത്.\nPrevious articleപാർലമെൻറിന് പുറത്ത് പ്രതിഷേധിക്കുന്ന എംപിമാരെ ചായയുമായി കണ്ട് രാജ്യസഭാ ഉപാധ്യക്ഷൻ,അഭിനന്ദിച്ച് മോദി\nNext articleബജറ്റ് അവതരണത്തിനിടയിൽ നിയമസഭയിലെ കൈയ്യാങ്കളി,കേസ് പിൻവലിക്കണമെന്ന സർക്കാർ ആവശ്യം തള്ളി


കൂടത്തായി കൊലക്കേസിലെ പ്രതി ജോളി ജയിലില് നിരന്തരം മൊബൈൽ ഉപയോഗിക്കുന്നതായി റിപ്പോർട്ട് - BIG14NEWS\n(www.big14news.com) കോഴിക്കോട്: കൂടത്തായി കൂട്ടക്കൊലപാതക കേസിൽ പ്രതിയായ ജോളി ജയിലില് മൊബൈല് ഫോണ് ഉപയോഗിച്ചതായി റിപോര്‍ട്ട്. 8098551349 എന്ന നമ്ബറില് നിന്നാണ് വിളി വന്നത്. 20 മിനിറ്റോളം സംഭാഷണം നീണ്ടുനിന്നുവെന്ന് റോയിയുടെ സഹോദരി റെഞ്ചി വ്യക്തമാക്കി. റോമോ കേസില് മുഖ്യസാക്ഷിയാണ്. കുപ്രസിദ്ധ കേസിലെ പ്രതി നിരന്തരം സാക്ഷികളെ വിളിക്കുന്നത് കേസിനെ സ്വാധീനിക്കുമെന്നും റിപ്പോര്‍ട്ടില് പറയുന്നു.\nനോര്‍ത്ത് സോണ് ഐ.ജി അശോക് യാദവാണ് ഇതു സംബന്ധിച്ച റിപ്പോര്‍ട്ട് രണ്ടു ദിവസം മുന്‍പ് ജയില് ഡി.ജി.പി ഋഷിരാജ് സിംഗിന് സമര്‍പ്പിച്ചത്. കുപ്രസിദ്ധ കേസിലെ പ്രതി നിരന്തരം സാക്ഷികളെ വിളിക്കുന്നത് കേസിനെ സ്വാധീനിക്കുമെന്നും റിപ്പോര്‍ട്ടില് പറയുന്നു. ജോളി ജയിലില് നിന്ന് വിളിച്ച കാര്യം റെമോയും സമ്മതിച്ചതായി ഐ.ജി റിപ്പോര്‍ട്ടില് പറയുന്നു. പോലീസിന്റെ അന്വേഷണം തൃപ്തികരമല്ലെന്നും നിയമ നടപടിയുമായി പോകുമെന്നും റെഞ്ചി ഒരു വാര്‍ത്ത ചാനലിനോട് പറഞ്ഞൂ.\nകേസില് മുഖ്യസാക്ഷിയായ മകനെ സ്വാധീനിക്കാന് ശ്രമിച്ചെന്നാണ് പ്രധാന കണ്ടെത്തല്. കോഴിക്കോട് ജില്ലാ ജയിലില്‍വച്ച് ജോളി നിരന്തരം ഫോണ് ഉപയോഗിച്ചുവെന്നാണ് എട്ടിന് നോര്‍ത്ത് സോണ് ഐജി ജയില് ഡിജിപിക്ക് സമര്‍പ്പിച്ച റിപോര്‍ട്ടില് പറയുന്നത്. മെയ് 20നായിരുന്നു അവസാനത്തെ ഫോണ് വിളി. റോമോയെ ആദ്യം വിളിച്ചപ്പോള് തന്നെ ഇനി വിളിക്കരുതെന്നും പോലിസിനെ അറിയിക്കുമെന്നും ജോളിയോട് പറഞ്ഞിരുന്നു. എന്നാല്, അതു വകവയ്ക്കാതെ വീണ്ടും വിളിക്കുകയായിരുന്നു. ഇതൊക്കെ തെളിയിക്കുന്ന ഓഡിയോ പോലിസിന് കൈമാറിയതായി റോമോ പറഞ്ഞു. കുറ്റപത്രം സമര്‍പ്പിച്ചപ്പോള്‍തന്നെ കേസ് അന്വേഷണത്തില് സംശയമുണ്ടായിരുന്നതായി കൊല്ലപ്പെട്ട റോയിയുടെ സഹോദരി റെഞ്ചി പറഞ്ഞു.\nPrevious articleവീണ്ടും ലോക്ഡൗൺ; ജൂൺ 15 മുതൽ ലോക്ഡൗൺ ഏർപ്പെടുത്താൻ കേന്ദ്രസർക്കാർ ഒരുങ്ങുന്നതായി റിപോർട്ടുകൾ\nNext articleസംസ്ഥാനത്ത്ഒരു കോവിഡ് മരണം കൂടി;കണ്ണൂരില് മരിച്ചയാള്‍ക്ക് കോവിഡ് സ്ഥിരീകരിച്ചു,


കരുവന്നൂർ ബാങ്കിന്റെ നീതി മെ‍ഡിക്കൽ സ്റ്റോറും പൂട്ടി | 13Nov2021\nകരുവന്നൂർ ബാങ്കിന്റെ നീതി മെ‍ഡിക്കൽ സ്റ്റോറും പൂട്ടി\nNov 14, 2021, 02:00 AM IST\nതൃശ്ശൂർ: ക്രമക്കേട് കാരണം സാന്പത്തിക പ്രതിസന്ധിയിലായ കരുവന്നൂർ സഹകരണ ബാങ്കിന്റെ നീതി മെഡിക്കൽ സ്റ്റോറും പൂട്ടി. പൊറത്തിശ്ശേരിയിൽ പ്രവർത്തിച്ചിരുന്ന നീതി മെഡിക്കൽ സ്റ്റോറാണ് മുന്നറിയിപ്പില്ലാതെ പൂട്ടിയത്. ബാങ്കിന്റെ സ്വന്തം കെട്ടിടത്തിലായിരുന്നു ഇത് പ്രവർത്തിച്ചിരുന്നത്. നല്ലനിലയിലുള്ള വിൽപ്പനയും ഇവിടെ നടന്നിരുന്നു.\nഈയിടെ ബാങ്കിന്റെ ഇരിങ്ങാലക്കുട എക്സ്റ്റൻഷൻ കേന്ദ്രം പൂട്ടിയിരുന്നു. സ്വന്തം കെട്ടിടത്തിലല്ല പ്രവർത്തിച്ചിരുന്നത് എന്ന കാരണത്താലാണ് പൂട്ടിയത്. സ്വന്തം കെട്ടിടങ്ങളിലല്ലാതെ പ്രവർത്തിച്ചിരുന്ന സ്ഥാപനങ്ങളുടെ പ്രവർത്തനം തുടരണോയെന്ന് നിശ്ചയിക്കാനുള്ള അധികാരം അഡ്മിനിസ്ട്രേറ്റർക്ക് നല്കിയിരുന്നു. ഇൗ അധികാരം ഉപയോഗിച്ചാണ് ഇരിങ്ങാലക്കുട സിവിൽ സ്റ്റേഷനിലുണ്ടായിരുന്ന എക്സ്റ്റൻഷൻ കേന്ദ്രം പൂട്ടിയത്.\nഎന്നാൽ പൊറത്തിശ്ശേരിയിൽ പ്രവർത്തിച്ചിരുന്ന നീതി മെഡിക്കൽ സ്റ്റോർ ഏത് സാഹചര്യത്തിലാണ് പൂട്ടിയതെന്ന് ബാങ്ക് പറയുന്നില്ല. മൂന്ന് ജീവനക്കാരാണിവിടെ ഉണ്ടായിരുന്നത്. ഇതിന് തൊട്ടടുത്ത് ഈയിടെ സ്വകാര്യ മെഡിക്കൽ സ്റ്റോർ ആരംഭിച്ചിരുന്നു. ഈ സ്ഥാപനത്തെ സഹായിക്കാനാണ് ബാങ്ക് നീതി മെഡിക്കൽ സ്റ്റോർ പൂട്ടിയതെന്ന ആരോപണം ശക്തമാണ്.\nപ്രതിയായ ആശാവർക്കർ മുങ്ങി, സേവനങ്ങൾ മുടങ്ങി\nതൃശ്ശൂർ: കരുവന്നൂർ സഹകരണ ബാങ്കിലെ തട്ടിപ്പിൽ പ്രതിചേർക്കപ്പെട്ട ഭരണസമിതിയംഗം മുങ്ങിയതോടെ ഇരിങ്ങാലക്കുട നഗരസഭ പത്താം വാർഡിൽ ജനസേവനങ്ങൾ നിലച്ചു. പ്രതിചേർക്കപ്പെട്ട അമ്പിളി മഹേഷ് പത്താം വാർഡിലെ ആശാ വർക്കറാണ്. പ്രതി ഒളിവിലാണെന്നാണ് ക്രൈംബ്രാഞ്ച് പറയുന്നത്.\nരണ്ട് വാർഡിലെ കുട്ടികളുടെയും ഗർഭിണികളുടെയും കുത്തിവെപ്പുകൾ, പ്രതിരോധമരുന്നുവിതരണം, കോവിഡുമായി ബന്ധപ്പെട്ട പ്രതിരോധപ്രവർത്തനങ്ങൾ എന്നിവയെല്ലാം താറുമാറായതായി വാർഡ് നിവാസികൾ പറയുന്നു. എത്രയും വേഗം നഗരസഭ ഇടപെട്ട് ബദൽ മാർഗം കാണണമെന്നാവശ്യപ്പെട്ട് നാട്ടുകാർ ഒപ്പ് ശേഖരണം തുടങ്ങി. പുതിയ ആശാവർക്കറെ നിയമിച്ചില്ലെങ്കിൽ സമരപരിപാടികളുമായി മുന്നോട്ട് പോകുമെന്നും നാട്ടുകാർ പറഞ്ഞു.\nസി.പി.എം. പ്രവർത്തകയായ ആശാവർക്കറെ പാർട്ടി സംരക്ഷിക്കുകയാണെന്ന് ഒരുവിഭാഗം ജനങ്ങൾ ആരോപിക്കുന്നു. ഇതിനിടെ പ്രതിയുടെ വീട്ടിൽ നടന്ന വിവാഹത്തിൽ മന്ത്രിയും സി.പി.എം. നേതാക്കളും പങ്കെടുത്തുവെന്നും ആരോപണമുണ്ട്.\n’പുറംപണി’ കൂടുന്നു: പ്രതിഷേധവുമായി പഞ്ചായത്ത് ജീവനക്കാർ\n‘കല്യാണി നിവാസി’ലുണ്ട്, ‘ഉരുളൻ തലയിണ’യുടെ ചരിത്രവഴി\nപരീക്ഷാഹാളിൽ ക്ലോക്കില്ല; വട്ടംകറങ്ങി പി.എസ്.സി. പരീക്ഷാർഥികൾ\nജീവിതശൈലീരോഗ രജിസ്ട്രി തയ്യാറാക്കും


Partner will get half of the salary for 10 years ifagoogle employee dies, ഗൂഗിള് ജീവനക്കാരന് മരിച്ചാല് പങ്കാളിയ്ക്ക് 10 വര്‍ഷത്തേയ്ക്ക് ശമ്പളത്തിന്റെ പകുതി - Malayalam Gizbot\nജീവനക്കാരന് മരിച്ചാലും 10 വര്‍ഷത്തേയ്ക്ക് പങ്കാളിയ്ക്ക് ശമ്പളം\nജീവനക്കാരെ മികച്ച രീതിയില് കൈകാര്യം ചെയ്യുന്നതില് മുമ്പേ പേരു കേട്ട കമ്പനിയാണ് ഗൂഗിള്. സൗജന്യ ഭക്ഷണം, ഫിറ്റ്‌നസ് ക്ലാസുകള്, വിശ്രമം തുടങ്ങി സ്വന്തം കാറുകള് കഴുകാനുള്ള സൗകര്യം വരെ ജീവനക്കാര്‍ക്ക് ഗൂഗിള് വാഗ്ദാനം ചെയ്യുന്നുണ്ട്. ഇതില് പല ദൃശ്യങ്ങളും ഇമെയിലുകള് വഴി നമ്മുടെ പക്കലും എത്തിയിട്ടുണ്ടാകും. മരണം സംഭവിച്ച ജീവനക്കാരുടെ കുടുംബത്തിന്റെ സംരക്ഷണം സംബന്ധിച്ച ഒരു പുതിയ തീരുമാനം എടുത്തതിലൂടെയാണ് ഗൂഗിള് വീണ്ടും കമ്പനിയെന്ന നിലയില് പ്രശസ്തിയാര്‍ജ്ജിക്കുന്നത്.\nമരിച്ച ജീവനക്കാരന്റെ ഭാര്യ/ഭര്‍ത്താവ്/ആശ്രിതര്‍ക്ക് ജീവനക്കാരനുണ്ടായ ശമ്പളത്തിന്റെ പകുതി 10 വര്‍ഷത്തോളം നല്‍കാന് ഗൂഗിള് തീരുമാനിച്ചതാണ് വാര്‍ത്ത. ഫോര്‍ബ്‌സ് ആണ് ഇക്കാര്യം ആദ്യം റിപ്പോര്‍ട്ട് ചെയ്തത്. സാധാരണ രീതിയില് സ്വകാര്യകമ്പനികള് ജീവനക്കാരുടെ സുരക്ഷയ്ക്കായി ഇത്രയും വലിയൊരു ഉത്തരവാദിത്തം ഏറ്റെടുക്കാന് മടിക്കുന്ന സാഹചര്യത്തിലാണ് ഗൂഗിളിന്റെ ഈ മാതൃകപരമായ നീക്കം. ഈ വര്‍ഷാദ്യം മുതലേ പുതിയ സമ്പ്രദായം നിലവില് വന്നുകഴിഞ്ഞത്രെ.\nശമ്പളത്തില് മാത്രം ഒതുങ്ങുന്നില്ല ഗൂഗിളിന്റെ പുതിയ ഓഫറെന്ന് മാഷബിള് ഒരു ഗൂഗിള് വക്താവ് വഴി സ്ഥിരീകരിക്കുന്നുണ്ട്. മരിച്ചയാളുടെ പങ്കാളിക്ക് ഓഹരി നേട്ടങ്ങളും സ്വന്തമാക്കാം. മാത്രമല്ല കുട്ടികള്‍ക്ക് 19 വയസ്സ് പൂര്‍ത്തിയാകും വരെ പ്രതിമാസം 1,000 ഡോളറും ഗൂഗിള് നല്‍കുന്നുണ്ട്. ചില സാഹചര്യങ്ങളില് അത് നീട്ടുകയും ചെയ്യും.\nബിസിനസിന് നേരിട്ടൊരു നേട്ടമില്ലെങ്കിലും ഒരു ശരിയായ തീരുമാനമായാണ് ഗൂഗിള് ഇതിനെ കാണുന്നത്. ആകസ്മികമായി ഉണ്ടാകുന്ന ദുരന്തങ്ങളില് നിന്ന് ജീവനക്കാരെയും കുടുംബത്തേയും സംരക്ഷിക്കുകയാണ് ഇതിലൂടെ ഉദ്ദേശിക്കുന്നത്. എന്നാല് ഗൂഗിളിന്റെ ഈ ഓഫര് കൂടുതല് പേരെ ഈ സ്ഥാപനത്തിലേക്ക് ആകര്‍ഷിക്കാന് സഹായിക്കുമെന്നതില് സംശയമില്ല. ഇക്കാര്യം ഗൂഗിളും തള്ളുന്നില്ലെങ്കിലും ഇത്തരമൊരു ഘടകം ഈ തീരുമാനത്തെ സ്വാധീനിച്ചിട്ടില്ലെന്നാണ് കമ്പനി വ്യക്തമാക്കുന്നത്.\nസ്വാഗതാര്‍ഹമായ തീരുമാനമല്ലേ ഗൂഗിള് കൈകൊണ്ടത്? നിങ്ങള്‍ക്കെന്തു തോന്നുന്നു?


ലക്ഷ്മിയെ തനിച്ചാക്കി, ജാനിക്ക് പിന്നാലെ ബാലയും - Mathrumalayalam\nHome POLITICS ലക്ഷ്മിയെ തനിച്ചാക്കി, ജാനിക്ക് പിന്നാലെ ബാലയും\nനീണ്ട പതിനഞ്ച് വര്‍ഷത്തെ പ്രാര്‍ഥനകള്‍ക്കും വഴിപാടുകള്‍ക്കും ശേഷമണ് അവള് ജന്മംകൊണ്ടത്. തേജസ്വിനി, അച്ഛന്‍റെ ജാനി. ജാനിയുടെ വരവോടെ അവളായിരുന്നു ബാലഭാസ്കറിന്‍റെ ഈണം. മകള് നേരത്തെ പോയതറിയാതെയാണ് ബാലയും യാത്രയാകുന്നത്. അവസാന നിമിഷങ്ങളിലും ജാനി ബാലയുടെ മടിയിലായിരുന്നു. രക്ഷാപ്രവര്‍ത്തകരുടെ മുന്നില് കുഞ്ഞിന് ജീവന്‍റെ തുടിപ്പുകള് ബാക്കിയായിരുന്നു. കാത്തിരിപ്പിനൊടുവില് ലഭിച്ച ജാനിക്കായുള്ള വഴിപാടുകള് നടത്തി മടങ്ങും വഴിയായിരുന്നു വിധി ക്രൂരത കാട്ടിയത്.\nതിരുവനന്തപുരം യൂണിവേഴ്സിറ്റി കോളേജിലെ പഠനകാലത്തായിരുന്നു ബാലഭാസ്കറും ഭാര്യ ലക്ഷ്മിയും സുഹൃത്തുക്കളായതും ജീവിതത്തില് കൈകോര്‍ത്ത് നടക്കാന് തീരുമാനിച്ചതും. 2000 ഡിസംബര് 16നായിരുന്നു ഇരുവരും വിവാഹിതരായത്. പിന്നീടങ്ങോട്ട് ഒരുമിച്ചുള്ള യാത്രയില് ഒരു കുഞ്ഞ് എന്ന സ്വപ്നം മാത്രമായിരുന്നു അലട്ടിയിരുന്നത്. നീണ്ട 16 വര്‍ഷത്തെ കാത്തിരിപ്പിന് ശേഷം അവളെത്തി.\nവലിയ സന്തോഷത്തിന്‍റെ നാളുകളില് ജീവിച്ചു തുടങ്ങിയ ബാലഭാസ്കറിനും ലക്ഷ്മിക്കും വിധി കാത്തുവച്ചത് മറ്റൊന്നായിരുന്നു. സംഗീതയാത്രയില് ബാലഭാസ്കറിന് കരുത്തു പകര്‍ന്ന മറുപാതി തന്‍റെ പ്രിയപ്പെട്ടവനും മകളും വിട്ടുപോയതറിയാതെ ആശുപത്രിയില് കഴിയുകയാണ്. സംഗീതവും കുഞ്ഞു പുഞ്ചിരിയും നിറവ് പകര്‍ന്ന ലക്ഷ്മിയുടെ ജീവിതത്തില് നികത്താനാകാത്ത ശൂന്യത ബാക്കിയാക്കിയാണ് ബാലയും ജാനിയും യാത്രയായത്.\nPrevious articleസുപ്രീംകോടതി എന്നും സുപ്രീം ആയി തന്നെ തുടരും: ചീഫ് ജസ്റ്റിസ് ദീപക് മിശ്ര\nNext articleസംവിധായകന് തമ്പി കണ്ണന്താനം അന്തരിച്ചു


കോഴിക്കോട് സിക വൈറസ് സ്ഥിരീകരിച്ചു; രോഗം ബംഗളൂരുവില്‍നിന്നെത്തിയ യുവതിക്ക്\nThu Dec 02 2021 21:22:43 GMT+0530 (India Standard Time)\nനവംബര് 17നാണ് ബംഗളൂരുവില് നിന്ന് ഇവര് കേരളത്തില് എത്തിയത്. വയറുവേദന ഉള്‍പ്പെടെ ആരോഗ്യ പ്രശ്‌നങ്ങള് നേരിട്ടതോടെ സ്വകാര്യ ആശുപത്രിയില് ചികിത്സ തേടി.\nSRF26 Nov 2021 3:30 AM GMT\nകോഴിക്കോട്: ബംഗളൂരുവില് നിന്ന് കേരളത്തിലേക്ക് എത്തിയ യുവതിക്ക് സിക വൈറസ്. 29കാരിയായ ചേവായൂര് സ്വദേശിനിക്കാണ് സിക സ്ഥിരീകരിച്ചിരിക്കുന്നത്. യുവതി നിലിവല് ആശുപത്രി വിട്ടു.\nനവംബര് 17നാണ് ബംഗളൂരുവില് നിന്ന് ഇവര് കേരളത്തില് എത്തിയത്. വയറുവേദന ഉള്‍പ്പെടെ ആരോഗ്യ പ്രശ്‌നങ്ങള് നേരിട്ടതോടെ സ്വകാര്യ ആശുപത്രിയില് ചികിത്സ തേടി. പരിശോധനയില് വൈറസ് സാന്നിധ്യം സംശയിച്ചതോടെ വിദഗ്ധ പരിശോധനയ്ക്കായി അയച്ചു. പുനെ വൈറോളജി ഇന്‍സ്റ്റിറ്റിയൂട്ടില് പരിശോധിച്ചപ്പോള് സിക ബാധ സ്ഥിരീകരിച്ചു.\nഒരു മണിക്കൂര് മാത്രമാണ് ഇവര് ആശുപത്രിയില് ഉണ്ടായത്. രോഗവിവരം അറിഞ്ഞതിനുപിന്നാലെ ആശുപത്രിയില് ഇവര് എത്തിയ ഇടം അണുമുക്തമാക്കി. വീട്ടിലെ കുടുംബാംഗങ്ങള്‍ക്കോ ഒപ്പമുണ്ടായിരുന്നവര്‍ക്കോ വൈറസ് ബാധ ഉണ്ടായിട്ടില്ല.\nകൊതുകുകളിലൂടെ പകരുന്ന ഫഌവിവൈറസാണ് സിക വൈറസ്. ഉഗാണ്ടയിലെ കുരങ്ങുകളിലാണ് സിക വൈറസ് ആദ്യമായി കണ്ടെത്തുന്നത്. 1952 ല് മനുഷ്യരിലും കണ്ടെത്തി. പനി, ശരീരത്തില് ചുവന്ന പാടുകള്, കണ്ണിന് ചുവന്ന നിറം, സന്ധി വേദന, പേശി വേദന, തലവേദന എന്നിവയാണ് പ്രധാന ലക്ഷണങ്ങള്.\nKozhikode Illness woman Bangalore zika virus